**"ללמוד עברית באתר ובכיתה"**

**א'= המורה** **; ב', ג' =**  **; ד' =** 

|  |  |  |
| --- | --- | --- |
| **פרק** | **נושא** | **עמודים** |
| פרק י"ח | האינטרנט ועוד.. | 2-7 |
| פרק י"ט | דירה | 8-13 |
| פרק כ | קניות | 14-22 |
| פרק כ"א | בריאות | 23-29 |
| **פרק כ"ב** | **הפועל**- העתיד לפי קבוצות | 30-67 |
| פרק כ"ג | חינוך | 68-78 |
| פרק כ"ד | התנהגות | 79-91 |
| פרק כ"ה | אירועים ופגישות | 92-101 |
| פרק כ"ו | עבודה | 102-112 |
| פרק כ"ז | סכנות | 113-125 |
| פרק כ"ח | דירה - השלמות | 120-132 |

|  |  |
| --- | --- |
| פעולות באינטרנט –פעלים+ משפטים סתמיים. (1-3)--קביעת תור. משיבונים ומענה אנושי (4-7) כול יום כול היום + הערב היום השבוע .. (8-10)פעלים – המרות (11)--סיכום הפרק – (12) | **פרק י"ח** |

**קטע 1:**

**פעם והיום**

פעם היה צריךלצאת מהבית...

כדי 'לסדר' עניינים, כדי לברר פרטים, כדי לבדוק דברים, כדי לבחור משהו מתאים, כדי לקנות מוצרים, כדי לפגוש חברים, וגם, כמובן, כדי ללכת לעבודה או ללימודים.

היום מספיק לפתוח מחשב ולהיכנס לאינטרנט.

באינטרנט אפשר:

לברר מידע ולקבל שירות,

לקבוע תור לרופא וגם פגישה עם המורה,

ללמוד על כל דבר וגם לכתוב מבחן,

להזמין ולשלם בעד כרטיס לקולנוע, לתיאטרון או לכל מופע.

אפשר לקנות כל דבר.

אפשר לבדוק מחירים, להשוות ולבחור את המוצר המומלץ.

אפשר אפילו לקנות בגד מתאים 'בדיוק למידות שלךְ'.

אפשר לקבל המלצות ולקרוא השמצות.

אפשר ליצור קשר עם אנשים.

למצוא חברים ולמצוא שידוכים.

אפשר לריב, להעליב ולהיעלב,

אפשר גם להתאהב.

והיום ...

לא חייבים מחשב.

היום גם אפשר סתם

להוריד אפליקציות לנייד.

מעניין, מה יהיה מחר.

הפעלה א'
כתבו ודברו זה עם זה
מה אפשר לעשות היום באינטרנט?
מה היה צריך לעשות פעם בשביל זה?
**דוגמה**: פעם היה צריך לקנות כרטיס לקולנוע בקופה

היום אפשר לקנות באינטרנט.

**קטע 2: מה עושים היום כולם,**

כמעט כולם ...

קונים מוצרים באינטרנט,

משלמים בכרטיס אשראי,

מזמינים דברים בטלפון,

שולחים הודעות בנייד,

מבררים פרטים בגוגל,

'מסמסים' מסרונים בסלולר

ויוצרים קשר בפייס בוק.

בפייס בוק מוצאים חברים ישנים וחדשים

ולפעמים גם רבים מעליבים או נעלבים.

ואתה..

מה אתה עושה בעולם המקוון הזה?

הפעלה ב'

אמרו וכתבו משפטים לפי הדוגמה בקטע 2

**קטע 3: פעלים בזמן הווה מתוך קטע 1- 2**

**לברר**- אתה **מברר** מתי הרופא מקבל? את **מבררת** מתי המרפאה פתוחה? אנחנו **מבררים** את הפרטים בגוגל. אתן **מבררות** בטלפון?

**לבדוק** - אתה **בודק** את זה לפני שאתה קונה? הרופאה **בודקת** את החולים. המורים **בודקים** את המבחנים מהר. למה המורות לא **בודקות** את העבודות שלנו?

**לבחור** - אתה **בוחר** את המוצר הכי זול? מה את **בוחרת**? אתם **בוחרים** את הפרי הכי יפה. אתן **בוחרות** שמלה יפה מארון הבגדים למסיבה הערב.

**לפגוש** - את מי אתה **פוגש** היום? את מי את **פוגשת** הערב? אתם **פוגשים** אותם השבוע? אתן **פוגשות** אותן בקיץ הקרוב?

**להזמין (שתי משמעויות)-** אתה **מזמין** חברים לשבת? את **מזמינה** אותם? הם **מזמינים** רופא הביתה. הן **מזמינות** פיצה לארוחת הערב.

**להשוות את... להשוות בין** - אתה **משווה** את שני הדברים. את **משווה** את שתי השמלות. הם לא **משווים** בין הילדים שלהם. הן **משוות** בין המחירים בישראל למחירים באירופה

**לקנות** - מה אתה **קונה** באינטרנט? איפה את **קונה** את התכשיטים שלך? מה אתם **קונים** אצל יוסי? אתן **קונות** בשוק?

**ליצור קשר, ליצור בעיה** - אתה **יוצר** **קשר** אִתם? את **יוצרת** **קשר** איתן? למה אתם לא **יוצרים** **קשר** אתנו? אתן **יוצרות** כאן **בעיה** רצינית.

**לבקש** - הוא **מבקש** סליחה. את לא **מבקשת** שום דבר. אתם **מבקשים** עזרה. למה הן לא **מבקשות** כלום?

**לקבוע** - אתה **קובע** פגישה אִתו? איפה את **קובעת** את הפגישה? אתם **קובעים** תור לרופא השיניים? אתן **קובעות** תור למחר?

**לשלם** - אני **משלם** בצ'ק. היא **משלמת** בכרטיס אשראי. הם **משלמים** בכסף מזומן. הן לא **משלמות** על הקפה.

**להעליב** - אתה **מעליב** אותי. היא לא **מעליבה** אותי אף פעם. היא אומרת דברים ש**מעליבים** אותם.

הן לא **מעליבות** אותי, הן מעליבות את המשפחה שלהן.

**להיעלב מ...** - אני לא **נעלב** בקלות. רינה **נעלבת** מכל מילה. הם **נעלבים** מכל דבר. למה הן **נעלבות** כל כך מהר?

**להתאהב ב..** - הוא **מתאהב** בתמונה שלה. היא **מתאהבת** בתמונה שלו. הם **מתאהבים** מרחוק. הן לא **מתאהבות** כל כך מהר.

**להוריד**- אתה **מוריד** בשבילי את האפליקציה הזאת? את **מורידה** את השיר הזה למחשב שלך?

**קטע 4:**

**לקבוע תור**

אם אתה חולה,

איך אפשר לראות רופא?

יש לך כמה אפשרויות:

אפשרות אחת:

להגיע למרפאה ולחכות בתור.

אפשרות שנייה:

לחייג לקופת חולים, לדבר עם מוקדנית ולקבוע תור מראש.

אפשרות שלישית: להזמין תור באינטרנט.

זה חוסך זמן, וזאת השיטה הכי נוחה.

באינטרנט אפשר

לבחור רופא משפחה או מומחה,

יישוב, מרפאה ומועד (זמן) שמתאים לך לפגישה.

**קטע 5:**

**מועדי קבלת קהל – מרפאת עומר –רופאי משפחה**

ד"ר רפאֵלוב מקבל חולים

בימים א'- ד', בין השעות שמונה בבוקר עד שלוש אחר הצהריים,

ביום ה' אחר הצהרים, בין השעות שתיים עד חמש.

בימי שישי ובערבי חג משמונה עד אחת עשרה.

ד"ר חזקיהו מקבל ביום א' וביום ב' מתשע עד שתים עשרה.

ד"ר עזרא מקבל בימים ג' ו-ה' מחמש עד שמונה בערב.

תודה!

**מועדי קבלת קהל – רופאי משפחה**

|  |  |  |  |
| --- | --- | --- | --- |
| **שם הרופא** | **ימי עבודה** | **שעות קבלה** | **מרפאה** |
| **ד"ר****רפאֵלוב** | **א'-ד'** | **8.00-15.00** | **מרפאת- נוף ים** |
| **ה'** | **רק אחר הצהריים****14.00-17.00** | **מרפאת-נוף הרים** |
| **שישי וערב חג** | **8.00-11.00** | **מרפאת-קריית ספר** |
| **ד"ר****חזקיָהו** | **א' – ב'** | **9.00-12.00** | **מרפאת-עין חמד** |
| **ד"ר****עזריָה** | **ג', ה'** | **17.00-20.00** | **מרפאת- כפר רועה** |

**קטע 6:**

**בטלפון - משיבון**

**ג'** – קופת חולים, שלום!

לעברית הקש 1, לרוסית הקש 2.

תודה!

לקביעת תור הקש 1, לשירותי ביטוח משלים הקש 2.

תודה!

לקביעת תור לרופא משפחה הקש 1 לקביעת תור לרופא מומחה הקש 2

תודה!

למענה אנושי הקש 1, למענה ממוחשב הקש 2.

תודה!

המתן בבקשה!

אתה השלישי בתור.

**קטע 7:**

 **בטלפון - מענה אנושי.**

**ד'**- שלום אדוני, מדברת שרית.

איך אפשר לעזור לך?

...

מספר תעודת זהות בבקשה.

...

איזו מרפאה מתאימה לך? תן לי בבקשה את שם היישוב ואת שם האזור שמתאים לך.

...

אתה יודע את שם הרופא?

...

איזה יום מתאים לך?

...

איזו שעה מתאימה לך?

...

אז קבענו, תור ליום שלישי 25 ביולי

לדוקטור עזרא

בשעה שש אחר הצהרים

במרפאת עומר. תודה רבה אדוני

יום נעים.

הפעלה ג'

קבע תור לרופא בעזרת מוקדנית- השלם את השיחה בקטע 7

**קטע 8: מסרונים**

מי צריך לדבר, אם אפשר לשלוח SMS?!

זה קצר, זה יעיל, זה מהיר וזה שקט.

&&&-אני קובע עם שרה ושמואל. נפגשים הערב. רוצים לבוא?

&&&-מצטער, אני עסוק מאוד היום.

&&&-מצטערת, אין לי זמן הערב.

&&&-אני צריכה לחשוב על זה.

&&&-היום משחק ברצלונה מדריד אצלי. אני מזמין. אתה בא?

&&&- זה דחוף! אני מתקשרת ואתה לא עונה.

&&&- מתי אפשר להיפגש?

&&&- לפני שנייה ראיתי את המסר שלך. מה קרה?

ויש גם פרסומות בנייד שלך:

&&&-החודש אינטרנט חופשי. כדאי לך!!

&&&-רק השבוע. מבצע! קנה אחד קבל עוד אחד חינם!

**א'- שימו לב:** היום, הערב, הבוקר, השבוע, החודש, השנה.

במילים אחרות- בערב הזה, בבוקר הזה, בשבוע הזה, בחודש הזה, בשנה הזאת.

הפעלה ד'

קרא את המסרונים מחדש בנקבה במקום בזכר, זכר במקום נקבה; רבים במקום יחיד.

הפעלה ה'

מצא זוגות של מסרונים שקשורים אחד לשני.

**קטע 9** **:**

**כל יום כל היום**

השמש זורחת בבוקר כל יום.

השמש שוקעת בערב כל יום.

הירח מסתובב סביב כדור הארץ כל יום.

כדור הארץ מסתובב סביב עצמו כל יום.

....

אוף .. איזה יום..

כל היום הטלוויזיה דולקת

כל היום המחשב פועל.

כל היום הרדיו מנגן.

כל היום אתה מסתובב סביבי, בוכה ומתלונן.

נו, מה יהיה ?!

מה יהיה הסוף?!

**קטע 10:**

**שיחות של יום יום**

**ג' -אצל רופא הילדים:**

-כן, איך אפשר לעזור לכם?

**ד' -** הילד לא מפסיק לבכות

מהבוקר עד עכשיו.

כל היום לא אוכל, לא שותה, רק בוכה.

זה לא קורה כל יום ...

בדרך כלל הוא תינוק שמח ומרוצה,

אף פעם לא בוכה.

כל הזמן מחייך, אוכל וישן..

אני מאוד מודאגת.

& & & & &

**ג' - בחנות הנעליים:**

-אפשר לעזור לך, גברתי?

**ד'**- כן, בבקשה, אני חייבת לקנות נעליים נוחות.

בעבודה אני כל היום על הרגליים.

כל יום, מיום ראשון עד יום שישי, כל השבוע.

**ג'-** בבקשה, גברתי, אלה נעליים מצוינות ליום יום.

& & & & &

**ב' - שירות לקוחות:**

אפשר לעזור לך, אדוני?

**ג'**- כן, בבקשה.

כל יום יש בעיה אחרת במחשב שקניתי.

אני לא יודע מה לעשות. גם היום הייתה תקלה.

**ב'-** אתה יכול להסביר לי יותר ברור, בבקשה, מה הבעיה.

ג'- כן, רק רגע הבן שלי יסביר לך ...

דני ...

**קטע 11:**

**פעלים בזמן הווה מתוך קטע 4**

**לחכות** – משה, יוסי **מחכה** לך בחדר. גם רינה **מחכה** לך כאן! הם **מחכים** לך ביחד. למה אתן לא **מחכות** לי?

**לחסוך** - אתה **חוסך** כסף בבנק. את חושבת שככה את **חוסכת** זמן? אתם לא **חוסכים** זמן ולא חוסכים אנרגיה. הן **חוסכות** כסף בשביל הלימודים.

**להתקשר ל..**- משה **מתקשר** הביתה. את **מתקשרת** לאימא כל יום? אתם **מתקשרים** זה לזה? למה אתן לא **מתקשרות** לרופא?

**פעלים מתוך קטע 9**

**לבכות** - למה אתה **בוכה**? גם את **בוכה**! מה קרה, למה אתם **בוכים**? הנה, רינה ודינה לא **בוכות**.

**להתלונן על..-** הוא **מתלונן** בלי הפסקה. היא **מתלוננת** כול הזמן. למה הם **מתלוננים**? הן אף פעם לא **מתלוננות** על שום דבר.

**לזרוח ולשקוע** - הירח **זורח** כל הלילה. השמש **זורחת** בבוקר **ושוקעת** בערב. הכוכבים **זורחים** בלילות.

**לדלוק** - המחשב **דולק** עכשיו? הטלוויזיה **דולקת** בחדר? למה כל האורות **דולקים** בבית? כל המנורות **דולקות** בארמון.

**לפעול (שתי משמעויות)–** המחשב **פועל** כול היום. את **פועלת** נכון ומהר. אתם **פועלים** יפה ביחד. אתן **פועלות** כמו שצריך לפעול.

**קטע 12: סיכום הפרק**

1. מה אפשר לעשות **באינטרנט**?
2. מה היו עושים **פעם** כדי 'לסדר עניינים'?
3. מה עושים **היום** כדי לברר פרטים?
4. מה **כולם עושים** היום?
5. איך אפשר **לקבוע תור** לרופא?
6. מתי ואיפה דוקטור רפאלוב **מקבל חולים**?
7. מה קורה **כל יום**? מה היה היום, **כל היום**?
8. איך **אפשר לעזור לך**?

|  |  |
| --- | --- |
| לשכור דירה אוצר מילים.(1-2) +בדירה שמות עצם +נטיית ב.. ; מסתכל ב.. ועל(3-4) +מודעות – דירותבקשר ל.. + סמיכות (5-7)---כול מה ש.. , מה ש... (8-9)פעלים – המרות (10)---סיכום הפרק (11) | **פרק י"ט** |

**קטע 1** **:**

**קשה לשכור דירה בתל אביב.**

להשכיר דירה בתל אביב זה כדאי.

אפשר למסור את המפתחות ודי.

העסק 'סגור' בתוך יום יומיים.

לגבות שכר דירה גבוה 'בשמים'.

תיקונים ושיפוצים... ?!

זה לא דחוף בינתיים.

תמיד יהיו הרבה צעירים שלהיות במרכז העניינים מוכרחים.

...

קשה לשכור דירה בתל אביב.

להשכיר דירה בתל אביב זה כדאי.

גם אם התקרה דולפת,

הרצפה עקומה,

הקירות מתקלפים,

הצינורות חלודים,

הברזים מטפטפים,

החלון שבור,

הדוד מקולקל,

חדר המדרגות מלוכלך

והשכנים רעשניים.

תמיד יהיו מספיק שוכרים

שמעוניינים לגור ולחיות במרכז העניינים.

על החוזה הם מוכנים לחתום

בלי לחשוב פעמיים,

בלי 'רגע לעצור'

או לדחות את ההחלטה לעוד יומיים.

תמיד יהיו יותר מדי צעירים שלשכור דירה בַּמרכז ...

בְמרכז העניינים הם חייבים.

**קטע 2:**

**איך זה 'הולך'?**

**ככה זה 'הולך' כששוכרים ומשכירים דירה:**

בעל הבית משכיר דירה,

הדייר שוכר אותה.

בעלת הבית מוסרת את המפתחות,

עורך הדין גובה את שכר הטרחה מראש.

שני הצדדים חותמים על חוזה שכירות לשנה או ליותר מזה.

אם מתקנים או משפצים –

כתוב בחוזה מי משלם, הדייר או הבעלים.

אם מקלקלים או שוברים –

כתוב בחוזה מי האחראים.

מי משלם ארנונה לעירייה?

עוד 'עניין' שבחוזה 'סוגרים'.

הדיירים נכנסים לדירה.

כל חודש, לוועד הבית מוכרחים לשלם –

'אין ברירה'.

הפעלה א'

שאלו וענו:

מה עושה בעל הבית?

מה עושה הדייר?

מה כתוב בחוזה? בחוזה כתוב מי ...

|  |
| --- |
| שוכר דירהמשכיר דירהחותם על חוזהגובה שכר דירהמוסר את מפתחותמשלם ארנונהמשלם לוועד הביתמשלם חשבונות גז חשמל מיםמתקן דברים בדירה.משלם על שיפוציםמשלם על תיקונים |

**קטע 3:**

**ד' -** מה יש בדירה?
**ג'** - יש בה ...
ארבעה חדרים: חדר מגורים, חדר הורים ושני חדרי ילדים. וכמובן, מטבח וּפינת אוכל חדר אמבטיה ושירותים.
...
יש בה ... שלושה כיווני אוויר, חלונות גדולים למזרח, למערב ולדרום, הרבה אור, וגם מרפסת לצד דרום.
**ד' -** מה יש בחדר המגורים?
**ג'-** יש בו ..

ספה, שתי כורסאות, שולחן אוכל וחמישה כִּסְאות, כוננית ספרים וארון.
בקיצור, יש רהיטים.

|  |
| --- |
| **שימו לב:** בו בה בהם בהןבחדר – בובדירה – בהבחדרים- בהםבמחברות- בהן |

הפעלה ב'
התאימו מימין לשמאל
וכתבו לפי הדוגמה:
-כיף לי לנהוג בה!
-במה?
-במכונית החדשה

|  |
| --- |
| כיף לי .. |
| לנהוג בה,לשבת בה,לרכב בהם,לשים בו, הכוללרדת בה,לישון בה,להשתמש בו,לנסוע בה, | באופנייםבארנקבכורסא שליבמיטה שליבמכונית החדשהבמעליתבנייד שליברכבת הקלה |

**קטע 4:**

**מסתכל ב... מסתכל על...**

**ד' -** במה אתה מסתכל?

**ב' -** אני מסתכל בך!

**ד'** - מה קרה?

**ב'**- אני חושב... על מה את חושבת... **על** מה את מסתכלת...

|  |
| --- |
| **שימו לב:**מסתכל ב / מסתכל על.מסתכל במיקרוסקופ.מסתכל על הנוף....מסתכל >בי, בנומסתכל >בְּך, בָּך, בכם, בכן.מסתכל > בו, בה, בהם, בהן. |

**קטע 5:**

**לוח מודעות**

**מודעה א'**

דירה להשכרה - כניסה מידית-

בת ארבעה חדרים.

בשכונה דתית שקטה

בבניין משותף בקומה ד'.

ללא מעלית.

כולל מקלט, מחסן גדול בקומת הקרקע ודוד שמש.

מסודרת ומרוהטת

נוף לים

תשלום שכר דירה לחודשיים מראש בעת חתימת החוזה.

נא לפנות למשרד תיווך 'גדעוני',

מס' טלפון ...

**מודעה ב'**

דירה למכירה.

בת שלושה חדרים מרווחים ומרפסת.

ברחוב שקט בסביבה חילונית.

בבית משותף בקומה ב'.

כולל חדר ביטחון ומעלית.

לפרטים נוספים – נא לדבר עם גדי, מס' טלפון ...

ללא תיווך. לא בשבת

**מודעה ג'**

למכירה או להשכרה לתקופה ארוכה.

דירה בת שני חדרים.

כולל יציאה לגג,

במרכז העיר, קרוב לשוק.

חנייה צמודה.

מתאים לסטודנטים ולמשפחות צעירות.

דירה משופצת. ללא ריהוט.

למתעניינים - נא להשאיר הודעות בתיבה הקולית.

**...**

🕾 שלום, זה בקשר לדירה.

אני רוצה לברר כמה פרטים.

בדירה יש .... ?

כמה כיווני אוויר יש לדירה?

לאיזה כיוון פונה המרפסת?

מה שכר הדירה לחודש?

ואיך השכונה?

|  |
| --- |
| **שימו לב:**דירה בת שלושה חדריםדירה בת ארבעה חדריםדירה בת חדר אחד |

**קטע 6:**

**שכרתי דירה**

**ב'-** שכרתי דירה!!

**ד' -** איפה שכרתָ דירה?

**ב'-** שכרתי דירה במקום מרכזי.

כל מה שצריך יש ממש לידי.

הסביבה מצוינת:

בית ספר, סניף דואר מרכז מסחרי,

קווי אוטובוס וגם מרפאה.

והכי כיף, שאנחנו שתי דקות מהבריכה.

**קטע 7:**

**צירופים של שמות עצם.**

|  |
| --- |
| **שימו לב לשינוי במילה הראשונה בתוך הצירוף.****כיוונים** >**כיווני**-אוויר**קווים** >**קווי-** אוטובוס**פינה**> **פינת-** אוכל**חדר** > **חֲדַר**- אוכל, **חדר**- בטחון **חדרים** > **חַדרי**- אוכל |

**קטע 8: כל מה שצריך**

כל מה שצריך זה אהבה.

כל מה שצריך זה פרנסה.

כל מה שצריך זה בריאות.

כל מה שצריך זה חברים טובים במקום הנכון.

כל מה שצריך זה כסף.

כל מה שצריך זה משפחה אוהבת.

מה דעתךָ? מה דעתךְ?

מה אתה חושב? מה את חושבת?

מה הכי חשוב בחיים?

מה צריך בחיים?

**קטע 9:**

**הכול יהיה בסדר**

כול מה שאתה צריך זה..

קצת כוח רצון סבלנות ואמונה.

כל מה שאתה צריך זה..

קצת אומץ יוזמה ותקווה.

ואולי..., כמו שאומרת סבתא,

כול מה שאתה צריך זה פשוט

כלה..

**קטע 10: פעלים בזמן הווה מתוך קטעים מספר 1-2
לשכור** - איפה אתה **שוכר** דירה? את **שוכרת** דירה בתל אביב? אתם **שוכרים** דירה ביחד? למה הן לא **שוכרות** דירה במרכז העיר?

**להשכי**ר - באיזו שכונה הדירה שאתה **משכיר**? למה את **משכירה** את הדירה שלך? הם **משכירים** שתי דירות אחת בתל אביב אחת בירושלים. הן **משכירות** את הדירה שלהן לסטודנטיות.

**לחתום** - יוסי **חותם** על החוזה. רינה **חותמת** את שמה בסוף המכתב. הם **חותמים** על המסמכים על יד העורך דין. הן **חותמות** על הצ'ק?

**לדחות** - אני **דוחה** את הפגישה. את **דוחה** את התור לעוד יומיים. למה הם **דוחים** את ההחלטה? הן **דוחות** כל דבר לרגע האחרון.

**למסור** - מתי בעל הבית **מוסר** לכם את המפתחות? בעלת הבית **מוסרת** לנו את המפתחות מחרתיים. אתם **מוסרים** דרישת שלום למשפחה? הן **מוסרות** את החבילה לחברים.

**לגבות** - עורך הדין **גובה** כסף בשביל השירות. היא לא **גובה** כסף, השירות שלה בחינם. הבנקים **גובים** עֲמָלות בשביל השירות.

- אתה **מוכן** לעזור לי? את **מוכנה** להפסיק? אתם **מוכנים** לשבת בשקט? אתן **מוכנות** לבוא לכאן?

**לתקן** - מי **מתקן** לכם דברים בבית? אימא **מתקנת** הכול! הם לא **מתקנים** שום דבר. המורות **מתקנות** את העבודות של התלמידים.

**לשפץ** - מי **משפץ** לכם את הבית? את **משפצת** את הדירה שקניתם? הבית כבר ישן, למה אתם לא **משפצים** אותו?

**לקלקל** - אתה **מקלקל** את המכשיר! זהירות! את **'מקלקלת**' את הסיפור. הילדים **מקלקלים** את הצעצועים. למה אתן **'מקלקלות'** הכול?

**לשבור**- זהירות! אתה **שובר** את הכוס. זהירות את **שוברת** את הצלחת. כל יום **שוברים** כלים בַּמסעדה. אתן **שוברות** את השיניים עם הסוכרייה הזאת.

**פעלים מתוך קטעים מספר 4- 5
להסתכל ב... להסתכל על...** - אתה **מסתכל** באוכל! למה את **מסתכלת** בו? הם **מסתכלים** על התמונות במוזיאון. הן לא **מסתכלות** ימינה ושמאלה.

**לפנות ל..–** התלמיד **פונה** למורה. המורה **פונה** למנהל. הם **פונים** לרופא מומחה. הן לא **פונות** ימינה הן פונות שמאלה.

**להתעניין ב..** - אני **מתעניין** בדירה שפרסמתם. אני **מתעניינת** במודעה שפרסמתם. אנחנו **מתעניינים** בדירה בשכונה הזאת. הן לא **מתעניינות** בפוליטיקה.
**קטע 11: סיכום הפרק**

1. למה כדאי **להשכיר** דירה בתל אביב?
2. למה קשה **לשכור** דירה בתל אביב?
3. מה עושה **בעל הבית**?
4. מה עושה **השוכר**? מה עושים **הדיירים**?
5. מה יש **בדירה**? מה יש **בה**?
6. **במי** אתה מסתכל? **על מי** אתה מסתכל?
7. זה **בקשר ל**דירה? מה אתה רוצה לדעת?
8. אתה יודע מה אתה צריך? יש לך כאן **כל מה ש**אתה צריך?

|  |  |
| --- | --- |
| קניות ומכירות- אוצר מילים +כמה זה עולה +מספרים במאות עד עשרת אלפים (1-4)למלא צ'ק (5)--בחנות הבגדים-אוצר מילים +התחלת העתיד גוף שני +משפט תנאי +צר מדי, יותר מדי + שמות תואר, צבעים (6-12)המלצה (12)מי ש.. (13)פעלים – המרות (14)סיכום הפרק (15) | **פרק כ'** |

**קטע 1:**

**שיחה עם סוחר**

**ד'** - איך העסקים?

**ג' -** ברוך השם, אין תלונות!

**ד' -** מה אתה מוכר?

**ג' -** כל מה שאנשים רוצים לקנות!

**ד' -** אפשר להחזיר אצלך סחורה?

**ג' -** להחזיר לא! להחליף כן!

רק אם הסחורה עדיין באריזה,

ובתוך לא יותר מיומיים שלושה.

**ד'** - איך משלמים אצלך?

במזומן או בכרטיס אשראי?

**ג'** - אפשר גם בכרטיס אשראי,

אבל בשנים-שלושה תשלומים בלבד.

**ד'**- איך אתה מפרסם? ברדיו או באינטרנט?

**ג'**- תסתכלי למעלה, מעל הכניסה לחנות,

תלויים שם שלטים וסיסמאות.

השם שלנו עובר 'מפה לאוזן'.

אנחנו מפורסמים בכל מקום.

'ברוך השם', לא חסרים לנו לקוחות.

**קטע 2:**

**פרסומות שלטים וסיסמאות**

**ג'-** הכול בשקל! הכול בשקל!

**ד'**-אחד קניתָ? בשני זכיתָ!

**ג'-**ללקוחות ותיקים הנחות ומבצעים!

**ד'**-מבצעים והנחות כל הימים, לא רק לכבוד החגים!

**ד'**-קניות לעשות, רק בסופר 'נאות'!

**ג'-**חמישים אחוז הנחה על כל הסחורה!

**ד'**-אצלנו 'בשפע' הכול בזול. טרי ובריא, ישר מהטבע.

**ג'-**קח שניים במחיר אחד!

**ד'**-שנים עשר תשלומים ללא ריבית!!! מבצע מיוחד!

-----------------------------

מה 'מוכרות' הפרסומות?

בגדים? אוכל? מכשירים?

מוצרי הלבשה? מוצרי מזון? מוצרי חשמל?

כלי כתיבה? כלי נגינה? כלי בית?

מה 'מוכרות' הפרסומות?

**קטע 3** **:**

**מוכר וקונה. המחיר כל הזמן עולה**

**ד'**- כמה זה עולה?

**ג'** - מאה שקל!

**ד'** - מה המחיר?

**ג' -** מאתיים שקל!

**ד'** - בכמה אתה מוכר את זה?

**ג'** - בשלוש מאות שקל

**ד'** - לא יכול להיות!

ארבע מאות שקל?!

**ג'** - את טועה!!!

חמש מאות שקל!

**ד'** - שש מאות שקל?!

תן מחיר אחרון!

זה יותר מדיי!

**ג'** - שבע מאות!

**ד'** - שמונה מאות?!

זה ממש יקר!

מה אתה אומר?!

**ג'** - זה זול!

אפשר לשלם גם יותר!

תשע מאות לדוגמה!

אוקי! מחיר אחרון, וזה אחרי הנחה!

אלף!!!

**ד'** - מה, זאת בדיחה?

|  |
| --- |
| **שימו לב לסדר הנכון**:ממחיר נמוך למחיר גבוה> מאה שקל, מאתיים שקלים, שלוש מאות, ארבע מאות, חמש מאות, שש מאות, שבע מאות, שמונה מאות, תשע מאות, אלף שקלים.וההפך, ממחיר גבוה למחיר נמוך> אלף שקלים, תשע מאות, שמונה מאות, שבע מאות, שש מאות, חמש מאות, ארבע מאות, שלוש מאות, מאתיים, מאה שקלים. |

**קטע 4:**

**אינפלציה**

במדינה הזאת יש אינפלציה.

הכסף שלנו שווה פי עשרה משלהם.

מאה שקל שלנו שווים אלף מטבעות שלהם.

מאתיים שלנו שווים אלפיים שלהם.

שלוש מאות שלנו שווים שלושת אלפים שלהם

ארבע מאות שווים ארבעת אלפים,

חמש מאות שווים חמשת אלפים.

שש מאות שווים ששת אלפים,

שבע מאות שווים שבעת אלפים,

שְמונֶה מאות - שמונת אלפים,

תשע מאות - תשעת אלפים

אלף - עשרת אלפים.

המטבע שלנו הוא מטבע טוב.

הפעלה א'
שאלו וענו
כמה שווים מאה דולרים? מאתיים דולר? שלוש מאות דולר? אלף דולר? וכול'
אמור לפי הדוגמה: "דולר שווה ארבעה שקלים בערך"

**קטע 5:**

**למלא צ'ק**

**ב'** - אפשר לשלם בכרטיס אשראי?

**ד'** - לא אצלנו!

אצלנו אי אפשר!

יש לך פנקס צ'קים?

מצוין! תן לי פרטים בבקשה:

הבנק?

**ב'** - בנק 'הפועל הראשון'

**ד'** - הסניף?

**ב'** - בית הכרם ירושלים

**ד'** - מספר הסניף, בבקשה?

**ב' -** שתים שש תשע

**ד'**- מס' חשבון בבקשה?

**ב'**- 12345

**ד'** - בבקשה למלא את הצ'ק, אדוני.

למעלה לרשום:

לפקודת המאפייה הירושלמית

שורה מתחת: הסכום בספרות ובאותיות - עשרת אלפים שקלים חדשים בלבד.

שורה מתחת, מימין, למלא את התאריך של היום בבקשה.

מצד שמאל, חתימה.

בבקשה, לחתום את שמך המלא.

**ב' -** אפשר לשלם בצ'ק דחוי ...

לסמן בקו אלכסוני למעלה מימין?!

**ד'** -לא אדוני! לא דחוי!

הצ'ק להיום! מידי! ולמוטב בלבד!

כן, אנחנו יודעים שהסכום נמצא בחשבון הבנק שלך.

שהפקדת הכול כבר אתמול...

זה הכול. תודה.

הפעלה ב'

מלאו צ'ק לדוגמא!

**קטע 6:**

**אין לי מה ללבוש**

 את כל הבגדים שלי צריך לזרוק.

החולצות ישנות,

המכנסיים צרים,

החצאיות רחבות,

השמלות האלה לא באופנה,

המעיל קצר ולא מספיק חם.

בנעליים יש חור, הן ממש קרועות.

בסנדלים 'נגמרו' העקבים.

אני לא יכולה לחכות ל'סוף העונה'

אין ברירה! אני קופצת לקניון

לערוך קצת קניות כדי לחדש את המלתחה.

...

ואת גברתי, מה מצב המלתחה שלך?

ואתה אדוני, מה מצב המלתחה שלך?

**קטע 7:**

**קונָה ומוכר בחנות הבגדים**

**א' -** אפשר למדוד את זה?

**ב' -** בטח, קחי, תמדדי, תקני ותיהני.

זה ממש מתאים לך, *'עומד עליך בול'*!

**א'** - אה... נראה לי קצת רחב מכאן

וצר מפה.

**ב'** - הנה, קחי אחר! תמדדי את זה!

הצבע ממש מתאים לך! זה בשבילך!

**א'** - אה.. את זה חבל למדוד!

זה ארוך מדי מכאן וקצר מדי מפה.

**ב'** - קחי משהו אחר!

אם תחפשי, בטח תמצאי.

**א' -** סליחה, תודה רבה,

אולי בפעם הבאה.

|  |
| --- |
| **שימו לב:**צריך לקנות וְליהנות > תקני ותיהני.אפשר למדוד > תמדדי.כדאי לחפש > תחפשי.אפשר למצוא > תמצאי |
| **אתה, את ואתם בזמן עתיד:**אתה תקנה, את תקני, אתם תקנו.אתה תֵיהָנה, את תֵיהָני, אתם תֵיהָנו.אתה תמדוד את תמדדי אתם תמדדואתה תחפש, את תחפשי, אתם תחפשו |
| **את**, אם תחפשי, תמצאי.אם תמדדי, תקני.אם תקני, תיהני.**אתה**אם תחפש, תמצא.אם תמדוד, תקנה.אם תקנה, תיהנה. |

הפעלה ג

אמור ברבים: **אתם >** אם ...

**קטע 8:**

**זה לא מתאים לי, זה לא מתאים לנו.**

**ב'-** "אני מצטער.. אבל

המעיל רחב מדי,

המכנסיים צרים מדי.

זה לא מתאים לי.

-------

**ד'-** הארון יקר מדי,

הכורסה כהה מדי."

מצטערת ... זה לא מתאים לנו.

|  |
| --- |
| **שימו לב:**אם מדברים על מידה, אומרים:זה ארוך מדיזה קצר מדיזה צר מדיזה רחב מדיאם מדברים על צבע, אומרים:זה כהה מדיזה בהיר מדיאם מדברים על מחיר, אומרים:זה זול מדי זה יקר מדי. |

**קטע 9:**

**שמות תואר בגדים וצבעים**

**שימו לב:** בשמות תואר - זכר נקבה רבים רבות.

הבגד צר, השמלה צרה, המכנסיים צרים, הנעליים צרות.

הבגד רחב, השמלה רחבה, המכנסיים רחבים, הנעליים רחבות.

הבגד כהה, השמלה כהה, המכנסיים כהים, הנעליים כהות.

**ועוד:**

המעיל כחול, החולצה כחולה, המכנסיים צהובים, הנעליים אדומות.

המעיל צהוב, החולצה צהובה, המכנסיים לבנים, הנעליים ירוקות.

הפעלה ד

לפניך שלוש דוגמאות. אמור 10 משפטים לפי כול דוגמה:

שים לב לשתי הטבלאות!

1.-זה בגד רחב.

**2. -ה**מכנסיים ארוכות מדי. זה לא מתאים לי.

3. -**ה**מעיל **ה**זה בדיוק בשבילי.

|  |  |  |  |
| --- | --- | --- | --- |
| **זכר** | **נקבה** | **רבים** | **רבות** |
| בגדרהיטארוןשולחןמעיל | שמלהחולצהחצאיתכורסא כוננית | מכנסייםסנדלים | נעליים |

|  |  |  |  |
| --- | --- | --- | --- |
| **זכר** | **נקבה** | **רבים** | **רבות** |
| צר | צרה | צרים | צרות |
| קצר | קצרה | קצרים | קצרות |
| רחב | רחבה | רחבים | רחבות |
| כהה | כהה | כהים | כהות |
| בהיר | בהירה | בהירים | בהירות |
| אדום | אדומה | אדומים | אדומות |
| צהוב | צהובה | צהובים | צהובות |
| כחול | כחולה | כחולים | כחולות |
| ירוק | ירוקה | ירוקים | ירוקות |
| שחורלבן | שחורהלבנה | שחוריםלבנים | שחורותלבנות |
| זול | זולה | זולים | זולות |
| יקר | יקרה | יקרים | יקרות |

**קטע 10:**

**איזה צבע זה, בדיוק?**

לבן ... כמו ביצה

אפור כמו עכבר

חום כמו שוקולד חלב

ירוק כמו דשא

כחול כמו ים

אדום כמו דם

שחור כמו פחם

צהוב כמו לימון

כתום כמו תפוז

**קטע 11** **:**

**ג'** - מספיק ודי!

 זה יותר מדי!

**ד'** - קח שניים...

**ג'** - לא תודה, זה יותר מדי.

**ד'** - קח עוד אחד...

**ג'** – לא, דודה, תודה!

**ד'** - נו, בבקשה.

**ג'** - לא, אני לא יכול. אני ממש מלא.

לא יכול להכניס עוד פרור לבטן.

 באמת תודה.

אחד זה מספיק! זה יותר מדי!

**ד'** - נו ... בבקשה, אני מבקשת,

עוד אחד ודי.

**ג'** - לא תודה דודה, זה באמת יותר מדי.

**קטע 12:**

**המלצה**

אני מציע לך לקחת את זה.

אני ממליץ לך על זה מאוד.

זאת ממש מציאה!

אין כזה בשום מקום.

תאמין לי, אין על מה לחשוב.

חבל על הזמן שלך.

אתה רק תרוויח מזה.

תחליט כבר, אתה לא תתחרט!

לא תקבל הצעה טובה כזאת בשום מקום אחר.

------------

ו.. אפשר להמליץ גם כך:

אם תקנה, תרוויח.

אם תחליט מהר, לא תתחרט.

אם לא תחליט, תתחרט.

אם תאמין לי, תקנה ותרוויח.

...

|  |
| --- |
| **שימו לב:****אתה, את ואתם בזמן עתיד -**תאמין לי, תאמיני לי, תאמינו לי.אתה תרוויח מזה, את תרוויחי מזה, אתם תרוויחו מזה.תחליט כבר, תחליטי כבר, תחליטו כבר.לא תתחרט, לא תתחרטי, לא תתחרטו.תקבל, תקבלי, תקבלו. |

**קטע 13:**

**מי ש...**

*מי שקונה בסוף העונה, נהנה בעונה הבאה.*

*מי שקונה בסוף העונה, חוסך כסף.*

*מי שקונה בזול, מרוויח.*

*מי שקונה ביוקר, מפסיד.*

מי שקונה בלי לחשוב, יש לו הרבה דברים שהוא לא צריך.

מי שמקבל מתנות, טוב לו.

מי שמחליט מהר, טוב לו.

מי שמתלבט, רע לו.

מי שמאמין, טוב לו.

...

ומה אתה חושב? ומה את חושבת?

מה דעתךְ? מה דעתךָ?

**קטע 14:**

 **פעלים בזמן הווה ובזמן עבר מתוך קטעים מספר 1-2**

**למכור** - הסוחר **מוכר** הכול. החברה הזאת **מוכרת** רהיטים באינטרנט. הם **מוכרים** מוצרי חשמל בזול. בסוף העונההחנויות **מוכרות** בזול. **מכרתם** הרבה היום?

לספור - אתה **סופר** את הכסף שלך? אתם **סופרים** כמה אנשים יש פה? הן **סופרות** עד מאה בעברית. **ספרת** כמה כסף יש לך בארנק?

**להחזיר** - אני **מחזיר** את זה לחנות. כל דבר שאתן קונות, אתן **מחזירות**. **החזרת** את זה לחנות?

**להחליף ב...** - הסוחר לא **מחליף** סחורה ישנה. המוכרת לא **מחליפה** סחורה לא באריזה. הם **מחליפים** את הנעליים בנעליים נוחות. **החלפתְ** בגדים?

**לפרסם** - הוא **מפרסם** את החברה ברדיו. החברה **מפרסמת** בטלוויזיה. הם **מפרסמים** את המוצרים שלהם באינטרנט. **פרסמתם** את זה ברדיו?

**לזכות** **ב..-** אתה **זוכה** בפיס. את קונה אחד **וזוכה** בעוד אחד בחינם. הם לא **זכו** בפיס. אתה **זכית** פעם בפרס?

**פעלים מתוך קטעים מספר 3-5**

**לטעות**- אתה **טועה** זאת טעות. את אף פעם לא **טועה**. אתם **טועים** זה עולה יותר כסף. תסתכלו עוד פעם על המחיר. אתן **טועות**. סליחה **טעינו**!

**למלא** - אני **ממלא** את הטבלה בפרטים, היא **ממלאת** את הצ'ק, אנחנו **מילאנו** את הפרטים בטופס. הן **מילאו** כבר את השאלון?

**לסמן** - המורה **מסמן** את השם שלי. המורה **מסמנת** את השגיאות. **סימנת** את השגיאות שלך? הוא **סימן** בעט אדום את התיקונים.

**לרשום**- הפקיד **רושם** את הפרטים במחברת. המורה **רושמת** את התלמידים לטיול. אנחנו **רושמים** ברשימה מה צריך לקנות. סבתא ואימא לא **רושמות**. הכול הן זוכרות.

**להפקיד** - העובד **מפקיד** את המשכורת בבנק. הפקידה **מפקידה** את הצ'ק בבנק הדואר. **הפקדתם** כבר את הצ'קים? הוא כבר **הפקיד** את המשכורת שלו.

**פעלים מתוך קטעים 6-7**

**לזרוק** - הוא **זורק** את הבגדים הישנים. היא **זורקת** את הנעליים הישנות. אנחנו לא **זורקים** שום דבר מהבית. הן לא **זורקות** את זה, כי זה יפה. למה **זרקתם** את זה?

**לערוך (שתי משמעויות)**- אתה **עורך** קניות לשבת. את **עורכת** את השולחן. אתם **עורכים** רשימה לקניות. הן **עורכות** מסיבת ריקודים הערב. **ערכתן** רשימה לקניות?

**למדוד** - הבחור **מודד** את החולצה. הבחורה **מודדת** את השמלה. הלקוחות **מודדים** את הבגדים לפני שהם קונים. למה אתן לא **מודדות** את זה? זה יפה! **מדדתם** את זה?

**להפסיד** - החברה הזאת **מפסידה** כסף? הם **מפסידים** את כל המשכורת שלהם. **הפסדת** את הכסף בעסק הזה? אני לא **הפסדתי**, החברה הפסידה.

**להרוויח** - מי שעובד, **מרוויח** משכורת. היא עקרת בית, היא לא **מרוויחה** משכורת. הם **מרוויחים** כסף בבורסה בלי לעבוד. כמה **הרווחת** החודש?

**פעלים מתוך קטעים 11**- **12**

**להחליט** - אבא **מחליט** לאן נוסעים. אימא **מחליטה** מה לקנות. **החלטת** כבר לאן את נוסעת? הוא **החליט** כבר כמה כסף להפקיד בבנק?

**להתלבט** - הוא **מתלבט** מאוד בעניין הזה. היא לא **מתלבטת** הרבה. **התלבטתם** לפני שהחלטתם? הוא ממש לא **התלבט**.

**להאמין ב... / להאמין ל...** - אתה **מאמין** למה שהוא אומר? את **מאמינה** לו? **האמנת** לו? **האמנתם** בו?

**קטע 15: סיכום שיעור**

1. איך עובד **הסוחר**?
2. מה 'מוכרות' **הפרסומות**?
3. **כמה זה עולה**? מה המחיר של זה?
4. כמה **שווה** הכסף שלנו?
5. איך **סופרים במאות**?
6. איך **סופרים באלפים**?
7. איזה פרטים צריך למלא ב**צ'ק**?
8. איזה **בגדים** יש לך? מה **הבעיה עם הבגדים**?
9. מה יהיה **אם תמדדי**? מה יהיה **אם תמדוד**?
10. מה יהיה **אם תחפש**י? מה יהיה **אם תחפש**?
11. **איך** **ממליצים** לקונה לקנות משהו? מה אומרים לו?
12. מה קורה למי שקונה **בסוף העונה**?

|  |  |
| --- | --- |
| בריאות - אוצר מילים+ נטיית בגלל+ אם..+ מפני ש.. לכן..+ ציווי עתיד+ מוכרח חייב + אסור לך מותר לך + נטיית בעצמי (1-7)מבעי בריאות ומחלה+ כואבת לי ה..(8-9)+ מבעי תלונה(11)בתור -מבעים בתור + אחרי לפני בנטייה= (10)מבעי תלונה (11) | **פרק כ"א** |

**קטע 1** **:**

**אתה לא שומר על עצמך**

אתה לא דואג לעצמך,

אתה לא מטפל בעצמך,

אתה לא עוזר לעצמך,

תשמע מה שאני אומרת!

...

אם תלך לישון מוקדם, לא תהיה עייף.

אם תאכל אוכל טוב, לא תהיה חולה.

אם תתלבש טוב, לא תצטנן.

זה מה שאני אומרת!

...

אתה עייף, מפני שלא ישנת מספיק.

אתה מצונן, מפני שלא התלבשת היטב.

אתה משתעל, מפני שלא לבשת מעיל חם.

ו... חסר לך ויטמין C.

כבר אמרתי לך את זה!

...

כואב לך הגב, כי ישנת עקום.

כואבת לך הבטן, מפני שאכלת אוכל מקולקל.

כואבות לך העיניים, מפני שישבת שעות מול המחשב.

כואב לך הראש, כי אתה חושב יותר מדי.

זה מה שתמיד אמרתי לך!

...

אתה חייב להפסיק לעשן!

אתה חייב לשכב קצת ולנוח בצהריים!

אתה מוכרח ללכת לרופא

ו... אתה צריך לבדוק את לחץ הדם שלך.

אמרתי לך .. שוב ושוב!

...

אני אומרת לך ..

זה לא בגלל הקור והחורף!

זה לא בגלל החום והקיץ!

זה לא בגלל הפוליטיקה והמצב

ו... זה לא בגללי ..

...

נו...

אז בגלל מי זה? בגלל מה זה?

|  |
| --- |
| **שימו לב:**זה בגללי, וגם בגללךָ > זה בגללנוזה בגללךָ וגם בגללךְ > זה בגללכםזה בגללךְ וגם בגללךְ – זה בגללכןזה בגללו וגם בגללה – זה בגללםזה בגללה וגם בגללה - זה בגללן |
| **שימו לב**:ללכת, להיות, לאכול, להתלבש, להצטנן.**אתה בזמן עתיד** > תלך, תהיה, תאכל, תתלבש, תצטנן.**את בזמן עתיד** > תלכי, תהיי, תאכלי, תתלבשי, תצטנני.**אתם בזמן עתיד** > תלכו, תהיו, תאכלו, תתלבשו, תצטננו.---------אתה, את, אתם בזמן עתיד > תמיד מתחיל באות ת'את בזמן עתיד > תמיד נגמר בצליל \_ִי אתם בזמן עתיד > תמיד נגמר בצליל \_וּ |

**קטע 2:**

**א'-** אתה..

אתה מטפל בעצמך?

אתה דואג לעצמך?

אתה שומר על עצמך?

**ג'-** אל תדאגו לי! אצלי הכול בסדר! אני מסתדר לבד מצוין!

אני דואג לעצמי, מטפל בעצמי ושומר על עצמי.

אני עורך קניות.

אני מכין לעצמי אוכל.

אני מחמם את החדר.

אצלי הכול בסדר.

**א'-**

ואת ...

את שדואגת לכולם, את דואגת לעצמך?

את שמטפלת בכולם, את מטפלת בעצמך?

את ששומרת על כולם, את שומרת על עצמך?

**ד'-**

אצלי הכול בסדר!

בבקשה, אל תדאגו לי!

אימא, אל תדאגי! אבא אל תדאג!

היום זה לא מה שהיה פעם.

כולם כבר עצמאים.

הגדולים מטפלים בעצמם, דואגים לעצמם, שומרים על עצמם וגם עוזרים לקטנים.

אפילו הקטן בן השנתיים וחצי מתלבש בעצמו מתפשט בעצמו ואוכל בעצמו.

אתם מאמינים?

רק ש... צריך לנקות אחריו.. ולסדר אחריו

|  |
| --- |
| **שימו לב למילת היחס שאחרי הפועל:**מכין **את** האוכל, עורך **את** הקניות, אבל, מטפל **ב**קטנים, דואג **ל**אחים, שומר **על** הילדים.  |
| **שימו לב:**בעצמי בעצמנובעצמךָ בעצמךְ בעצמכם בעצמכןבעצמו בעצמה בעצמם בעצמןואפשר גם: לעצמי, על עצמי, את עצמי ... לפי מילת היחס המתאימה לפועל.  |

**קטע 3:**

**בלי סיגריות; בלי סוכר\*; בלי קמח לבן\*\*; בלי מוצרי חלב.**

מצוין, המצב מצוין!

אתה נראה בריא, רענן ורזה.

יומיים בלי סיגריות... לכן אתה נושם יותר טוב.

שבועיים בלי סוכר ... לכן אתה כל כך רענן.

חודשיים בלי קמח לבן ... לכן אתה כל כך רזה.

שנתיים בלי מוּצְרי חלב... לכן אתה כל כך בריא ולא חולה.

כל הכבוד!!!

---------------------------------------------------

**קטע 4:**

**יש לי בחילה > אני מרגיש רע.**

יש לי סחרחורת > אני עומד ליפול.

יש לי פריחה > מגרד לי בגוף בכול מקום.

יש לי לחץ דם גבוה > אני לא יודע מה הסיבה.

אין לי תיאבון > אני לא רוצה לאכול כלום.

יש לי כאב שיניים נורא > הרופא צילם ואמר שצריך לטפל מיד, זה דחוף!

יש לי כאב גרון > הרופא הסתכל, בדק ואמר שאדום, שיש דלקת באוזניים ובגרון.

|  |
| --- |
| **שימו לב**:יש לי פריחה, לכןמגרד לי בכל הגוף.מגרד לי בכל הגוף, כי יש לי פריחה. |

תרגיל א'

|  |
| --- |
| צרו משפטים נכונים מימין לשמאל ומשמאל לימין |
| 1. אתה הולך לישון מאוחר
2. אתה אוכל אוֹכל ישן ומקולקל
3. אין לך תיאבון
4. יש לך שפעת
5. אדום בגרון
6. יש לך בחילה
7. אני רעב
8. יש לך לחץ דם גבוה
 | לכן .. כי.. מפני ש...אבל ו... | 1. אתה עייף
2. כואבת לך הבטן
3. אתה לא אוכל שום דבר
4. לא צריך לקחת תרופות
5. יש דלקת באוזניים
6. אתה עומד ליפול
7. אתה בריא
8. אני לא רוצה לאכול שום דבר
9. יש לך סחרחורת
 |

תרגיל ב'

לכן.. כי/פני ש.. – כתבו משפטים נכונים בעזרת המשפטים שבקטע 1

**דוגמה**: יש לי כאב שיניים לכן רופא השיניים צילם את השיניים

**קטע 5:
הרופא אמר לחולה ...***תפתח את הפה,*

*תוציא לשון,*

*תגיד אה...*

*עכשיו, תסגור את הפה*

*ותנשום עמוק.*

*יפה מאוד! ...*

**הרופא בדק ואמר ...***תשכב במיטה,*

*תאכל מעט,*

*תשתה הרבה תה,*

*[ת]קח אספירין פעמיים ביום,*

*ו... תפסיק לעשן!!!*

*הכול יהיה בסדר! אל תדאג!*

*שלום ו.. תהיה בריא!*

**הרופא אמר לחולָה ...***תפתחי את הפה, תוציאי לשון, תגידי אה...*

*תסגרי את הפה, תנשמי עמוק, תשכבי במיטה,*

*[ת]קחי אספירין פעמיים ביום, ו... תפסיקי לעשן!!!*

*הכול יהיה בסדר! אל תדאגי!*

*תהיי בריאה!*

תרגיל ג'

הרופא אמר **אם** תפסיק לעשן תהיה בריא
ומה אתה אמרת..? –בחרו את התשובה הנכונה

1. אה...
2. בסדר אדוני הרופא
3. זה קשה אדוני הרופא
4. כול התשובות נכונות

תרגיל ד'
הרופא בדק ואמר: אם ..., תהיה בריא – כתבו משפטים לפי הדוגמה
**דוגמה**: אם תיקח אספירין פעמיים ביום, תהיה בריא

**קטע 6:
מחלות וסימפטומים של חורף:**נזלת, צינון, שפעת ודלקת גרון,
כאבי ראש, כאבי גרון וּכאבי אוזניים.

**מחלות וסימפטומים של אביב:**
פריחה, הצטננות, שיעול קל ודלקת עיניים.

**'מחלות' של כל השנה:**דפרסיה, היסטריה, אופוריה, קלסטרופוביה והיפוכונדרייה.

תרגיל ה'
מיינו בטבלה

|  |  |
| --- | --- |
| המחלה | הסימפטומים |
|  |  |

**קטע 7:
בספר "חיים ללא מחלות- סוד החיים הארוכים"**

**כתוּב:** אסור לך ...

מותר לך ...

אתה מוכרח ...

מה כתוב בספר?

כתוב בספר:

אסור לך לשתות אלכוהול,

מותר לך לשתות רק מים,

אתה מוכרח לשתות הרבה.

ומה עוד כתוב בספר?

**קטע 8:
מה אומר חולה:**
אני חלש/ עייף/ חולה.

אני לא בריא.

אני מרגיש לא טוב.

אני לא מרגיש טוב.

אני לא רואה טוב.

אני לא שומע טוב.

אני עומד ליפול.

אני עומד להתעלף.

כואב לי הראש, כואב לי הגרון.

כואבת לי העין. כואבת לי האוזן. כואבת לי הברך. כואבת לי השן. כואבת לי הרגל. כואבת לי היד. כואבת לי הבטן.
...

כואבות לי העיניים. כואבות לי האוזניים. כואבות לי הרגליים. כואבות לי הברכיים.
...

יש לי בעיות בלב. יש לי בעיות בקיבה. יש לי בעיות בכבד.

יש לי סחרחורת. יש לי בחילה. יש לי פריחה. יש לי לחץ דם גבוה. יש לי לחץ דם נמוך.

יש לי כאב ראש. יש לי כאב בטן. יש לי כאב גרון.

יש לי כאבי ראש. יש לי כאבי בטן. יש לי כאבי גרון.

יש לי כאבים בבטן. יש לי כאבים ברגל. יש לי כאבים באוזן. יש לי כאבים ביד.

זה כבר כמה ימים, כמה שבועות כמה חודשים.

תן לי משהו נגד כאבים.

תן לי מרשם לאספירין.

**קטע 9:
מה אומרים לחולֶה:**
מה קרה?

מה כואב לך?

מה הבעיה?

תמדוד חום! תמדוד את החום!

תפתח את הפה, תגיד אה.

תוריד את החולצה! תתפשט!

יש לך דלקת אוזניים. יש לך דלקת ריאות. יש לך קלקול קיבה. יש לך שפעת.

אתה צריך לעשות בדיקות, בדיקת שתן ובדיקת דם.

אתה חייב להפסיק לעשן!

אתה מוכרח לעשות דיאטה דלת-שומן.

אתה צריך לשתות הרבה מים.

תשתה תה. תשתה מרק עוף.

תשכב במיטה.

אתה חייב לנוח.

**ובסוף הם אומרים:**תהיה בריא!

העיקר הבריאות!

**ולחולָה אומרים:**תמדדי... תתפשטי ... תורידי ... תשתי ... תשכבי ... את חייבת ... את מוכרחה ...

**קטע 10:**

**מה אומרים אנשים בתור לרופא:**

קצת סבלנות.

צריך לחכות לרופא.

עוד רגע! עוד שנייה! עוד דקה!

מי האחרון בתור?

למה התור לא זז?

**לגבר אומרים:**

חכה לתורך, תמתין בסבלנות.

אם תמתין בסבלנות, תתקבל לפי התור.

הם לפניך בתור.

אתה לפניי.

אני אחריך.

אתה הבא בתור.

**לגברת אומרים:**

חכי לתורך. תמתיני בסבלנות. אם תמתיני בסבלנות תתקבלי, לפי התור. הם לפניךְ בתור. אני אחריךְ. את הבאה בתור.

|  |
| --- |
| **"אני אחריךָ, אתה לפניי "****שימו לב לכל הנטייה :** אחרַיי, אחרֵינו.אחרֶיךָ, אחריִיךְ, אחריכֶם, אחריכן.אחרָיו, אחרֶיהֵ, אחרֵיהם.לפנַיי, לפנֵינו.לפנֶיךָ, לפנַיִיךְ, לפנֵיכם, לפנֵיכן.לפניו, לפניהַ, לפניהם, לפניהן. |

**קטע 11:**

**מה אומרים כשלא מרוצים, כשקשה ורע:**

אנחנו לא רוצים להתלונן, אבל...

קשה לנו, רע לנו.

את לא יודעת מה עובר עלינו.

המצב בלתי אפשרי.

אי אפשר לסבול את זה יותר.

זה בלתי נסבל.

זה לא יכול להימשך כך.

אנחנו לא יכולים להמשיך ככה יותר.

נמאס לנו מהכול.

**קטע 12: פעלים בזמן הווה ובזמן עבר מתוך קטעים מספר 1-2**

**לדאוג ל...** - אימא **דואגת** לילדים; גם אבא **דואג** להם ; אנחנו **דואגים** לכם; מאוד **דאגנו** לכם; למה הוא **דאג** כל כך?

**לטפל ב...** - סבתא **מטפלת** בנכדים; האח **מטפל** בחולים; האחים **מטפלים** בנו ; האחיות **מטפלות** בכולם בשקט ; הוא **טיפל** בה יפה ; הם **טיפלו** בנו כל היום

**לעזור ל...** - הוא **עוזר** לנו מאוד; היא **עוזרת** לכם? ; היא **עזרה** לנו בעבר; הרופאים והאחיות **עזרו** לסבא שלי.

**להשתעל -** אתה **משתעל** נורא; למה את **משתעלת** ככה? הם **משתעלים**, כי הם חולים; **השתעלתי** מאוד, לכן הלכתי לרופא.

**להצטנן** – כול חורף הילד **מצטנן** לפחות פעמיים; אני אף פעם לא **מצטננת**; מה קרה?נראֶה ש**הצטננתְ** קשה! ; היא **הצטננה**, לכן היא שוכבת במיטה.

**לעשן** - מי **מעשן** פה?; את **מעשנת**?; פה לא **מעשנים**!! ;אתן **מעשנות**? ; בעבר **עישנו** הרבה. ; גם אני **עישנתי**.

**פעלים מתוך קטעים מספר 4-11**

**ליפול** - זהירות! מדרגה! אתה **נופל**! אני **נופלת**; הצלחת **נפלה** מהשולחן; כל הצלחות **נפלו**?

**להתעלף**- הוא **מתעלף** כי הוא חולה אפילפסיה; הוא **התעלף** ונפל; היא **התעלפה** כששמעה את זה.

**לגרד** - מה **מגרד** לך?; **מגרדת** לי הבטן; **גירדתי** עד שיצא דם; קופים **מגרדים** זה את זה.

**לצלם** - את **מצלמת** את המשפחה? בעלי **מצלם** כל הזמן; תיירים **מצלמים** בזמן הטיול; **צילמת** את הילדים כשהיו קטנים? כולם **צילמו**!

**לכאוב** - מה **כואב** לך? העין **כואבת** לי; הרגליים **כואבות** לי; אתמול **כאבו** לי הברכיים; **כאבה** לי האוזן, לכן הלכתי לרופא.

**לסבול** – הוא **סובל** מעשן; היא **סובלת** מכאבי ראש; **סבלתי** בשקט ולא אמרתי כלום.

**להמתין**- הוא **ממתין** בתור; היא **ממתינה** בסבלנות לתור שלה; **המתנתי** בתור יותר מחצי שעה; **המתנו** לרופא ובסוף הוא לא הגיע.

– אתה **חייב** להתלבש טוב; את **חייבת** להפסיק לעשן ולעשות ספורט; אתם **חייבים** לעשות מה שהרופא אומר; אתן לא **חייבות** לעשות את זה; **הייתי חייבת** לעשות את זה.

- אתה **מוכרח** ללכת עכשיו; את **מוכרחה** לשמוע אותי; אתם **מוכרחים** ללמוד; **היינו מוכרחים** ללכת; **הייתי מוכרחה** לצאת לעבודה.

|  |  |
| --- | --- |
| **תרגול העתיד לפי קבוצות פעלים**זמן עתיד כללי- **(קטע 1)**קבוצה 1- לבוא **(קטעים 2-4)**קבוצה 8-11 - להזמין להעדיף להבין **(קטעים 5-8)**קבוצה 7- להשתמש להתלונן **(קטעים 9-14 )**קבוצה 2א'-לכתוב **(קטעים15-17)**קבוצה 3, 2ד'- לשכוח ללמוד **(קטעים 18-24)**קבוצה 4- לראות לעלות **(קטעים 25-32)**קבוצה 5- לטייל לצלצל **(קטעים 33-35)**קבוצה 8- להימצא **(קטעים 36-37)**קבוצה 2ב'- לחזור לעבוד לאסוף **(קטעים 38-42)**קבוצה 2ה'- ללכת לשבת לתת לדעת לקחת **(קטעים 43-45)** קבוצה 6- לחכות לבלות **(קטעים 46-51)**קבוצה 12- להוסיף, להוציא **(קטעים 52-53)**קבוצה 2ג'- לאכול לאהוב יכול **(קטעים 54-56)**סיכום כללי העתיד | **פרק כ"ב** |
| **א'= המורה** https://mail.google.com/mail/e/ezweb_ne_jp/19C**; ב', ג' =** https://mail.google.com/mail/e/ezweb_ne_jp/19B **; ד' =** https://mail.google.com/mail/e/softbank_ne_jp/1B4 |  |

**קטע 1:**

**בעתיד**

בעתיד ..

מחר, מחרתיים,

בעוד רגע, בעוד דקה,

בעוד שנייה, בעוד שעה,

בעוד שעתיים ...

בשבוע הבא, בחודש הבא,

בשנה הבאה, בעוד שנתיים ...

בעתיד הקרוב, בעתיד הרחוק,

בעוד אלף שנה, בעוד אלפיים.

מתי?!

אחרי השיעור. אחרי ההפסקה.

אחרי החתונה. אחרי המלחמה.

אחרי המסיבה. אחרי החגים ...

אחרי שתגמור, אחרי שתלמד,

אחרי שתבין, אחרי שתגדל,

עוד מעט, עוד רגע, עוד שנייה.

מה יהיה אז?!

**אֶסגור** את הדלת. **אֶשבור** את הכוס**. אֶבדוק** את החולה.

אֶלמד בעל פה. אֶשמע את השיר. אֶקבע לי תור לרופא.

אֶסתכל במראה. אֶשתמש במילון. אֶתרגל לשיטה.

**אֶכָּנס** למיטה. **אֶשָאר** בחצר. **אֶפָּרד** ממך.

**אֶקח** את הכלב לטיול. **אֶתן** לך מתנה. **אֵשב** על ידך בכיתה.

**אֶקנה** דירה. **אֶבנה** תכנית. **אֶשתה** כוס מיץ. **אֶשחה** בבריכה.

מתי?!

בעוד רגע בעוד שנייה.

**אבוא** לכאן. **ארוץ** מהר. **אשיר** שיר יפה.

**אבין** את השיעור. **אסביר** את המילה. **אבטיח** לחזור בשעה הקרובה.

**אֶחְזור** מהר. **אַחְשוב** על זה. **אֶעֱבוד** בכייף. **אֶעֱמוד** בפינה. **אֶעֱזור** לך.

מתי ?

בשיעור הבא

...

**אֲדבר** אתך. **אֲשחק** עם בנך. **אֲשלם** לטיול. **אֲטייל** בחו"ל.

**אֲנקה** את החדר. **אֲחכה** לך בחוץ.

מתי?

ממש עוד רגע, בעוד דקה.

**זמן עתיד- ששה כללים:**

**כלל ראשון : זמן העתיד נשמע בדרך כלל כמו שם הפועל.**

**כלל שני : בזמן עתיד מסמנת אות בתחילת הפועל את הגוף.**

|  |  |
| --- | --- |
| **אני >** | **א** |
| **אנחנו>** | **נ** |
| **אתה, את, אתם, אתן וגם היא>** | **ת** |
| **הוא, היא, הם >** | **'** |

הפעלה

נסו למצוא את שמות הפועל של הפעלים המופיעים בקטע שלמעלה (קטע מספר 1)

**קבוצת פעלים מס' 1**

|  |
| --- |
| *לבוא, לטוס, לנוח, לעוף, לקום, לרוץ, לריב, לשים, לשיר, לגור,**לשוב, לשוט, לנוע, למות* |
| **דוגמה- לבוא** |
| אני **א**בוא; אנחנו **נ**בוא | הוא **י**בוא; הם **י**בואו היא תבוא |
| אתה **ת**בוא; את **ת**בואי; אתם **ת**בואו |  |

**קטע 2:**

**אני אתה ואת – אנחנו - שיחה**

**ב':** אם אקום מחר מוקדם, תקום אתי?

אם ארוץ בבוקר סביב השכונה, תרוץ אתי?

אם אשיר בדרך, תשיר אתי?

אם אטוס לאילת, תטוס אתי?

**א':** בוודאי! נקום מוקדם, נרוץ ביחד, נשיר בדרך, ובסוף השבוע נטוס לאילת.

ואת, מה אתך?

אולי גם את תקומי אתנו, תרוצי אתנו, ותטוסי אתנו? יהיה כייף!

**קטע 3:**

**הם ואתם - שאלות**

הם יודעים איפה הם ישימו את כל הדברים שקנו לפני שעה?

הם יודעים אם הם יריבו בעוד שעה?

הם יודעים אם הם ינוחו היום?

הם יודעים אם הם יגורו כאן בשנה הבאה?

ואתם יודעים? אם תריבו היום, או תנוחו היום? אתם יודעים איפה תשימו את כל הדברים שקניתם? אתם יודעים אם תגורו כאן בעוד שנה?

**קטע 4-**

**תכניות לעתיד - מונולוג**

תכניות לעתיד הרחוק:

אגור בסירה.

אשוט מסביב לעולם ואשוב רק כעבור שנה.

הסירה תנוע עם הגלים.

אני אקום עם הזריחה.

אדוג דגים.

'אעוף' עם הציפורים שיעופו בין העננים.

אשיר לי בקול חזק ורם את כול השירים האהובים.

אהיה עם עצמי. אהיה לבד.

ומה יהיה שנה אחר כך?

שנה אחר כך ..

אטוס לחלל.

אשים בחללית דברים חשובים.

אנוע לי בחוסר משקל לכול הצדדים.

שם רחוק מתחתי, תנוע האדמה, **בלעדי**י ... בדממה...

כן,

זאת התכנית זאת השיטה,

כך אנוח מכול הבלגן והשגרה.

יותר לא ארוץ אחרי הכסף והעבודה.

לא 'אמות' בשביל שום תפקיד או משימה.

יותר לא אריב עם הבוס.

אלה הן תכניותיי לעתיד הרחוק.

ואנחנו, מה תכניותינו לעתיד?

איפה נגור? מתי נקום? לאן נשוט? האם נשוט? האם נדוג? לאן נטוס? מתי ננוח? מה נשיר? מתי נשיר?

**קטעA 4 –**

**בלעדיי**

|  |
| --- |
| **שימו לב למילה בלעדיי**"האדמה תנוע בלעדיי בדממה"בלעדיי בלעדינובלעדֵיך בלעדייך בלעדיכם בלעדיכןבלעדיו בלעדיה בלעדיהם בלעדיהן |

הוא יגור שם לבד בלעדיי?

הוא יטוס לשם לבד? הוא יטוס בלעדינו?

היא תשוט בסירה לבד? בלעדיךֵ?

היא תגור בסירה בלעדיִך?

הם ידוגו דגים בלעדיכם?

הם ירוצו בבוקר בלעדיכן?

למה? למה בלעדיו? למה בלעדיה? למה בלעדיהם?

הפעלה

כתבו שאלות לחבר. השתמשו בפעלים מקבוצה 1

**קבוצת פעלים מס' 9-11**

|  |
| --- |
| *להגיע, להדליק, להזמין, להטעין, להכניס, להמשיך, להסביר, להספיק, להקשיב, להרגיש, להשאיר, להשלים, להתאים, להתחיל, להכיר, להאזין, להחליף, להעדיף, להעליב, להפסיד, להרוויח, להמתין, להחליט, להאמין, להחזיר, להבין, להכין, להריח* |
| **דוגמה- להסביר** |
| אני **א**סביר; אנחנו **נ**סביר | הוא **י**סביר; הם **י**סבירו היא תסביר |
| אתה **ת**סביר; את **ת**סבירי; אתם **ת**סבירו |  |

**קטע 5:**

**ראשית ... אחר כך ..**

**ב':** תהיה חכם!

ראשית תקשיב ואחר כך תגיב.

ראשית תאזין, ואחר כך תחליט.

ראשית תתחיל, אחר כך אולי תמשיך ואולי תפסיק.

תהיה חכם!

ראשית תקשיב לדברים, ואחר כך תגיב ותגיד מה דעתך.

ראשית תאזין למה שאומרים, תבין את העניין ואחר כך תחליט מה לעשות.

ראשית תתחיל ללמוד ואחר כך תחליט אם אתה תמשיך או תפסיק.

**א':** אני חושבת ש...

אם לא תקשיב, יהיה לך קשה להגיב,

לא יהיה לך מה להגיד.

אם לא תבין, לא תדע מה להחליט.

ואני גם בטוחה ש..

אם תתחיל לא תרצה להפסיק.

|  |
| --- |
| **שימו לב!** **אתה** תקשיב, תבין, תחליט וכולי**היא** תקשיב, היא תבין, היא תחליט וכולי.**את** תקשיבי, תביני, תחליטי, תגידי, תגיבי, תמשיכי, תתחילי, תפסיקי. **אתם** תקשיבו, תבינו, תחליטו, תגידו, תגיבו, תמשיכו, תתחילו, תפסיקו.  |

**קטע 6:
התנצלות
ב':** מה תגידי? איך תסבירי? *איך תרגישי?*

**א':**

זה פשוט!

אגיד שזה לא היה בכוונה.

אסביר שזאת הייתה טעות.

אבטיח שזה לא יהיה שוב.

אגיד שהבנתי את הבעיה,

שאני אתחיל הכול מההתחלה.

אאמין בעצמי וארגיש מצוין.

אהיה בטוחה שאני בדרך הנכונה.

**קטע 7:
כדאי ש.. כדי ש.. – לחשוב על הדברים מראש**

**-** כדאי שתכינו הכול מראש, כדי שתתחילו את העבודה בלי לחץ.

-כדאי שתגיעו בזמן, כדי שתספיקו לגמור הכול.

-כדאי שתדליקו את ההסקה, כדי שיהיה חם בחדר.

-כדאי שתקשיבו לרדיו ותאזינו לתחזית, כדי לדעת איך להתלבש.

-כדאי שתטעינו את הנייד שלכם, כדי שיהיה שמיש.

-כדאי שתכניסו את התקע לשקע, כדי להטעין את הנייד.

-כדאי שתחליטו מהר, כדי שלא תפסידו את ההצעה.

-כדאי שתשאירו קצת אוכל, כדי שגם לאחרים יהיה מה לאכול.

-כדאי שתריחו את האוכל כדי לדעת אם הוא טרי או מקולקל.

**תגובות להמלצות**נכון, את צודקת! הכול נכון!

אם נכין מראש, לא יהיה לחץ.

אם נגיע בזמן, נספיק לגמור הכול.

אם נדליק את ההסקה, החדר יהיה חם ונעים

אם נחליט מהר, לא נפסיד את ההצעה.

**קטע 8:
אם ... אז ...**

**להדליק**-אם הם ידליקו את ההסקה, אז החדר יהיה חם.

**להריח, להבין**-אם הם יריחו את האוכל, אז הם יבינו שהאוכל טרי וטעים..

**להמתין, להגיע**-אם הם ימתינו בסבלנות, אז התור שלהם יגיע בסוף.

**להכיר, להזמין**-אם הם יכירו אותה, הם יזמינו אותה לסרט.

**להזמין, להגיע**-אם הם יזמינו אותה, היא תגיע לפגישה.

**להעליב, להעדיף**- אם הם יעליבו אותה, היא תעדיף חברים אחרים.

**להאמין ב**-אם הם יאמינו בעצמם, אז גם אחרים יאמינו בהם.

**להאמין , להצליח**-אם הם יאמינו בעצמם ואחרים יאמינו בהם, הם יצליחו

**והוא...?**

הוא ידליק והוא יריח, הוא יבין והוא ימתין, הוא יכיר והוא יזמין, הוא יעליב והוא יאמין

 ובסוף הוא יצליח.

הפעלה

השתמשו בפעלים מקבוצה זאת וכתבו משפטים לפי דוגמת המשפטים בקטעים 5,7,8 :

ראשית .. אחר כך;

כדאי ש.. כדי ש...;

אם...אז...

**כלל שלישי: זמן העתיד נשמע בדרך כלל כמו שם הפועל. אבל בקבוצה הבאה ובקבוצות נוספות. יש שינוי בגוף ראשון יחיד – אני**

**קבוצת פעלים-מס' 7**

|  |
| --- |
| *להתלבש, להתרחץ, להתאהב, להסתכל, להצטער, להתקרב, להתקשר, להתערב, להשתמש, להתכוון, להצטנן, להתעניין, להתלבט, להשתעל, להתעלף,* *להתלונן, להסתובב, להתכונן* |
| **דוגמה- להתקשר** |
| אני **אֶ**תקשר; אנחנו **נ**תקשר | הוא **י**תקשר; הם **י**תקשרו היא תתקשר |
| אתה **ת**תקשר; את **ת**תקשרי; אתם **ת**תקשרו |  |

**קטע 9A:**

**תמונה במוזיאון**

יש במוזיאון תמונה חדשה

כל המבקרים מתעניינים בה

גם אתה תתעניין.

בוא תסתכל מקרוב.

בתמונה יש כל כך הרבה סיפורים, כל כך הרבה פרטים.

אתה תתאהב בה! אין לי ספק.

...

שלג ... הרקע לבן.

נשים מסתובבות מפה לשם.

ילדים משתוללים.

כדור מתגלגל.

הנה ילדה עומדת בצד,

לא משתתפת במשחק.

אולי מתביישת להשתתף.

עגלה מתקרבת.

אפשר כמעט לשמוע פעמון מצלצל.

עכשיו תתרחק קצת ותסתכל על האור והצבעים.

הצייר לא התאפק.

הוא השתמש על הרקע הלבן בכל כך הרבה גוונים.

**קטע 9B:**

**עושים מהתמונה סרט...**

הצלם ישתמש במצלמות.

הבימאי יסביר את ההוראות.

יהיה הרבה שלג.

הנשים יסתובבו.

הילדים ירוצו וישתוללו.

הכדור יתגלגל.

העגלה תתקרב והפעמון יצלצל.

הילדה תתלבט בצד,

תתבייש ולא תשתתף במשחק.

אנחנו הצופים נתבלבל מרוב קולות וצבעים.

אולי אפילו נתאהב בסרט ובשחקנים.

**קטע 10 :
איש שלא כדאי להתעסק אתו -**

**א':** הוא איש מסוכן

אל תתקרב אליו, תתרחק ממנו

אל תסתובב אתו, ואל תסתובב סביבו

אל תשתמש בשירותים ובמכשירים שלו

אל תתקשר אליו ואל תתערב בענייניו

גם אל תתלונן עליו

פשוט אל תתעסק אתו

אתה בשלך והוא בשלו

אתה בעניינים שלך והוא בעניינים שלו.

**ב':** אני מבין מה שאת אומרת

לא אתקרב אליו, אתרחק ממנו

ולא אתעסק אתו.

אני בשלי והוא בשלו.

|  |
| --- |
| **שימו לב:****"**אל תתקרב **אליו"**"אל תתקשר **אליו**""אל תתלונן **עליו**""תתרחק **ממנו**"להתקשר **אל**.. להתקרב **אל**..להתלונן **על** .. להתרחק **מ**.. |

**קטע 11:
להתלונן על.. להתקשר אל ..**

הוא מתלונן עליי עלינו עליך עלייך עליכם עליו עליה עליהם

-השכנה מתלוננת עלינו בעירייה.

-התלמידים מתלוננים עלֵיךָ ועלֵיִךְ, הן מתלוננות עליכם.

למה הוא מתלונן עליו? למה היא מתלוננת עליה? למה הם מתלוננים עליהם?

מה קרה? למה הם מתלוננים כל כך הרבה?!

...

**להתקשר אל..**

הוא מתקשר אֵליי, אלינו, אליך, אלַייך, אֲליכם, אליו, אליה, אליהם

-ההורים מתקשרים אלינו כל יום.

-יוסי התקשר קודם אליךָ ואחר כך אלייךְ. הוא התקשר אֲליכם.

מה הוא רצה? למה הוא התקשר אלֵיהַ? למה הוא התקשר אליו? למה הוא התקשר אליהם?

...

**להתרחק מ..**

הוא מתרחק ממני, מאתנו, ממךָ, ממךְ, מכם, ממנו, ממנה, מהם

-הוא מתרחק מאתנו! למה?!

גם מכם הוא מתרחק?

-אולי הוא מפחד ממני. אולי הוא מפחד ממךָ.

-חבל שהוא מתרחק גם ממךְ.

כן, הוא התרחק מכולם.

**קטע 12:
סרט בכפר**

החתולה תִפחד מהכלב ותתרחק ממנו.

העכבר יִפחד מהחתולה ויתרחק ממנה.

המשרתת תִפחד מהעכבר ותתרחק ממנו.

התרנגולות יִפחדו מהמשרתת ויתרחקו ממנה.

המצלמה תתרחק מהתרנגולות ...

יהיה חושך והסרט יסתיים.

**קטע 13A:**  **שידוך
מה אמרה השדכנית בפגישה הראשונה:**

ילדה יקרה, אני אומרת ש..

אם תסתכלי עליו תתאהבי בו מיד. תתעלפי מהיופי ומהחן.

אני בטוחה שלא תתלבטי. תסכימי להתחתן מיד תגידי כן.

אימא ואבא, אם תסתכלו עליהם ביחד תתאהבו בהם בשניים.

אל תתעניינו בבחורים אחרים. הם מאוד מתאימים. הם זוג משמיים.

אין לי ספק אני בטוחה.

הבחור יסתכל בתמונה ויתאהב בבחורה.

**רגע, מה היא אמרה?**

היא אמרה שנתאהב בו מיד, שנתעלף מהיופי והחן, שלא נתלבט ושלא נתעניין באף בחור אחר.

**קטע 13B :
שידוך
מה אמרה השדכנית בפגישה השנייה:**

אל תצטערי על מה שקרה

אל תצטער, פשוט לא הייתה ברירה

אל תצטערו, ככה זה בחיים

פעם מצליחים ופעם נכשלים.

שידוכים זה לא ביד שלנו.

שידוכים זה בידי האלוהים.

**מה אמרו ההורים אחרי הפגישה:**

אנחנו לא נצטער, אבל הילדה תצטער

חבל, היו לה תקוות ועכשיו זאת אכזבה.

הלקח הוא שלא כדאי להתאהב ... בתמונה.

יהיה בסדר בפעם הבאה.

|  |
| --- |
| **שימו לב:**להסתכל על .. להתאהב ב.. להתעניין ב.. להצטער על.. |

**קטע 14:
יציאה מהבית**

אני יודע. צריך לצאת תוך דקה. חבל, עד עכשיו, לא היה לי זמן להתכונן. מיד אֶתארגן ואֶסתדר.

אֶתרחץ במהירות. אֶתלבש תוך שניה. אֶתלבש חם כדי שלא אֶצטנן. עוד רגע קטן אֶסתכל במראה. אֶשתמש במסרק שלך. זה בסדר? תודה!

הפעלה

חזרו על קטע 11 בצורת העתיד.

הפעלה

חזרו על קטע 12 בצורת ההווה.

הפעלה

חזרו על קטע 13 ובמקום ביקור השדכנית בבית הכלה. כתבו את השיחה בבית החתן.

הפעלה

חזרו על קטע 14 ובמקום 'אני' אִמרו 'הוא'

**קבוצת פעלים - 2א' (רק הפעלים שבהם העתיד נשמע כמו שם הפועל, מלבד גוף ראשון -אני)**

|  |
| --- |
| *למכור, לספור, לזרוק, למדוד, לרשום, לבדוק, לשכור, למסור, לכתוב, לנשום, לפגוש, לסבול, למדוד, לגמור,* |
| **דוגמה- לסגור** |
| אני **אֶ**סגור; אנחנו **נ**סגור | הוא **י**סגור; הם **י**סגרו היא תסגור |
| אתה **ת**סגור; את **ת**סגרי; אתם **ת**סגרו |  |

**קטע 15:
לסגור את העסק**הילדים בחו"ל. גם אשתו נסעה. הוא רוצה לסגור את החנות ולמכור את כל הסחורה.

יש לו תכנית ברורה לחודש הבא. הוא **יבדוק** את הסחורה, **ירשום** כול מוצר, **יבדוק** שהכול תקין ומסודר. **יזרוק** דברים מיותרים ו**ימכור** את העסק לסוחרים שמעוניינים.

וכך הוא אמר לחבריו: "אני אסגור את העסק בתוך חודש. אבדוק שהכול תקין ועובד, ארשום את כל המוצרים בצורה מסודרת. אזרוק דברים מקולקלים ואמכור את העסק למי שמסכים לתת לי מאה אלף שקלים.

**קטע 16:
להיות אקולוגי**יש יותר מדי דברים בדירה. אנחנו רוצים להיות חופשיים ואקולוגיים, לחיות בצניעות, למחזר ולצרוך רק מוצרים יד שנייה. אנחנו צריכים לעשות סדר בחיים ולשנות את הגישה.

נמסור את כול החפצים המיותרים.

נזרוק לפח רק מוצרים מתכלים.

נבדוק איפה אוספים מוצרי חשמל וגדג'טים מקולקלים.

נמכור את הספרים שלנו. כול ספר בחמישה שקלים.

נשכור אוטובוס ישן ונגור בו על יד הים.

ננשום אוויר נקי.

נפגוש אנשים שחושבים וחיים כמונו בדרכים.

נכתוב יומן ונרשום בו,

מה צריך ומה נכון לעשות בחיים.

|  |
| --- |
| **שימו לב:** **אנחנו** נִמסור נזרוק נבדוק וכולי**אני** אֶמסור אזרוק אמכור אשכור אכתוב ארשום |

**קטע 17:
זבנית והאחראית בעבודה**"תבדקי את הסחורה! תמסרי את החשבונות למנהלת המחלקה! תספרי את הבגדים! תרשמי את המחיר! ותזרקי את האריזות לסַל המִחזור על יד המעלית! "

הזבנית תבדוק את הסחורה, תספור את השמלות והחולצות, תרשום את המחיר תמסור את החשבונות למנהלת, ותזרוק את האריזות. יתכן שעד הערב היא תגמור את כל העבודה.

**שימו לב:**

**את** תבדקי, תספרי, תרשמי, תמסרי, תזרקי

**אתה** תבדוק, תספור, תרשום, תמסור, תזרוק

**אתם** תבדקו, תספרו, תרשמו, תמסרו, תזרקו

הפעלה

אמרו במקום 'הוא' 'היא'- קטע 15

הפעלה

אמרו במקום 'אנחנו' 'אני'- קטע 16

הפעלה

אמרו במקום 'את'- 'אתה' ואחר כך 'אתם' – קטע 17

**כלל רביעי: זמן העתיד נשמע בדרך כלל כמו שם הפועל. אבל בקבוצה הבאה יש שינוי:**

**בשם הפועל שומעים Xוֹ**

**בפועל (אני אנחנו אתה היא הוא) שומעים ַX**

**קבוצת פעלים\* - 3 וקבוצה 2ד'**

|  |
| --- |
| *לפתו****ח,*** *לשלו****ח,*** *לזרו****ח,*** *לשכו****ח,*** *לסלו****ח,*** *לשמו****ע,*** *לקבו****ע,*** *לשקו****ע,*** *לקרו****א,*** *למצו****א,****לד****א****וג,**לש****א****ול, לצ****ח****וק, לצ****ע****וק, לב****ח****ור, לנ****ה****וג* *וגם: ללמוד, לרכוב, לשכב* |
| **דוגמה- לפתוח** |
| אני **אֶ**פתח; אנחנו **נ**פתח | הוא **י**פתח; הם **י**פתחו היא תפתח |
| אתה **ת**פתח; את **ת**פתחי; אתם **ת**פתחו |  |

**\*בקבוצה זאת- האותיות א' ח' ע' ה' באות השנייה של השורש, או - א' ח' ע' באות השלישית של השורש**

**קטע 18:** **עולם של הבנה סליחה ואהבה**

**את-** כשתזרח השמש, תפתחי את החלון, תשכחי את המחשבות הרעות מאתמול, תסלחי לכולם ואהבה אמתית תשלחי לעולם.

**אתה**- כשתזרח השמש, תפתח את החלון, תשמע את ציוץ הציפורים, ותשכח את חלומות הלילה הרעים. אז, לכולם תסלח ואהבה מתוך לבך לעולם תשלח.

**אני-** גם אני, לא אשכח! את החלון בבוקר אפתח! הבנה ואהבה לכולם אשלח! ואל תדאגו! גם השמש לא תשכח. בערב היא תשקע ובבוקר היא תזרח.

|  |
| --- |
| **שימו לב:**אתה תפתח, את תפתחי, אתם תפתחו אתה תצחק, את תצחקי, אתם תצחקו אתה תשכח, את תשכחי, אתם תשכחו |

**שימו לב: לאות ע' ולאות ח' בפעלים שבקטע >** לזרו**ח** לפתו**ח** לשמו**ע** לשכו**ח** לשלו**ח** לסלו**ח**  לשקו**ע**

**-----------------------------------------------------------------------------------------------------------------**

**קטע 19:** **שאלות שאין עליהן תשובה**

הדודות והדודים רוצים לדעת! נכון! אבל אולי זה לא העניין שלהם! אם הם יש**א**לו אתכם למה, תצ**ח**קו אל תכ**ע**סו. אם הם יש**א**לו אתכם למה, תצ**ח**קו, אל תצ**ע**קו. אם ישאלו אתכם שוב, תשאלו גם אתם בנימוס שאלות קשות שאין עליהן תשובות.

|  |
| --- |
| **שימו לב:**הוא ישאל, היא תשאל, הם ישאלו הוא יכעס, היא תכעס, הם יכעסו הוא יצחק, היא תצחק והם יצחקו הוא יצעק, היא תצעק והם יצעקו  |

**שימו לב לאותיות א' ע' ח' בפעלים שבקטע>** לש**א**ול לכ**ע**וס לצ**ח**וק לצ**ע**וק

**-----------------------------------------------------------------------------------------------------------------**

**קטע 20: ספר מעניין**

אם תמצא את הספר הזה, אתה חייב לקרוא אותו.

אתה תקרא אותו ביום אחד, אני מבטיחה. אם לא תמצא אותו, אני אמצא אותו אצלי בספרייה. אחרי שתקרא, תן לאשתך שתקרא גם היא. היא תקרא אותו בתוך שעה, אני בטוחה.

|  |
| --- |
| **שימו לב:**אתה תקרא והיא תקרא, את תקראי, אני אקרא; אתה תמצא והיא תמצא, את תמצאי, אני אמצא. |

**שימו לב: לאות א' בפעלים שבקטע>** למצו**א** ולקרו**א**

**-----------------------------------------------------------------------------------------------------------------**

**קטע 21: מכונית אחת במשפחה ואופניים.**

אני אלמד לנהוג ואתה תלמד לרכוב. ואז לא תהיה בעיה. אתה תרכב על האופניים לעבודה ואני אשכב כול בוקר עוד שעה במיטה ואז אנהג לעבודה במכונית החדשה.

זה לא הוגן? אז בסדר, אני מסכימה. ביום שלישי אתה תנהג למשרד **שלי** ואני ארכב למשרד **שלך**.

נו... לא באמת ... זאת סתם בדיחה טיפשית .

אנחנו שנינו נלמד לנהוג. כל בוקר ננהג לעבודה, פעם אני ופעם אתה. בחופשה נרכב על האופניים ליער בסביבה. שם נשכב וננוח תחת העצים עד ש... יציצו ... הכוכבים.

|  |
| --- |
| שימו לב:אני אלמד, אנחנו נלמד אני ארכב, אנחנו נרכב אני אשכב, אנחנו נשכב |

**שימו לב: בפעלים ללמוד לרכב לשכב אין אותיות – א' ח' ע' ה' אבל הם שייכים לקבוצת הפעלים הזאת.**

**-----------------------------------------------------------------------------------------------------------------**

**קטע 22:
בסדר... בתנאי ש..**

 **לדאוג**א': אל תדאג! יהיה בסדר.
אל תדאגי! הכול מסתדר בסוף.
אל תדאגו! אתם דואגים יותר מדי.

**ב':** בסדר, בסדר,
לא נדאג! אבל..., בתנאי שתתקשרי כל שבוע לפחות פעם אחת.

**לסלוח**א': תסלח לו, הוא לא התכוון.
תסלחי לו, הוא היה טיפש.
תסלחו לו, הוא ממש מתחרט.

**ב':** בסדר..
נסלח ו... נשכח **בתנאי ש**יבין את הטעות שלו יזכור אותה ולא ישכח.

**לקבוע
א':**תקבע פגישה כבר היום!
תקבעי זמן מיד! זה דחוף!
תקבעו ישיבה. צריך מהר לגמור ולהחליט על הכול**.**

**ב':** בסדר ...
נקבע את הישיבה לשבוע הבא **בתנאי ש**גם את תבואי ותביאי עוגה.

**לשכב
א':**תשכב במיטה! אתה חולה.
תשכבי לחצי שעה, את מאוד עייפה.
תשכבו לכמה דקות, תעצמו את העיניים ותנוחו. בסדר?

**ב':** בסדר ...
בסדר אימא, נשכב במיטה **בתנאי ש**תשכבי גם את לנוח כמה דקות על הספה.

**לשכוח
א':**אל תשכח! זה חשוב.
אל תשכחי! זה דחוף.
אל תשכחו! מחר זה יכול להיות מאוחר.

**ב':** בסדר! לא נשכח **בתנאי ש**את לא תגידי את זה עוד פעם אחת!

**קטע 23:**

**מי ישאל את מי?**

**א':** אל תשאל אותי! תשאל אותה! למה אתה שואל אותי?! כבר שאלת אותי ואמרתי לך שאני לא יודעת

**ב':** נכון! אני אשאל אותה. היא יודעת הכול. מעכשיו אני אשאל רק אותה. אם יוסי ישאל אותי, אני אגיד לו שישאל אותה ושגם רינה תשאל אותה, שכולם ישאלו אותה. לי אין תשובות. אני לא יודע על זה כלום.

**-----------------------------------------------------------------------------------------------------------------**

**קטע 24:**

**לבחור דברים שאוהבים**

בואו נבחר דברים שאנחנו אוהבים

אני אבחר את זה, את תבחרי את ההוא והוא יבחר דבר אחר.

כל אחד יבחר את מה שהוא אוהב.

אני אבחר אדום! ואת ... איזה צבע תבחרי? צהוב, ירוק או כחול?

אני אבחר תפוז! ואת ... איזה פרי תבחרי? תפוח, שזיף או אפרסק?

אני אבחר גלידת ווניל! ואת ... איזו גלידה תבחרי? גלידת שוקולד, תות או בננה?

אני אבחר דג זהב! ואתה... איזו חית מחמד תבחר? כלב, חתול או נחש?

אני אבחר מוזיקה ישראלית! ואתה... איזו מוזיקה תבחר? מוזיקה קלסית, מודרנית או מזרחית?

אני אבחר סרט רומנטי! ואתם ... איזה סרט תבחרו? סרט מתח, סרט בדיוני או קומדיה?

הפעלה

אמרו במקום 'אתה'-'אתם'; במקום 'את' – 'אתן'; במקום 'אני' – 'אנחנו' – בקטע 18

**כלל חמישי: זמן העתיד נשמע בדרך כלל כמו שם הפועל. אבל בקבוצה הבאה יש שינוי\*:**

**כאשר בסוף שם הפועל שומעים Xוֹת,**

**בסוף הפועל (אני, אנחנו, אתה, היא, הוא) שומעים ֶה**

**קבוצת פעלים מס' 4**

|  |  |
| --- | --- |
| *לרצות, לשחות, לחיות, לשתות, לבנות, לקנות, להיות, לחיות, לראות, לצפות, לפנות, לבכות, לתלות, לקרות* | *לעשות, לענות, לעלות; לחצות*  |
| לרצות> אני - אֶרצה  | לעשות > אני- אֶעֱשֶה |
| הוא- יִרצה היא, אתה- תִרצה אנחנו- נִרצה  | הוא- יַעֲשה היא, אתה- תַעֲשה אנחנו- נַעֲשה |
| את- תִרצי אתם- תִרצו הם- יִרצו | את- תַעֲשי אתם- תַעֲשו הם- יַעֲשו |

* **בפעלים אלה באות השלישית של השורש - האות ה'**

**קטע 25:
תקוות**

אני מקווה שתמיד **נהיה** בריאים

אני מקווה ש**נהיה** יותר חכמים.

אני מקווה ש**נעשה** רק דברים נכונים.

אני מקווה ש**נחיה** חיים טובים וארוכים.

אני מקווה ש**נראה** שלום ואחווה בין העמים.

|  |
| --- |
| **שימו לב:** **אנחנו** נִהיה, נחייה, נראה, נבנה, נעשה, **ואני** אֶהיה, אחיה, אראה, אבנה, אֶעֱשה |

**קטע 26:
איחולים לזוג הצעיר**

אני מאחל לכם ש**יהיו** לכם חיים נעימים וטובים.

אני מאחל לכם ש**יקרו** לכם רק דברים טובים.

אני מאחל לכם ש**תחיו** בשלום כל הימים.

אני מאחל לכם ש**תבנו** בית ומשפחה לתפארת.

אני מאחל לכם שכל מה ש**תרצו** **יקרה** לכם בלי בעיות ועם מעט קשיים ב'דרך'.

**קטע 27:
לשמור על הבריאות**

חשוב שתשתה הרבה מים.

כדאי ש**תקנה** רק אוכל בריא.

חשוב ש**תעשה** כושר.

כדאי ש**תשחה** בבריכה כל יומיים.

רצוי ש**תחצה** את היום לשניים ו**תעשה** כל יום הפסקת צהריים.

|  |
| --- |
| **שימו לב:****אתה** תקנה **והיא** תקנה, אתה תשתה והיא תשתה, אתה תעשה והיא תעשה, אתה תשחה והיא תשחה**את,** כדאי שתקני, תשתי, תעשי, תשחי**אתם,** כדאי שתקנו, תשתו, תעשו, תחצו |

**קטע 28:
לשמור על הקשר במשפחה**

חשוב שתהיה עם הילדה שעה שעתיים ביום.

חשוב שתעשה איתה משהו ביחד.

חשוב שתענה לשאלות שלה.

חשוב שתראה איך היא עושה שעורי בית.

חשוב שתצפה איתה בתוכניות טלוויזיה טובות.

וגם.. לפי דעתי.. לא כדאי שסבתא תקנה לה יותר מדי מתנות.

לא כדאי שתהיה ילדה מפונקת שלא מבינה את הקשר בין עבודה וכסף.

|  |
| --- |
| **שימו לב:****אתה** תענה ו**היא** תענה ..היא תראה ואתה תראה.**את,** חשוב שתהיי, תעני, תעשי, תראי, תצפי. **אתם,** חשוב שתהיו, תענו, תעשו, תראו, תצפו. |

**קטע 29:
צפיות מהעובדת החדשה**

אנחנו מצפים ממך שתעני מיד לטלפון ושתעני במהירות לאימיילים.

אנחנו מצפים ממך שתפני בנימוס לאנשים,

ושתתלי את המעילים בארון הבגדים.

אנחנו מבקשים שתעשי קפה ותה לאורחים.

אנחנו מצפים שתשימי לב ותראי מה רוצים המנהלים והפקידים הבכירים.

ומה היא ענתה כדי לקבל את העבודה?

בטח, בוודאי, אין ספק ש..

לטלפון אני אענה מיד,

לאימיילים אענה במהירות,

לאנשים אפנה בנימוס.

אתלה את המעילים בארון הבגדים.

כמובן, אין פה שום שאלה,

אעשה לאורחים תה וקפה.

אשים לב ואראה מה הבוס רוצה.

**קטע 30:
ברכות ואיחולים לעצמי**

הלוואי שאכיר ואראה מקומות ואנשים מעניינים.

הלוואי שאעשה דברים חשובים ומשמעותיים בחיים.

הלוואי שאקנה אדמה ואבנה בית בכפר, במקום ירוק נקי ונחמד**.**

הלוואי שאחיה טוב עם חבריי ובני משפחתי האהובים.

אמן!

עד מאה ועשרים!

ומה אתה מאחל, לעצמך? ולאחרים?

הפעלה

אמרו במקום 'אני'- 'אנחנו' – קטע 25.

הפעלה

אמרו במקום 'אתה'-'את' ואחר כך 'אתם' – קטע 27 – קטע 28.

**קטע 31:
דברים שבדרך כלל לא עושים**

**מי חושב ומאמין שפעם בעתיד הוא יעשה כאלה דברים מיוחדים...**

מי חושב ומאמין שפעם הוא ישחה ביו אנגליה וצרפת ויחצה את תעלת למנץ'?

מי חושב שפעם הוא יעלה על האוורסט ויתלה על ראש ההר דגל כחול לבן?

מי מאמין שפעם הוא יצפה בכדור הארץ מהחלל ואפילו ישתה שם משהו חם או קר?

מי חושב ומאמין שהוא יעשה כושר גם בגיל תשעים ויחיה עד מאה ועשרים?

מי חושב ומאמין שהוא יבנה בית בכפר או יקנה דירה בעיר הגדולה?

האם תענה על אחת השאלות האלה ב... כן? על איזו שאלה?! זה מעניין!

**קטע 32:
בעתיד, האם ..?**

האם נשתה משקה שמכיל הכול ולא צריך יהיה לאכול?

האם מכונות ורובוטים יעשו במקומנו כל מיני דברים?

האם נבנה בתים משולשים ועגולים?

האם נקנה דברים רק בהזמנות אישיות בלי חנויות, בלי כסף ובלי כרטיסים?

האם נעלה לירח לביקור של סוף שבוע?

האם בעתיד..

נחייה יותר שנים אפילו יותר ממאה ועשרים?

האם בעתיד ..

נהיה יותר טובים וחכמים?

האם בעתיד כל מה שנרצה, יקרה ומיד יהיה?

הפעלה

אמרו במקום 'אתה'- 'את' 'אתם' לפי קטעים 3, 4.

הפעלה

שאלו וענו לפי קטעים מספר 7 ו- 8.

**קבוצת פעלים מס' 5**

|  |
| --- |
| *לבקר, לבקש, לברר, לבשל, לדבר, לחפש, לשלם, לטגן, לטייל, לטפל, לכבס, למהר, לנגן, לספר, לסדר, לסמן, לעשן, לצלם, לקבל, לשפץ, לתקן*  *לבזבז, לבלבל, לקלקל, לפרסם, ללכלך, לצלצל* |
| **דוגמה- לְחפש** |
| אני **אֲ**חפש; אנחנו **נְ**חפש | הוא **יְ**חפש; הם **י**חפשו |
| אתה **תְ**חפש; את **תְ**חפשי; אתם **תְ**חפשו |  |

***שימו לב: זמן העתיד נשמע כמו שם הפועל. אבל בקבוצה זאת בגוף ראשון אני כותבים ושומעים אֲ (ראה הכלל השלישי)***

**קטע 33:**

**בעתיד הרחוק בעתיד הקרוב ועכשיו**

בעוד שעה, בעוד שעתיים,

תסדר את המחברות והספרים,

תמהר הביתה,

תצלצל ליוסי,

תספר לו בדיחה,

תברר איפה הפגישה,

תדבר עם שולה,

תבקש סליחה,

תבקר את רינה,

תטפל ב*מוקה* הכלבה,

תלכלך את הבגדים,

תכבס את החולצה,

וכמובן

תפרסם תמונות באתר האישי שלך.

**----------**

בעוד חודש, בעוד חודשיים,

תסיים את הלימודים,

תקבל תעודה,

תטייל בהודו,

תבזבז כספים,

תצלצל להורים,

תנגן בגיטרה,

תעשן מקטרת בֶּהרים,

תחפש חברים,

תצלם נופים,

ותפרסם בכייף, תמונות באינטרנט.

**----------**

בעוד שנה, אולי בעוד שנתיים,

תחפש עבודה,

תבקש הלוואה,

תשלם מיסים,

תטפל בילדים,

תבשל דייסות,

תטגן שניצלים,

תספר סיפורים,

תצלם את הילדים,

ותמלא את הפייס בוק בצילומים.

|  |
| --- |
| **שימו לב:** **אתה>** תספר, תקבל, תחפש, וכולי; **את>** תחפשי, תצלמי, תספרי, תשלמי, תבקרי, תטפלי, תבשלי, תטגני, תמלאי, תפרסמי... ; **אתם>** תקבלו, תסיימו, תצלמו, תבקשו, תעשנו, תבשלו, תטגנו, תפרסמו ... |

**קטע 34:**

**לקחת אחריות**

אם אֲקלקל, אתקן.

אם אלכלך, אכבס.

אם אעשן, אאוורר.

אם אקבל, אשלם.

אם אבלגן, אסדר.

אני מתכוון ש.. אני לוקח אחריות.

אם אבלגן את הסדר של הניירות, אסדר אותם בסוף העבודה.

אם אלכלך את המפה, אכבס אותה אחרי הארוחה.

אם אעשן פה סגריה, אפתח חלון ואאוורר את החדר.

אם אקבל משהו ממשהו, אשלם בעבורו.

אם אקלקל את המכשיר שקיבלתי, אתקן אותו.

אני מבטיח, אני אקח אחריות.

----------

גם אנחנו מבטיחים שניקח אחריות.

אם נקלקל, נתקן.

אם נלכלך, נכבס.

אם נעשן, נאוורר.

אם נקבל, נשלם.

אם נבלגן, נסדר.

**קטע 35:**

**רינה יוסי ואת**

אם רינה תסדר את החדר, את תסדרי את הסלון!

אם רינה תשלם בעבור הקפה, את תשלמי בעבור העוגה!

אם יוסי יטפל בכלב, את תטפלי בחתולה!

אם יוסי יבשל מרק, את תטגני עוף!

אם רינה תנגן בפסנתר, את תנגני בכינור!

אם יוסי יבקש ממך סליחה, תבקשי ממנו עזרה!

אם רינה תצלם אותך, תצלמי אותה בחזרה!

|  |
| --- |
| **שימו לב:** **רינה >** תצלם, תשלם, תסדר, וכולי. **יוסי >** ישלם, יסדר ויצלם. **רינה ויוסי >** ישלמו, יסדרו, יטפלו, יבשלו ויטגנו. |

הפעלה

אמרו במקום 'אתה' – 'את' 'אתם' לפי קטע 33.

**קבוצת פעלים מס' 8**

|  |  |
| --- | --- |
| להיפגש, להיגמר, להיזהר, להימשך, להיכנס, להימצא, להיפרד, להיכשל, להיפגע | להיעלב, להירדם |
| **דוגמה: להיפגש**> אני - אֶפגש אנחנו - ניפגש | **להירדם** > אני- אירדם אנחנו- נירדם |
| הוא-ייִפגש היא, אתה- תִיפגשאנחנו-נִיפגש | הוא-יֵירדם היא, אתה- תֵירדםאנחנו-נֵירדם |
| את- תִיפגשיאתם- תִיפגשוהם- ייפגשו | את- תֵירדמיאתם- תֵירדמוהם- יֵירדמו |

***שימו לב: זמן העתיד נשמע כמו שם הפועל. אבל בקבוצה זאת בגוף ראשון אני -כותבים ושומעים אֶ.* (לפי הכלל השלישי שלמעלה)**

**קטע 36:**

**המזכיר הנאמן למנהל- לוח זמנים**

ביום שלישי בבוקר **תיפגש** עם גברת רבינוביץ'

הפגישה **תימשך** לפחות שעה.

אחרי ש**תיפרד** ממנה,

תהיה לך פגישה עם אדון אברמוביץ'

הפגישה **תימשך** כנראה שעתיים.

אני מזכיר לך ..

אמרת שחשוב להיזהר שהפגישה תצליח ולא **תיכשל**.

אחרי שהפגישה **תיגמר**, אם תהיה עייף,

אני מציע ש**תירדם** לחצי שעה על הספה במשרד.

אחרי המנוחה **תיכנס** רינה לשיחה.

אמרתי לה שאין לך זמן,

אבל, היא אמרה שהיא **תימצא** בסביבה ו**תיכנס** רק לחמש דקות של שיחה.

כדאי לקבל אותה ולדבר אתה כדי שלא **תיעלב** או , חס וחלילה, **תיפגע**.

|  |
| --- |
| **שימו לב:** אתה > תיפגש, תיזהר, תיכנס, תיכשל, תיפרד, תימצא, תיפגע, תירדםאת> תיפגשי, תיזהרי, תיכנסי, תיכשלי, תיפרדי, תימצאי, תיפגעי, תירדמיאתם > תיפגשו, תיזהרו, תיכנסו, תיכשלו, תיפרדו, תימצאו, תיפגעו, תירדמו |

**קטע 37:**

**הזמנה ועוד**

**א':** תיפגש איתי השבוע? תיכנס אלי, אם תימצא בסביבה?

**ב':** אפגש אִתך, בוודאי שאכנס אלייך, אם אמצא בסביבה..

**א':** לא תיעלב ולא תיפגע ממני, אם אגיד לך את האמת?

**ב':** לא איעלב ממךְ ולא אפגע.

**א':** אם לא תצליח אם תיכשל, לא תִפחד ולא תיבהל?

**ב':** אם אכשל לא אפחד ולא אבהל!

אם לא הפעם, בפעם הבאה אצליח! אין לי בזה שום ספק!

**קטע 38:**

**עתיד ועבר**

ההרצאה תיגמר, הפגישה תיגמר, הקפה ייגמר, הלחם ייגמר,

העוגה כבר נגמרה.

החברים ייפגשו, אנחנו ניפגש, המנהל ייפגש אתנו.

הם כבר נפגשו לארוחה.

המורה ייכנס, המורה תיכנס, המורים ייכנסו.

התלמידים כבר נכנסו לכיתה.

השיחה תימשך, הסרט יימשך, השיעורים יימשכו.

ההצגה נמשכה רק חצי שעה.

החתול יירדם, השומרים יירדמו, התינוקות יירדמו.

גם אימא נכנסה למיטה.

ש... שקט ... היא כבר נרדמה.

**קבוצת פעלים 2ב' (פעלים בהם האותיות א' ח' ע' ה' בתחילת הפועל)**

|  |  |  |  |  |
| --- | --- | --- | --- | --- |
|  | *לַחְזור, לחשוב, לחקור, לחתוך, לחלום, לחסוך, לחתום* | *לַעֲבוד, לערוך, לעזור, לעצור, לעמוד*  | *לאסוף, לאסור* | *להרוס, להפוך, להרוג* |
|  | **דוגמה- לַחְזור** | **דוגמה-לַעֲבוד** | **דוגמה-לֶאֱסוף**  | **דוגמה-לַהֲרוס** |
| **אני** | אַחְזור | אֶעֱבוד  | אֶאֱסוף | אֶהֱרוס/ אַהֲפוך |
| **אנחנו****אתה, היא****הוא** | נַחזור תַחזור יַחזור | נַעֲבודתַעֲבודיַעֲבוד | נַאֲסוףתַאֲסוףיַאֲסוף | נַהֲרוסתַהֲרוסיַהֲרוס |
| **את, אתם, הם** | תַחזְרי תחזְרו יחזְרו | תַעֲבדי תעבדו יעבדו | תַאֲספי תאספו יאספו | תַהֲרסי תהרסו יהרסו |

**קטע A39:**

**אל..!**

אל תחלום בהקיץ!

אל תחשוב כל כך הרבה!

אל תחקור כל דבר!

אל תחזור על דבריי!

אל 'תהרוג' כל רעיון לפני שנולד!

אל תהפוך כל עניין לבעיה!

אל תהרוס את 'החגיגה'!

|  |
| --- |
| **שימו לב:** **אתה >** תחלום, תחשוב, וכולי **את** > תחלמי, תחשבי, תחקרי, תחזרי, תהפכי, תהרסי **אתם>** תחלמו, תחשבו, תהרסו, תחקרו, וכולי |

**קטע B39:**

**יום ראשון בעבודה - במחלקת חקירות**

**א':** היום, לא תעבוד!

תעמוד בצד תסתכל ותלמד.

אולי, תערוך קצת סדר במגרה.

מחר תעבוד אתי, תעזור לי

תאסוף מידע ותחקור פרשות ו'תיקים' יחד אתי.

**ב':** אעבוד אִתך. יהיה נהדר!

נערוך חקירות, נאסוף מידע, נחקור חשודים

אעזור לַך, יהיה מצוין!

היום רק אסתכל, אעמוד כאן בפינה

ואערוך קצת סדר במגירה.

|  |
| --- |
| **שימו לב:** **אני >** אחקור, אעבוד, אעזור, אאסוף **אנחנו>** נעבוד, נחקור, נעזור, נאסוף |

**קטע 40:**

**נקודה[.] סימן שאלה[?]סימן קריאה[!]**

אם הוא יחזור לפניכם, הוא יחשוב על הבעיה**.**

אם תחזרי קצת יותר מוקדם, תחשבי על פתרון לבעיה**?**

אם תחזרו מוקדם לפני כולם, תחשבו איך לפתור את הבעיה**!**

**...**

אם הם יעבדו מינואר עד דצמבר, אולי זה יעזור**.**

אם היא תעבוד מיום ראשון עד יום שישי, זה יעזור**?**

גם אם הוא יעבוד מהבוקר עד הערב, זה לא יעזור**!**

|  |
| --- |
| **שימו לב:** **הוא** > יעזור, יעבוד, יחזור **היא** > תעזור, תעבוד, תחזור **הם** > יעבדו, יחזרו, יעזרו |

**קטע 41:**

**גם אם ... נעשה** ... **הזמן לא יחזור לאחור**

גם אם נעשה ניתוחים פלסטיים ונחתוך ב'סכין המנתחים' לא נחזור להיות צעירים.

גם אם נעשה עיסויים ( 'מסג'ים' ) נשׂים משחות וקרמים יקרים לא נהפוך להיות ילדים.

גם אם נעשה מחקרים ונחקור את הנושא בלי סוף, הזמן לא יחזור לאחור.

**קטע 42:**

**משפטים שימושיים**

1. אל תעצור/תעצרי כאן! העצירה כאן אסורה!
2. זהירות שלא תחתוך/תחתכי את האצבעות!
3. תחשוב/תחשבי על זה עוד פעם! את/ה עושה טעות!
4. תחסוך/תחסכי קצת כסף! אל תבזבז/תבזבזי הכול!
5. תאסוף/תאספי את הבגדים הישנים בצד ותמסור/תמסרי ל"*יד שנייה*". אל תזרוק/תזרקי אותם!
6. תהפוך/תהפכי את הדף! תעבור/תעברי לעמוד הבא!
7. תסגור/תסגרי את התנור! אתה תהרוס/את תהרסי את העוגה.
8. תעזור/תעזרי לו עכשיו, אחר כך הוא יעזור/ היא תעזור לך/לך.
9. בבקשה, תחזור/תחזרי היום הביתה מוקדם!
10. בבקשה, אל תעבוד/תעבדי עד שעה מאוחרת! אתה תהרוס/ את תהרסי אֵת הבריאות שלך/שלך.
11. תערוך/תערכי קניות ביום רביעי. אז, יש פחות לחץ בחנויות.
12. תחבוש/ תחבשי את הפצע מיד! שלא יהיה זיהום.
13. תחתום/תחתמי על חוזה! אל תעשה/אל תעשי הסכם בעל פה!
14. תשמור/תשמרי על הסדר! אל תהפוך/תהפכי את החדר!

**מה תענֶה/ מה תעֲני למי שיגיד לךָ/לךְ את המשפטים שלמעלה?**

הפעלה

אמרו במקום 'אתה'- 'את' ואחר כך 'אתם' – קטע 38

הפעלה

אמרו במקום 'אנחנו' – 'אני' ואחר כך 'אתם' – קטע 41

הפעלה

שוחחו עם חבר או חברה – קטע 42

**הכלל השישי:**

1. **זמן העתיד נשמע בדרך כלל כמו שם הפועל. אבל קבוצת הפעלים הבאה היא לפי צורת הציווי\***

**קבוצת פעלים 2ה'**

|  |  |  |  |
| --- | --- | --- | --- |
| **ללכת לצאת לשבת**  | **לדעת** | **לתת** | **לקחת לגשת לנסוע לנגוע** |
| **ציווי** לֵך, לְכי, לְכוצֵא, צְאי, צְאושֵב, שְבי, שְבו | **ציווי** דַע, דְעי, דְעו | **ציווי** תֵן, תְני, תְנו | **ציווי** קַח, קְחי, קְחוגַש, גְשי, גְשוסַע, סְעי, סְעו |
|

|  |
| --- |
| עתיד |
| אֵתֵנֵיֵ | לֵך, לְכי, לְכוצֵא, צְאי, צְאושֵב, שְבי, שְבו |

 |

|  |
| --- |
| עתיד |
| אֵתֵנֵיֵ | דַע, דְעי, דְעו |

 |

|  |
| --- |
| עתיד |
| אֶתִנִיִ | תֵן, תְני, תְנו |

 |

|  |
| --- |
| עתיד |
| אֶתִנִיִ | קַח, קְחי, קְחוגַש, גְשי, גְשוסע, סעי, סעו |

 |
| **אני**– אֵלך, **אנחנו**- נֵלֵך | **אני**- אֵדע, **אנחנו**- נֵדַע  | **אני**- אֶתן **אנחנו**- נִיתן | **אני**- אֶקח **אנחנו**- ניקח |
| הוא-יֵלֵך היא, אתה- תֵלך | הוא-יֵדַע היא, אתה- תֵדַע | הוא-ייתןהיא, אתה- תיתן | הוא-ייקחהיא, אתה- תיקח |
| את- תֵלכיאתם- תֵלכוהם- יֵלכו | את- תֵדְעיאתם- תֵדעוהם- יֵדעו | את- תיתניאתם- תיתנוהם- ייתנו | את- תיקחיאתם- תיקחוהם- ייקחו |

**קטע 43:**

**ללכת, לצאת, לשבת, לדעת**

**א':** בוריס, כשתצא מהבית ותלך למרכז, לפני שתשב בגינה, תלך למכולת לקנות לחם וגבינה!

תדע איזה לחם ואיזו גבינה לקנות?

**ב':** אל תדאגי! אני יודע! בוודאי שאדע!

אצא מהבית, אלך למרכז לקנות את הלחם ואת הגבינה ואחר כך אשב בגינה.

|  |
| --- |
| **שימו לב: שימוש בצורת העתיד*** תדע איזה לחם להביא?
* תדעי איזו גבינה לקנות?
* תדעו איך להגיע לשם?
* כשאצא אלך למרכז.
* כשנצא נלך לקניון.
* אם הוא ייצא עם הכלב, הוא יישב בגינה.
* אם הם ייצאו מהבית, הם יישבו בגינה עם חברים.
 |

**קטע 44:**

**לגשת למשה, לתת ולקחת**

**א':**

-רוני, גש למשה, תן לו עשרה שקלים וקח את החבילה!

-רינה, בואי רגע, גשי למשה יחד עם רוני, תנו לו עשרה שקלים וקחו את החבילה!

-רוני, נו, מתי תיגש למשה?

**רוני:**

אגש בעוד חצי שעה!

**א':**

-זה יהיה מאוחר. אין צורך, תודה! שרינה לבד תיגש, תיתן ותיקח!

-רינה, תיגשי עכשיו בבקשה! תיתני לו עשרה שקלים ותיקחי את החבילה!

**רינה:**

אל תדאג! אני ורוני יחד ניגש. "זה ייקח" עוד דקה.

ניתן לו עשרה שקלים וניקח את החבילה.

**קטע 45:**

**בוודאי ש.. בטח ש.. ברור ש..**

* תיגש לרוני? ברור שאגש
* תיקח את החבילה? בטח שאקח!
* תיתן לה עשרה שקלים? בוודאי שאתן!

|  |
| --- |
| **שימו לב:****אני** אגש, אקח, אתן**אנחנו** ניגש, ניקח, ניתן**אתה** תיקח, תיגש, תיתן**את** תיקחי, תיגשי, תיתני **אתם** תיקחו, תיגשו, תיתנו**הוא** ייקח, ייגש, ייתן**היא** תיגש, תיקח, תיתן**הם** ייתנו, ייגשו, ייקחו |

**קטע 46:**

**שימוש בצורת הציווי, העתיד ושם הפועל**

-צא מיד! לך עכשיו! שב פה! דע את האמת! כדאי שתדע! פה מאוד מסוכן!

-צאי גם את! לכי לשם! שבי על ידו! אמרתי! כדאי שתדעו! פה מאוד מסוכן!

-צריך לצאת עכשיו? חייבים ללכת מיד? אנחנו מוכרחים לשבת שם? אפשר לדעת למה זה חשוב כל כך?

-זה חשוב! צאו לכו ושבו במקום שאמרתי, במקום ההוא.

**קטע 47:**

**לנסוע**

**א':** אתה נוסע? מתי תיסע? עם מי תיסע? תיסע לבד? איך תיסע? תיסע באוטובוס? תיסע במכונית של סבא?

**ב':** אני נוסע! אסע עם החברים. גם רינה תיסע אתנו. גם אברהם וחגית ייסעו. ניסע ברכב של יוסי. אולי גם את תיסעי אתנו?

**קבוצת פעלים מספר 6\*:**

|  |
| --- |
| לבלות, לחכות, לנקות, לכבות, לקוות, לצפות,לשנות |
| **דוגמה- לְחכות** |  |
| אני **אֲ**חַכֶּה; אנחנו **נְ**חַכֶּה | הוא **יְ**חַכֶּה; הם **י**חַכּוּ |
| אתה (היא) **תְ**חַכֶּה; את **תְ**חַכּי; אתם **תְ**חַכּוּ |  |

***\*זמן העתיד נשמע כמו שם הפועל. אבל בקבוצה זאת: בסוף שם הפועל כותבים ושומעים X - ֹות בסוף הפועל (אני אנחנו אתה היא הוא) כותבים ושומעים - ֶה . בגוף ראשון אני – כותבים ושומעים –אֲ בתחילת הפועל***

**קטע 48:
לחכות- לחכות לו
ב':** בבקשה, תחכי לי.
תחכי לי בפינה.

תחכי לי אצל יוסי.

אני אגיע באיחור.

אני חושב שאאחר.

[אני אגיע קצת מאוחר.]

תסלחי לי, סליחה אני מתנצל.

**א':** אחכה לךָ במקום הקבוע

אחכה לך בפינה.

אחכה לך אצל יוסי.

אחכה לך בשעה שקבענו

אחכה חצי שעה וגם יותר.

אל תדאג

אחכה אפילו עד הערב.

**קטע 49:
לכבות - לכבות את מוצרי החשמל
א':** תכבה את התנור! העוף נשרף.

תכבה את האור! אתה מבזבז חשמל.

תכבה את הטלוויזיה! אני רוצה לישון.

תכבה את הרדיו! הרעש ממש חזק.

**ב':** אכבה את התנור. העוף מוכן.

אכבה את הטלוויזיה. הסרט נגמר.

אכבה את הרדיו. הקליטה גרועה.

עוד רגע אכבה את האור

ושנינו נלך לישון.

**קטע A 49:
לצפות לקוות לנסות – עובדת חדשה או עובד חדש**

**א':** יצפו ממךָ/ממךְ ללמוד את העבודה מהעובדים הוותיקים.

יצפו ממךָ/ממךְ לעבוד עד שעה מאוחרת.

יצפו ממךָ/ממךְ להתנדב לתפקידים שונים.

אני חושב שיצפו ממךָ/ממךְ להיות יצירתי/ת.

**ב':** אני מקוֶוה/אני מקוָוה שאעמוד בציפיות.

אֲנסה ללמוד את העבודה במהירות.

אֲנסה לקחת משימות ולעשות הכול ביעילות ובזריזות

**א':** נְקווה שהכול יסתדר.

נקווה שכולם יהיו נחמדים.

נקווה שכולם יעזרו לךָ/לךְ ויהיו חברים אמתיים.

הפעלה:

קראו את הקטע פעמיים. פעם מדברים על עובד ופעם מדברים על עובדת.

**קטע 49B:
לשנות**

**אתה**

אם תשנה את השם, תרגיש מוזר.

אם תשנה את הכתובת במשרד הפנים, תקבל את הדואר בדירה החדשה.

**את**

אם תשני את התסרוקת, תיראי יותר צעירה.

אם תשני את צבע השיער, לא יכירו אותך.

**אתם אתן**

אם תשנו את הסדר בחדר, החדר ייראה יותר גדול.

אם תשנו את סגנון העבודה שלכם, יהיה לכם יותר קל.

**קטע 50:
לשנות ולהחליף- לעשות שינוי בחיים**

**להחליף**

אולי, אחליף דירה. במקום בירושלים אגור בתל אביב

אולי, אחליף מקום עבודה. במקום במשרד ממשלתי אעבוד במשרד פרטי

אולי, אחליף מכונית. במקום מכונית ישנה אקנה חדשה.

אולי, אחליף חברים. במקום החברים מבית הספר אצא ואבלה עם החברים מהצבא.

**לשנות**

אולי, אשנה את שמי לשם ישראלי.

אולי, אשנה את סגנון הבגדים.

אולי, אשנה תסרוקת ואשנה צבע בשיער

אולי, אתחתן ואולי אחזור בתשובה.

אולי, אעשה שינוי שאין ממנו חזרה.

צריך לחשוב על זה שוב.

ואתה על איזה שינוי אתה חושב? מה תחליף ומה תשנה?

ואת על איזה שינוי את חושבת? מה תחליפי ומה תשני?

**קטע A51:
לנקות - לעשות ניקיון בבית**

**א':** אחרי שאנקה את החלונות, אנקה את הדלתות.

אחרי שאנקה את הדלתות, אנקה את חדר הילדים.

אחרי שאנקה את חדר הילדים, אנקה את השירותים.

אחרי שאנקה את השירותים אנקה את הסלון.

בסוף אנקה את חדר השינה.

יש כל כך הרבה לנקות. אין לזה סוף ...

**ב':** אם תנקי את החלונות ותנקי את הדלתות ותנקי את השירותים ותנקי את חדר הילדים, אם תנקי את כל הבית לבד, תהיי מאוד עייפה, לא תצליחי לעמוד על הרגליים.

**א':** אז אולי, תנקה גם אתה, יחד איתי? נעשה הכול מהר בארבע ידיים?

**קטע B51:
לעשות ניקיון בבית – הוא והיא ביחד**

היא תנקה את הדלתות והוא ינקה את החלונות.

הוא ינקה את הסלון והיא את השירותים.

הוא ינקה את חדרי הילדים

והיא תנקה את המטבח.

הם ינקו את הבית.

יחד יעשו את העבודה.

הבית יהיה נקי ומוכן ליום המנוחה.

**קטע C51:
לעשות ניקיון בבית – כל המשפחה**

אתה תנקה את המטבח.

אני אנקה את חדר השינה.

הילדים יסדרו וינקו את החדרים שלהם.

רינה תנקה את החדר שלה.

יוסי ינקה את החדר שלו.

כולנו נעבוד נסדר וננקה.

נסיים מהר את העבודה

נהיה כולנו יחד.
נרגיש שאנחנו משפחה.

**קבוצה 12**

|  |  |
| --- | --- |
| *להוריד, להוסיף, להודיע*  | *להוציא* |
| **דוגמה: להודיע** | **דוגמה: להוציא** |
| אני – אודיע אנחנו - נודיע | אני – אוציא אנחנו- נוציא |
| הוא- יודיעהיא תודיעהם יודיעו | הוא- יוציאהיא- תוציאהם - יוציאו |
| אתה תודיעאת תודיעיאתם תודיעו | אתה- תוציאאת- תוציאיאתם- תוציאו |

**קטע 52:
הודעה חשובה**

**א':** מתי תודיע להורים על ההחלטה החשובה?

מתי תודיע להם על החתונה?

למה אתה לא מודיע להם כבר עכשיו?

**ב':** אודיע להם בארוחה המשפחתית הבאה.

**א':** כשתודיע להם תהיה שמחה גדולה.

\*\*\*

יהיו הרבה הוצאות ...

**א':** כמה כסף תוציאו על החתונה?

**ב':** נוציא מה שיש.

לא נוציא **יותר** ממה שיש.

\*\*\*

**א':** ההורים – אני מאמינה- יוסיפו לכם כסף ויעזרו.

**ב':** גם סבתא אמרה שתוסיף מהחיסכון שלה.

יהיה מספיק כסף לחתונה שהכלה רוצה.

חתונה קטנה אבל מכובדת ויפה.

**קטע 53:
להוציא**

**ב':** **שימו לב לפועל להוציא בזמנים השונים ובשתי המשמעויות (לקחת החוצה, ולבזבז כסף).**

אני אוציא ואתה תוציא, אנחנו נוציא > את כל הבגדים מהארון.

אתה תוציא, את תוציאי, אתם תוציאו > את כל הרהיטים מהחדר.

הוא יוציא, היא תוציא, הם יוציאו > את כל הכסף מהחשבון (מחשבון הבנק).

אני הוצאתי ואתה הוצאת, אנחנו הוצאנו > את כל הבגדים מהארון.

היא הוציאה והוא הוציא, הם הוציאו > את כל הרהיטים מהחדר.

**א':** אני מוציאה את הכסף על ספרים.

בעלי מוציא את הכסף על כל מיני מוצרים.

הילדים מוציאים את הכסף על בגדים.

תוך יומיים נגמר הכסף המזומן וצריך להוציא שוב כסף מהבנק.

**פעלים מיוחדים – קבוצה 2ג'**

**לאכול, לאהוב, לומר\*; יכול**

|  |  |  |
| --- | --- | --- |
|  | **לאכול לאהוב לומר** | **יכול** |
| **אני** | אוֹכל אוֹהב אוֹמר | אוּכל |
| **אנחנו** | נֹאכל נֹאהב נֹאמר | נוּכל |
| **אתה ; היא** | תֹאכל תֹאהב תֹאמר | תוּכל |
| **את,** | תֹאכלי תֹאהבי תֹאמרי | תוּכלי |
| **אתם** | תֹאכלו תֹאהבו תּאמרו | תוּכלו |
| **הוא** | יֹאכל יֹאהב יֹאמר | יוּכל |
| **הם**  | יֹאכלו יֹאהבו יֹאמרו | יוּכלו |

* **פעלים בודדים מקבוצה 2**

**קטע 54:
לאכול לאהוב** **ולומר**

**א':** אם תאכל את זה, תאהב את זה ותאמר : תודה רבה

-אם תאכלי את זה, תאהבי את זה, אני בטוחה.

-אם תאכלו את זה, אין ספק, שתאהבו את זה ותאמרו: אפשר לקבל עוד, בבקשה.

**ב':** נכון את צודקת, אין פה שאלה.

אם אוכל את זה, בטח אוהב את זה ואומר תודה

אם נאכל את זה, בלי ספק נאהב את זה, ונאמר: אפשר עוד בבקשה?

**קטע 55:
אוֹכל ואז אוּכל**

כשאני אוֹכל את זה, אוּכל להבין על מה את מדברת.

כשאנחנו נֹאכל את זה, נוּכל לדעת מה מיוחד בזה.

רק כשהוא יאכל את זה, הוא יוכל להבין מה זה באמת.

רק כשהיא תאכל את זה, היא תוכל להבין מה היא הפסידה עד היום.

כשהם יאכלו את זה, הם יוכלו להרגיש את הטעם ואת הריח של המאכל האקזוטי והמיוחד הזה.

**קטע 56:
מה תֹאמר כשיֹאמרו לך...**

**א':** מה תאמר לו כשיאמר לך: *שלום*?

**ב':** אומר לו שלום וברכה, *ברוך הבא*.

**א':** מה תאמר לו כשיאמר לך: *תשתה משהו?*

**ב':** אומר לו: *לא תודה שום דבר, או כן תודה משהו קר.*

**א':** מה תאמר לו כשיאמר לך ... :*בבקשה?*

**ב':** אומר לו ...: *תודה****.***

**א':** מה תאמר לו כשיאמר לך: *לבריאות?*

**ב':** אומר לו : *חן חן**לךָ*

**א':** מה תאמר לו כשיאמר לך ... :*תודה רבה?*

**ב':** אומר לו: *על לא דבר*

**א':** מה תאמר לו כשיאמר לך ... :*תודה מקרב לב?*

**ב':** אומר לו : אה.. *תשכח מזה*.

**א':** מה תאמר לו כשיאמר לך שוב: *שלום*

**ב':** אומר לו: *שלום ולהתראות**חבר*

**הפעלה**

אמור בנקבה: מה תאמרי לה כשתאמר לך ...

אמור ברבים: מה תאמרו להם כשיאמרו לכם ...

**סיכום כללי העתיד – ששה כללים**

1. **זמן העתיד נשמע בדרך כלל כמו שם הפועל.**
2. **בזמן עתיד מסמנת אות בתחילת הפועל את הגוף.**

|  |  |
| --- | --- |
| **אני >** | **א** |
| **אנחנו>** | **נ** |
| **אתה, את, אתם, אתן וגם היא>** | **ת** |
| **הוא, היא, הם >** | **'** |

**דוגמה:** להסביר-

**אני** **א**סביר **אנחנו** **נ**סביר **אתה ת**סביר **היא** **ת**סביר **הוא י**סביר

**את ת**סביר**י אתם ת**סביר**ו** **הם י**סביר**ו**

1. **זמן העתיד נשמע בדרך כלל כמו שם הפועל. אבל בקבוצות הבאות יש שינוי בגוף ראשון יחיד – אני**

תסתכל תסגור תיפגש - אסתכל אסגור אפגש; תיקח תיתן- אקח אתן ; תדבר תחכה – אדבר אחכה;

1. **זמן העתיד נשמע בדרך כלל כמו שם הפועל. אבל בקבוצה הבאה יש שינוי. בשם הפועל שומעים Xוֹ . בפועל (אני אנחנו אתה היא הוא) שומעים ַX**

לד**או**ג לש**או**ל לל**מו**ד - תש**א**ל תד**א**ג אל**מ**ד

1. **זמן העתיד נשמע בדרך כלל כמו שם הפועל. אבל בקבוצות הבאות יש שינוי בסוף המילה. בסוף שם הפועל שומעים Xוֹת בסוף הפועל (אני אנחנו אתה היא הוא) שומעים ֶה**

לרצ**ות** לשת**ות** לעש**ות** – תר**צה** יש**תה** נע**שה** ובגוף ראשון ארצה אשתה אעשה

לחכ**ות** לבלות לנקות- תח**כה** תבלה תנקה ובגוף ראשון אחכה אבלה אנקה

1. **זמן העתיד נשמע בדרך כלל כמו שם הפועל. אבל קבוצת הפעלים הבאה נשמעת כמו צורת הציווי.**

לכן בפעלים אלה כדאי ללמוד את הציווי ואחר כך את העתיד.

לך שב צא דע גש גע תן קח – תלך תשב תצא תדע תיגש תיגע תיתן תיקח ובגוף ראשון אלך אשב אצא אדע אגש אגע אתן אקח

**טבלת הפעלים (לפי סדר הקבוצות בזמן עבר)**

|  |  |  |  |  |
| --- | --- | --- | --- | --- |
| **קבוצה** | **רשימת פעלים** | **קטעים** | **כללים** | **עמודים** |
| קבוצה 1 | לבוא לטוס לנוח לעוף לקום לרוץ לריב לשים לשיר | 2-4 | ראשון |  |
| קבוצה 2 | 2א' לבדוק לזרוק לכתוב למכור למסור למדוד לנשום לספור לסגור לפגוש לרשום לשכור לסבול (עתיד כמו שם הפועל) | 15-17 | **שלישי** |  |
| 2ב' לחתוך לחלום לחסוך לחזור לחתום לערוך לעזור לעצור לעבוד לעבורלעמוד (ח' או ע' באות הראשונה של השורש-) | 38- 42 | ראשון |  |
| 2ג' לאהוב לאכול לומר (מיוחדים)**+ יכול** | 54-56 |  |  |
| 2ד' למצוא לקרוא לדאוג לנהוג לבחור (א' ה' ח' באות השנייה של השורש; א' באות האחרונה של השורש)ללמוד לרכוב לשכב  | 18-24 | רביעישלישי |  |
| קבוצה 3 | לשכוח לסלוח לשלוח לזרוח לפתוח לשמוע לקבוע לשקוע |  |
| קבוצה 2 | 2ה' ללכת לרדת לשבת לצאת; לישון ; לתת (העתיד לפי צורת הציווי)**+ לקחת לנסוע לגשת** | 43- 45 | שישישלישי |  |
| קבוצה 4 | לראות לצפות לרצות לקנות לשחות לשתות לבכות ----לחצות לעלות לעשות לענות | 25-32 | חמישישלישי |  |
| קבוצה 5 | *לבקר לבקש לברר לבשל לגרד לדבר לחפש לשלם לטגן לטייל לטפל לכבס למהר לנגן לספר לסדר לסמן לעשן לצלם לקבל לשפץ לתקן**----**לבזבז לבלבל לקלקל לפרסם ללכלך לצלצל* | 33-35 | **שלישי** |  |
| קבוצה 6 | לבלות לחכות לנקות לכבות לקוות לצפות  | 46-51 | חמישישלישי |  |
| קבוצה 7 | להתאהב להתלבש להסתכל להצטער להתקרב להתקשר השתמש להתרחץ להתכוון להסתובב להתלונן להתכונן | 10-14 | **שלישי** |  |
| קבוצה 8 | להיפגש להיגמר להיזהר להימשך להיכנס---- להירדם להיעלב להימצא | 36-37 | **שלישי** |  |
| קבוצה 9 | להגיע להכיר להדליק להזמין להטעין להכניס להמשיך להסביר להספיק להקשיב להרגיש להשאיר להשלים להתאים להתחיל להרוויח להמתין להזמין להפסיד | 5-9 | ראשון |  |
| קבוצה 10 | להאזין להעדיף להעליב להחליף להחזיר להחליט להאמין |  |
| קבוצה 11 | להבין להכין להריח |  |
| קבוצה 12 | להוריד להוסיף להוציא | 52-53 | ראשון |  |

|  |  |
| --- | --- |
| חינוך, במערכת החינוך (קטעים 1-7)משפטי תנאי קיים (קטע 2) מבעים: עידוד(4)יכול, צריך בזמן עבר (5) הייתי צריך ותנאי בטל (קטעים 5-6)יש ... אין + שם הפועל (קטע 7)כללי התנהגות בבית הספר (קטע 7)מבעים: נזיפה (8) מבעים: הטפת מוסר (9)תואר הפועל (קטע 10)תקופות בחיים (11)הפלגה – הטוב ביותר( 4, 11)**קטע קריאה נוסף: התלמיד בשורה הראשונה** | **פרק כ"ג****חינוך****מערכת החינוך** |

**קטע 1: בגן הילדים**

**בגן הילדים הגננת אמרה:**

אל תקרע את הספר.

אל תשבור את הבובה.

שב יפה בפינה.

תתנהג יפה.

אל תפריע בבקשה.

אל תרביץ לחברים.

תהיה מרוכז.

ועכשיו תבקש סליחה.

תבטיח שזאת הפעם האחרונה.

נו ... תן חיבוק לחברך.

ילד טוב...

אני לא כועסת עליך.

אני אוהבת אותך.

ובבית אימא אמרה:

שברת את הבובה,

קרעת את הספר,

הפרעת לגננת,

הרבצת לחברים.

למה התנהגת גרוע כל כך?

מה קרה לך היום?!

ככה לא מתנהגים!

ביקשת סליחה?

נתת חיבוק?

הבטחת שזה לא יקרה שוב?

**קטע 2: בבית הספר**

**בבית הספר היועצת אמרה:**

אם תשקיע בלימודים תתקדם ותצליח. זה בטוח! אתה ילד מוכשר.

אם תשתדל יותר, תשתפר! אין ספק שתקבל ציונים טובים יותר.

אם תשפר את ההתנהגות שלך, לא יהיו לך קשיים עם המחנכת ועם החברים.

אם תתייחס בכבוד למורים, הם יכבדו אותך ויקדמו אותך בלימודים.

אם תשתתף בשיעורים, תשפיע עם כל הידע והתבונה שלך על האחרים.

אתה נבון וחכם. אני ואתה יודעים את זה. צריך שיידעו את זה גם אחרים.

**והמנהל ביקש:**

בבקשה, מחר חזור לבית הספר עם מכתב חתום מההורים.

רק אחר כך נאשר לך חזרה ללימודים.

|  |
| --- |
| **מכתב מההורים:**לכבוד מנהל בית הספר שלום רב.שוחחנו עם בננו והוא הבטיח שמהיום הכול ישתנה.אנא, תן לו אפשרות להוכיח זאת.בברכהההוריםרינה ויוסף כנען |

**באסיפת ההורים המחנכת אמרה:**

הילד השקיע, התקדם בלימודים ושיפר את הציונים.

שינה את ההתנהגות והיחס למורים ולכיתה.

'בסופו של דבר' הוא ילד אחראי, חברותי, רציני ומוכשר.

לא ברור מה קרה לו בתחילת השנה.

**ובבית אבא אמר:**

כל הכבוד לך!

השקעת בלימודים והתקדמת.

השתדלת וקיבלת ציונים טובים.

שיפרת את ההתנהגות שלך ועכשיו יש לך הרבה חברים.

נתת יחס טוב למורים וקיבלת הרבה מחמאות ושבחים באסיפת ההורים.

הכול יהיה כתוב בתעודה.

אני שמח ואימא שלך ממש מרוצה.

**קטע 3: במערכת החינוך
א':** כמה שנים היית במערכת החינוך?

**ב':** שנה במעון
שנתיים בגנון
שנתיים בגן
שנה בגן חובה
שש שנים בבית ספר יסודי
שלוש שנים בחטיבה.
שלוש שנים בבית הספר התיכון.
ארבע שנים במכללה.

**א':** מה אתה זוכר מכל השנים האלה?

**ב':** מהמעון אני זוכר את המטפלת שרה.
מהגנון את מגרש המשחקים וארגז החול.
מהגן את יוסי ואורי והגננת רבקה.
מבית הספר היסודי את ההצגה בחג פורים.
מבית הספר התיכון את החצר האחורית.
מהמכללה את הפרופסור דניאלי ואת המרצָה לביוכימיה מולקולארית.

**קטע 4: עידוד**כול הכבוד לך

אתה נהדר!

רציני ואחראי,

חברותי, מנומס ורגיש.

אין כמוך!

הלוואי ואחרים היו לומדים ממך.

אתה מצוין! אתה הכי טוב כאן.

אתה התלמיד הטוב ביותר בכיתה.

|  |
| --- |
| דוגמה לכל חבריך.**שימו לב:**התלמיד הטוב ביותר בכיתה, זה כמו: התלמיד הכי טוב בכיתה.התלמיד המסודר ביותר בכיתה, זה כמו: התלמיד הכי מסודר בכיתה.התלמיד החרוץ ביותר בכיתה, זה כמו: התלמיד הכי חרוץ בכיתה.התלמיד הביישן ביותר בכיתה, זה כמו: התלמיד הכי ביישן בכיתה. |

הפעלה
חפש בכיתה שלך את
התלמיד/ה המסודר/ת ביותר
התלמיד/ה היצירתי/ת ביותר
התלמיד/ה החרוץ/ה ביותר
התלמיד/ה הביישן/ית ביותר

**קטע 5: הייתי צריך, הייתי יכול – חרטה**קיבלתי תעודה גרועה וציונים איומים

אימא צודקת

הייתי צריך להשתדל יותר

הייתי צריך להשקיע בלימודים.

הייתי צריך להשתפר

הייתי צריך להשתתף בשיעורים.

הייתי צריך 'לשמוע בקול ההורים'.

אבא צודק

הייתי יכול להשתנות.

הייתי יכול להתבגר ולא להתנהג כמו תינוק.

הייתי יכול לעשות הכול אחרת ולסיים את השנה 'כמו גדול'.

לא הייתי נכשל בבחינות

הייתי יכול לסיים את הלימודים בהצלחה

הייתי מקבל תעודת בגרות ומתקבל ללימודים באחת מהאוניברסיטאות.

|  |
| --- |
| **שימו לב:** צריך בזמן עברהייתי צריך, הוא היה צריך, היא הייתה צריכה, הם היו צריכים.וגם- הוא הצטרך היא הצטרכה הם הצטרכו הצטרכתי הצטרכת הצטרכת הצטרכנו יכול בזמן עברהייתי יכול, הוא היה יכול, היא הייתה יכולה, הם היו יכולים. וגם- יכול, יכלה, יכלו, יכולתי, יכולנו, יכולת, יכולתם וכולי |

**קטע 6: אם הייתי ... הייתי; אילו הייתי ... הייתי**

אם הייתי משקיע בלימודים, הייתי מתקדם.

אם הייתי מתקדם, הייתי משפר ציונים.

אם הייתי משפר ציונים, הייתי מתקבל לאוניברסיטה.

אם הייתי מתקבל לאוניברסיטה, הייתי היום כבר דוקטור.

אם הייתי דוקטור, הייתי מצליח בחיים.

|  |
| --- |
| אם הייתי מצליח בחיים, ההורים שלי היו מרוצים.**שימו לב:**במשפט זה המילה **אם** זהה במשמעות למילה **אילו**. |

**הפעלה:**חזור שוב על הקטע ואמור **אילו** במקום **אם**:

לפי הדוגמה: **אילו הייתי משקיע** בלימודים , **הייתי מתקדם**

**קטע 7: הכללים בבית הספר שלנו ..**

אין לאחר!

יש להגיע בזמן לכיתה!

אין לדבר בטלפון הסלולרי בזמן השיעורים!

יש לכבות את הנייד!

אין לאכול ולשתות בכיתה!

יש להיכנס לכיתה עם הצלצול בשקט ובצורה מסודרת!

יש לשמור על הניקיון בכיתות ובחצר!

יש להכין שיעורים ועבודות כל יום לפי הוראת המורים!

**במילים אחרות:**

אסור ל ...

חייבים ל ...

תגיד אתה! תגידי את!

מה אסור לעשות ומה חייבים לעשות בבית הספר.

**קטע 8: נזיפה חמורה (קשה).**

איזו חוצפה! חצוף!

תתבייש לך!

בושה וחרפה!

זאת ממש בושה!

זה עובר כל גבול!

ככה לא מתנהגים!

איזו מן התנהגות זאת?!

איזה מן יחס זה?!

אתה מפריע לבנים ומציק לבנות.

מי חינך אותך?

איזה חינוך קיבלת?

**קטע 9: הטפת מוסר**

אתה חייב לשפר את ההתנהגות שלך!
תתחיל להתנהג כמו בן אדם!
תיקח אחריות, תכין שיעורים!
תתמודד עם הבעיות שלך!
אל תברח בכל פעם שיש איזה קושי.
תקשיב לסבתא, תשמע בקול ההורים!
תתחשב קצת באימא!
קצת התחשבות לא תזיק לך.
אתה צריך להתייחס בכבוד לכל אחד.
הגיע הזמן שתשתנה.
הגיע הזמן שתתבגר.

**קטע 10: שימוש בתואר הפועל**

אדוני!

-תדבר **בנימוס**!

-תגיע לכאן **בהקדם!**

-אל תיסע **במהירות!**

-עבור את הכביש **בזהירות!**

...

אני!

-אני שומע אותך, אבל **בקושי.**

-אבוא, בטח שאבוא**,** אבוא **בהזדמנות**, בהזדמנות הראשונה.

-אלך לשם **בשמחה וברצון.**

-אקנה בסוף העונה. אז הכול יהיה **בזול.**

-אכין לך עוגה **במיוחד** בשבילך.

|  |
| --- |
| **שימו לב:** **איך ... ?**בנימוס, בהקדם, בקושי, בשמחה, ברצון, בזול, ביוקר, במיוחד, במהירות, בזהירות, בהזדמנות.**ענה על השאלות במילה אחת:**איך צריך לדבר? איך נכון לנסוע? מתי הוא צריך להגיע?איך נכון לעבור את הכביש? הוא שומע?מתי הוא יבוא? כשהוא ילך לשם, איך הוא ילך? כשהוא יקנה, איך הוא יקנה? **והתשובות הן:**בנימוס, בזהירות, בהקדם, בזהירות, בקושי, בהזדמנות, בשמחה וברצון, בזול. |

**קטע 11: תקופות בחיים**

**ינקות ילדות נערות בגרות זקנה**

בתקופת הינקות אתה תינוק.

כשאתה כבר עומד אתה פעוט.

כשאתה מתחיל לדבר אתה ילד קטנטן, ממש חמוד.

עברו שנים.

אתה 'ילד גדול' שגדֵל וגדֵל עד ה'בר מצווה'.

אחרי ה'בר מצווה' מגיע 'גיל ההתבגרות'.

זהו גיל 'הטיפש עשרה' שנמשך עד גיל שמונה עשרה.

בתקופה הזאת אתה נער.

אחר כך אתה כבר מבוגר- בחור צעיר.

בחור שהופך לגבר.

עם הזמן, יותר ויותר מבוגר.

בגיל חמישים אתה כבר באמצע החיים – 'גיל העמידה'.

בגיל שישים אתה מתחיל לחשוב על פרישה (פנסיה)

ואז לאט אבל בטוח, באה תקופת הזקנה.

מתי? תחליט אתה!

...

בתקופת הינקות אתה תינוק.

ואת- תינוקת.

כשאתה כבר עומד אתה פעוט.

ואת- פעוטה.

כשאתה מתחיל לדבר אתה כבר ילד קטנטן, ממש חמוד.

ואת קטנטנה חמודה.

אתה ילד גדול גדל ומתבגר.

גם את מתבגרת וגדלה.

אחרי ה'בר מצווה' אתה כבר ב'גיל ההתבגרות'.

אצלך זה אחרי ה'בת מצוה'.

עד גיל שמונה עשרה אתה נער.

ואת נערה.

אחר כך אתה כבר אדם מבוגר- בחור צעיר.

ואת בחורה מבוגרת אבל צעירה.

עם הזמן, הבחור הופך לגבר הבחורה לאישה.

עברו שנים.

בגיל חמישים אתה ואת כבר באמצע החיים – 'גיל העמידה'.

בגיל שישים כבר מתחילים לחשוב על פרישה.

ואז לאט אבל בטוח, באה תקופת הזקנה.

מתי בדיוק?

תחליטי את! תחליט אתה!

**שאלות לשיחה:**

מה דעתך מה דעתך?

איזוהי התקופה היפה ביותר בחיים?

איזוהי התקופה הקשה ביותר בחיים?

איזוהי התקופה החשובה ביותר?

התקופה הארוכה ביותר?

התקופה המעניינת ביותר ?

מה דעתךְ? מה דעתךָ?

**קטע 12: פעלים בהווה עבר ועתיד**

**מתוך קטע מספר 1**

**לקרוע**- קורע, קורעת; קרע, קרעה, קרעתי ;אקרע, תקרע, תקרעי

אתה קורע את הספר. למה את קורעת את המחברת? קרעת את כל הניירות? זהירות את תקרעי את החולצה.

**לשבור**- שובר, שוברת; שבר, שברה, שברתי ; אשבור, תשבור, תשברו

הוא שובר את הכוס. היא שוברת את הכיסא. למה שברת את הצעצוע? זהירות! שלא תשבור את זה.

**להבטיח**- מבטיח, מבטיחה; הבטיח, הבטיחה, הבטחנו; אבטיח, יבטיחו

אני מבטיח שהכול ישתפר. אני מבטיחה שהכול ישתנה. הבטחתי לך ואקיים. אל תבטיחי אם את לא יכולה לקיים.

**להתנהג**- מתנהג, מתנהגת; התנהג, התנהגתי; אתנהג, תתנהגו

הילד מתנהג יפה. את מתנהגת מצוין. התנהגת יפה מאוד. תתנהגו יפה ותקבלו פרס!

**להרביץ**- מרביץ, מרביצים; הרביץ, הרבצנו ;ארביץ, תרביצו.

למה אתה מרביץ לו? ילד! לא מרביצים! מדברים ומסבירים! הוא הרביץ לך ואתה הרבצת לו?! אל תרביצו! תפסיקו להרביץ!

**להפריע**- מפריע, מפריעה; הפריע, הפריעה ;תפריע, תפריעו

אתה מפריע לי. למה הפרעת לי? לא תפריע לי יותר?!

**מתוך קטעים 2-7**

**להשקיע**- משקיע, השקיע, ישקיע ב..

הוא משקיע בבורסה. היא השקיעה בילדים. אני השקעתי בלימודים. כדאי שתשקיע בעתיד שלך.

**להצליח**- מצליח, הצליח, יצליח ב..

אתה מצליח בעבודה. את הצלחת בחיים. אנחנו הצלחנו עם הילדים. בוודאי שתצליח אתה מוכשר.

**להשפיע**- משפיע, השפיע, ישפיע על

אני לא יודע מה משפיע עליך. אולי היא השפיעה עליך. הם בוודאי ישפיעו עליך.

**להוכיח**- מוכיח, מוכיחה; הוכיח, הוכיחה, הוכיחו, הוכחתי; אוכיח, יוכיח, תוכיח את.. ל..

עורך הדין מוכיח את האמת לשופט. המשטרה הוכיחה את הפשע. הפיזיקאים יוכיחו את הטענה הזאת במחקר.

**להתקדם**- מתקדם, התקדם, יתקדם ב..

אתה מתקדם בעבודה. הוא התקדם בלימודים. היא התקדמה בתפקיד. הוא יתקדם בחיים.

**להשתדל**- משתדל, השתדל, ישתדל

אני משתדלת לעשות הכול. השתדלתי לעשות מה שרציתם. אשתדל להכין הכול לפי הבקשות שלכם.

**להתייחס** – מתייחס, התייחס, יתייחס אל

הוא מתייחס יפה למבוגרים. התייחסתי אליך יפה. אל תתייחס אליי כאילו אני ילד. תתייחסו יפה אחד לשני.

**להשתתף**- משתתף, השתתף, ישתתף ב..

אנחנו משתתפים בכול הצגה שיש בבית הספר. הוא השתתף יפה בשיעור. אל תשתתפי בפעילות הזאת. אין לך זמן.

**להשתנות** –משתנה, משתנה; השתנה, השתנתה, השתניתי, השתניתם, ישתנה

בן אדם משתנה עם הזמן. היא לא השתנתה בכלל. אל תשתני, תישארי כמו שאת. את מושלמת.

**לכבד** – מכבד, כיבד, יכבד

מי שמכבד אחרים, אחרים מכבדים אותו. לא כיבדת אותו והוא לא כיבד אותך. תכבד את ההורים שלך.

**להשתפר**- משתפר, השתפר, ישתפר ב...

מצב החולה משתפר מיום ליום. השתפרת במהירות. כל הכבוד! אם לא תשתפרי בלימודים, תישארי מאחור.

**לשפר** – משפר, שיפר, ישפר את

אני משפרת את הציונים שלי. אם תשפרי את הציונים תקבלי מתנה מסבתא. שיפרנו את המוצר. הדגם החדש הרבה יותר טוב מהקודם.

**לשוחח** - משוחח, משוחחת, משוחחים; שוחח, שוחחה, שוחחתי, שוחחנו; ישוחח, תשוחחו עם

הם משוחחים זה עם זה כל יום בטלפון. אתמול לא שוחחנו. כשתשוחח עם סבתא תמסור לה דרישת שלום ממני.

**לאשר** – מאשר, אישר, יאשר

מי נותן אישור להפגנה? מי מאשר הפגנות? המשטרה לא אישרה את ההפגנה הזאת. אם הם יאשרו את ההפגנה יהיה בלגן גדול.

**להתקבל**- מתקבל, התקבל, יתקבל ל...

לא כל המועמדים לאוניברסיטה מתקבלים. התקבלו רק אנשים שקיבלו ציונים גבוהים. אם תתקבל ללימודי רפואה, לא תוכל להמשיך לעבוד בזמן הלימודים.

**להיכשל** –נכשל, נכשל, ייכשל

חלק מהנבחנים נכשלים בבחינות הקבלה. 10% נכשלו ולא התקבלו. אם תיכשל אל תצטער! בפעם הבאה תצליח.

**פעלים מתוך קטע 8**

**להתבייש** – מתבייש, התבייש, יתבייש ב...

אתה לא מתבייש לדבר בצורה כזאת? התביישתי לבקש ממנו עזרה. אל תתבייש לספר לנו את האמת. אל תתביישי בעצמך!

**לחנך** – מחנך, חינך, יחנך

שאלה: האם בית הספר מלמד חומר או מחנך את הילדים? חינכנו את הילדים להיות עצמאיים ואחראים. האם תחנך את הילדים שלך כמו שחינכו אותך?

**להציק** –למה אתה מציק לאחותך הקטנה? היא הציקה לך פעם? אם תציק לה שוב, אוציא אותך מהחדר.

**פעלים מתוך קטע 9**

**להתמודד** – מתמודד, מתמודדת; התמודד, התמודדה, התמודדו, התמודדנו; יתמודד, תתמודדו עם ...

יש הרבה בעיות וצריך לעמוד מולן ולהתמודד איתן. אני רואה שאתה מתמודד יפה עם המשימות שקיבלת. התמודדת יפה עם שיעורי הבית. אני בטוחה שתתמודד מצוין גם עם המבחן.

**להתחשב** – מתחשב, התחשב, יתחשב ב...

את בחורה שמתחשבת באחרים. נעים לעבוד אתך. התחשבת בקשיים שלנו, תודה לך. תתחשבו בבקשה בגיל שלה. היא לא צעירה. קשה לה!

**להתבגר**- מתבגר, התבגר, יתבגר

הבחור נשאר ילד, פשוט, לא מתבגר. אני שמחה לראות שגדלת והתבגרת כל כך. אל תתבגרי כל כך מהר, תישארי קצת ילדה.

**לקחת אחריות** – לוקח, לקח, ייקח אחריות

הוא ילד מבוגר שלוקח אחריות. תודה שלקחת אחריות וטיפלת באחיך הקטן. תחליפי אותי בבקשה תיקחי אחריות כאן במקומי.

**קטע נוסף:**

**סיפור -התלמיד בשורה הראשונה** –על פי סרט קולנוע וסיפור אמתי.

בסוף שנת 2003 מודיע הרדיו של מדינת קניה שהממשלה החליטה לתת חינוך יסודי חינם לכול.

בכפר קטן מופיע בפתח בית ספר איש זקן ומקל בידו ומבקש את הזכות ללמוד.

מנהלת בית הספר לא מסכימה לקבל אותו. יום אחר כך חוזר האיש שוב ומבקש להיכנס לכיתה. המנהלת מסרבת לקבל אותו גם הפעם. "הכיתה מלאה ואין בה מקום, אין כיסא בשבילך", היא אומרת. יומיים אחר כך, בפעם השלישית, האיש חוזר ומבקש ללמוד בכיתה. הפעם המנהלת מסכימה לקבל אותו ונותנת לו כיסא קרוב ללוח, כדי שיוכל לראות בעיניו החלשות את הכתוב.

האיש הוא מרנגה. זקן בן 84 שהחליט שהוא חייב ללמוד למרות גילו.

מרנגה לומד ומשחק עם הילדים בבית הספר. לפעמים באמצע השיעור או המשחק, הוא נזכר בתמונות ומראות ממלחמה. זאת הייתה המלחמה הקשה בקניה שבה השתתף לפני ארבעים שנה. בימים ההם סבל הרבה ואיבד את אשתו וילדיו.

 יום אחד הוא בא למנהלת וביקש שתעזור לו לקרוא מכתב שקיבל לפני מספר שנים. המכתב הזה היה הסיבה שבגללה הגיע לבית הספר. הוא רצה ללמוד לקרוא, כדי לקרוא מה כתוב במכתב.

המכתב היה מכתב תודה מהמדינה למרנגה. תודה על כל המעשים שעשה והסבל שעבר במלחמה. מרנגה הבין מהמכתב שהוא זכה סוף סוף, לכבוד ולהערכה ממדינתו.

|  |  |
| --- | --- |
| **דמיון ושוני בין אנשים**, תכונות אופי, מראה חיצוני. (קטעים 1-7)דומה ל.. שונה מ.. (קטע 1)אותו השיער, אותן העיניים.(קטע 3)נטיית כמו (קטע 2)נטיית מ...(קטע 5)שמות תואר: פחדן, שקרן, עצמאי, עצבני (5)**יחסים בין אנשים:** חברות, אהבה, משבר, פרידה (5, 7-14)נטיית על.. נטיית אל .. נטיית בלעדי .(קטע 10)מבעים: הבעת געגוע ואהבה (10)בהשוואה ל.. לעומת (קטע 12)נטיית לעומת .. (קטע 13)בקשת התחשבות(14)אכפת ל.. (קטע 15)מבעים: שכנוע (16)**קטע קריאה נוסף: סיפור "האסופית" מאת הסופרת לוסי מוד מונטגומרי**  | **פרק כ"ד****אנשים התנהגויות** |

**קטע 1: במשפחה שלי**

אני דומה לאימא.

אני דומה לאימא במראֶה ובאופי.

אחותי דינה דומה לאבא.

אחותי דומה לאבא במראה ובאופי.

אני כמו אימא, חרוץ ועקשן. גבוה ורזה.

דינה כמו אבא, במראה קצת מלאה, ובאופי רגישה ביישנית שקטה ומופנמת.

אחי הקטן, ישראל, לא דומה לאף אחד.

הוא שונה מכולנו.

הוא שונה מאימא ומאבא. הוא שונה מאחותי דינה והוא שונה ממני.

הוא ספורטאי: חזק, גבוה, שכל היום אוהב להיות בחוץ.

שונא ללמוד, שונא ספרים, אוהב מסיבות ובגדים, ותמיד מרוצה ושמח.

כולם אוהבים אותו. הוא מקובל בחברה.

לפעמים אני מקנא בו ורוצה להיות כמוהו.

|  |
| --- |
| **שימו לב:** דומה **ל**.. דומה, דומָה, דומים, דומות ל.. שונה **מ**.. שונה, שונָה, שונים, שונות מ.. |

**קטע 2: כמוני כמוך**הוא נראה כמוני

הוא מדבר כמוני

עומד כמוני

הולך כמוני

גבוה ויפה כמוני

הוא מתנהג כמוני

שקט, אדיב ומנומס כמוני

חברותי, חכם ומלא אנרגיה כמוני.

אני נראית כמוהו

מדברת כמוהו, עומדת והולכת כמוהו.

אני שקטה ומנומסת כמוהו.

חברותית חכמה ומלאת אנרגיה כמוהו.

אנחנו ... תאומים.

הוא אחי ואני אחותו.

לפעמים ... אני לא חושבת כמוהו.

|  |
| --- |
| **שימו לב:**כמוני, כמונוּכמוךָ, כמוךְ, כמוכם, כמוכןכמוהו, כמוה, כמותם, כמותן |

**קטע 3: תאומים**כולם רואים אותנו וחושבים:

אותו השיער, אותן העיניים, אותם הפנים.

אותו הגובה, אותו הגוף.

אותה הבעה, אותה ישיבה, אותה עמידה, אותה הליכה.

הם כל כך דומים. אין שום הבדל.

אי אפשר להבדיל ביניהם.

מזל שאנחנו לא אוהבים אותם הצבעים.

ולובשים בגדים שונים.

רק ככה אנשים יכולים ... בינינו, להבדיל.

**קטע 4: במשפחה שלך**

איך זה אצלך?

איך זה במשפחה שלך?

-מי דומה למי?

אתה דומה לאחיך?

אתה דומה לאמך?

מי שונה ממי?

אחיך שונה ממך? אחיך דומה לך?

במה? באופי? במראה? בצורת הדיבור? בסגנון הלבוש?

-אתה מתנהג כמוהו? אתה מתלבש כמוהו? אתה נראה כמוהו?

-יש לכם אותן עיניים? יש לכם אותה הבעה?

-אתה יותר חרוץ ממנו? הוא יותר רגיש ממך?

-מי הכי למדן במשפחה? מי הכי יפה במשפחה?

מי הכי עצלן במשפחה?

ספר על המשפחה שלך!

|  |
| --- |
| **שימו לב:**אחיךָ אחותךָ אִמךָ אביךָאחיךְ אחותךְ אמךְ אביךְאחי אחותי אמי אבי |

**קטע 5: תכונות אופי**

אומרים על ...

אומרים על הארנבת שהיא פחדנית,

על השועל שהוא ערמומי,

על החמור שהוא עקשן ועצבני,

על הכלב שהוא נאמן,

על החתול שהוא עצמאי,

על הזאב שהוא אכזר,

על הציפור שהיא טיפשה,

על הדג שהוא חסר נשמה,

על הדולפין שהוא חכם,

על הנמר שהוא מהיר ומסוכן.

על הצב אומרים שהוא איטי.

מה אתה אומר?

מה מכל זה נכון?

מה מכל זה אמת?

|  |
| --- |
| **שימו לב: שמות תואר**טיפש, טיפשה, טיפשים, טיפשותחכם, חכמה, חכמים, חכמותנאמן, נאמנה, נאמנים, נאמנותמהיר, מהירה, מהירים, מהירות....מסוכן, מסוכנת, מסוכנים, מסוכנות....אכזר, אכזרית, אכזרים, אכזריות.....פחדן, פחדנית, פחדנים, פחדניותעקשן, עקשנית, עקשנים, עקשניות.....עצמ**אי**, עצמאית, עצמאיים, עצמאיותעצב**ני**, עצבנית, עצבניים, עצבניות.ערמו**מי** ערמומית ערמומיים ערמומיותאי**טי** איטית איטיים איטיות.....חסר נשמה, חסרת נשמה, חסרי נשמה, חסרות נשמה |

**קטע 6: *חברות טובות***היא לא עוזבת אותי לרגע.

כל היום אנחנו ביחד.

קשה לה להיפרד ממני וקשה לי להיפרד ממנה.

היא רוצה להיות כמוני ואני רוצה להיות כמוה.

היא רוצה להיראות כמוני ואני רוצה להיראות כמוה.

אם אנחנו נפרדות ליומיים היא מתגעגעת אליי ואני מתגעגעת אליה.

אני סומכת עליה והיא סומכת עליי.

אנחנו 'חברות נפש'. כמו אחיות ממש.

לעומת זאת, ההורים שלנו לא תמיד מרוצים.

הם חושבים שבגלל החֲבֵרוּת הזאת אין לנו חברים נוספים.

|  |
| --- |
| **שימו לב:**ממני, ממנוּ (מאִתנו)ממךָ, ממךְ, מכּם, מכּןממנוֹ, ממנה, מהם, מהן |

**קטע 7: יש בינינו הבדלים**אנחנו חברות טובות מאוד

אבל בכל זאת, אנחנו שונות.

יש בינינו הבדלים חיצוניים ופנימיים.

לה יש שיער מתולתל לי יש שיער חלק

לה יש שיער בלונדיני לי יש שיער שחור

לה יש עיניים כחולות לי יש חומות- ירוקות.

היא לבנה וחיוורת ואני מאוד שזופה.

היא נמוכה ואני גבוהה.

ההורים שלי קוראים לי 'שחרחֹרת'.

ההורים שלה קוראים לה 'קטנטונת'.

יש בינינו הבדלים באופי.

היא פחדנית ואני אמיצה.

היא מופנמת ואני מוחצנת.

היא ביישנית ורגישה ואני קצת חצופה.

היא טובת לב ואני לפעמים רעה.

ביחד אנחנו 'צמד חמד'

משלימות אחת את השנייה.

**קטע 8: בחור מחפש בחורה . בחורה מחפשת בחור.**

**למטרות רציניות**

**א':** אני מעוניינת בבחור

רציני ישר ואחראי,

נעים אדיב ומנומס,

משכיל וחכם,

בעל חוש הומור,

נאה ומסודר.

**ב':** אני מעוניין בבחורה

רצינית ישרה ואחראית,

משכילה וחכמה,

בעלת חוש הומור

מסודרת ... אַף נאה.

**קטע 9: לסמוך על, לכעוס על, לצעוק על**

**לסמוך על**-האישה סומכת עליו – על בעלה- כי הוא אחראי וישר ותמיד מתחשב באחרים.

-האימא סומכת עליה –על הבת שלה- שתעשה מה שצריך מפני שהיא בוגרת ואחראית.

-היא סומכת עליהם, שיהיה בסדר, כי הם הבטיחו.

-היא סומכת עליך כי היא מאמינה בך.

-היא סומכת על עצמה כי זה הכי פשוט ובטוח.

ועל מי אתה סומך?

**לכעוס על**-אני כועסת עליו כי הוא לא עשה את זה.

-אני כועסת עליה כי היא שכחה את ההבטחה.

-אני כועסת עליהם כי הכול התקלקל בגללם.

-אני כועסת על עצמי שהאמנתי בהם וסמכתי עליהם ככה סתם.

ועל מי אתה כועס?

**לצעוק על**-אני לא מתוכחת אתךָ ולא צועקת עליךָ.

-אני לא צועקת עליךְ. אני לא כועסת עליכם.

-אני פשוט שואלת מה קרה.

תסבירו בבקשה!

**על מי אתה סומך? על מי אתה כועס? על מי אתה צועק?**

על אחיך? על אחותך? על בני המשפחה?

על ההורים? על החבר שלך? על החברה שלך? על כל האנשים?

אולי על ראש הממשלה? אולי על אלוהים?

|  |
| --- |
| **שימו לב:**עליי, עלינועליך, עלייךְ, עליכם, עליכןעליו, עליה, עליהם, עליהן |

**קטע 10: מתגעגע אל, מתייחס אל, חוזר אל, נוסע אל**

**סיפור אהבה במילת היחס אל**

**ב':** התקשרתי אליה. אני מתגעגע אליה. התרגלתי אליה. אני לא יכול לחיות בלעדיה. נסעתי אליה. אני חוזר אליה. אני כבר יודע איך נכון להתייחס אליה.

והיא? היא מתגעגעת אלי? מתקשרת אלי? היא לא יכולה בלעדיי?

**א':** התקשרתי אליו. אני מתגעגעת אליו. התרגלתי אליו. אני לא יכולה בלעדיו. נסעתי אליו. אני חוזרת אליו. אני כבר יודעת איך נכון להתייחס אליו.

והוא? הוא חוזר אלי? הוא בא אלי? הוא לא יכול לחיות בלעדיי?

הוא אמר: התקשרתי אליך. אני מתגעגע אליך. אני לא יכול לחיות בלעדייך. אני חוזר אלייך

היא אמרה: התקשרתי אליך. התגעגעתי אליך. אני לא יכולה לחיות בלעדיך. אני חוזרת אליך.

|  |
| --- |
| **שימו לב:**אליי, אלינואליךָ, אלייךְ, אליכם, אליכןאליו, אליה, אליהם, אליהן |

**קטע 11: געגועים**

אני אוהב אותך.
אני לא יכול לחיות בלעדייך
בלעדייך אני בודד ומסכן.
את חסרה לי.
את חשובה לי.
אני זקוק לך מאוד.
קשה לי להיפרד ממך אפילו ליום.
אני מתגעגע אלייך.
מתי תחזרי אליי?

|  |
| --- |
| **שימו לב:**בלעדיי, בלעדינובלעדיך, בלעדייך, בלעדיכםבלעדיו, בלעדיה, בלעדיהם, בלעדיהן |

**קטע 12: יחסים במשבר**

**היא:** ניסיתי להתרגל אליךָ

ניסיתי להבין אותך

אבל, אין לנו ברירה

נצטרך להיפרד

נצטרך להתגרש.

למערכת היחסים הזאת אין עתיד.

עדיף היום כשעוד אין ילדים.

אני אלך לדרכי ואתה לדרכך

נתחיל הכול במקום אחר, עם אנשים אחרים.

נתחיל הכול מהתחלה.

**הוא:** חכי, חכי לא כל כך מהר.

אסור לפרק בלי לנסות ולשפר.

בואי ננסה לשנות

בואי ננסה להשתנות.

בואי ננסה לגלות אמפתיה.

בואי ננסה להתבגר.

בואי ננסה להתגבר.

לחשוב, לדבר, להיות ביחד,

כמו פעם כשהכול בינינו רק התחיל.

**קטע 13: השוואה**

-האישה קטנה בהשוואה לגבר.

-הילד חסר אחריות בהשוואה למבוגר.

-הזקן חלש בהשוואה לצעיר.

-האדם חכם בהשוואה לחיה.

|  |
| --- |
| **שימו לב: המילה –לעומת, זהה ל- בהשוואה לְ..**-האישה קטנה לעומת הגבר.-הילד חסר אחריות לעומת המבוגר.-הזקן חלש לעומת הצעיר.-האדם חכם לעומת החיה. |

**קטע 14: לעומתו לעומתה**

היא רוצה להיפרד. הוא, לעומתה, רוצה לדבר.

היא רוצה לעזוב. הוא, לעומתה, רוצה להישאר ולפתור בעיות.

הוא מאמין שיש להם עתיד ביחד. היא, לעומתו, בטוחה שזה נגמר.

הוא מנסה להבין. היא, לעומתו, מאמינה שאין תקווה ואין סיכוי ליחסים.

מה הוא אומר:

אני, לעומתך, מנסה להבין.

אני, לעומתך, מנסה לשנות.

אני, לעומתך, מנסה להשתנות.

מה היא אומרת:

אני, לעומתך, מבינה שאין תקווה

אני, לעומתך, יודעת שצריך לעזוב.

אני, לעומתך, בטוחה שצריך להיפרד.

|  |
| --- |
| **שימו לב:**לעומתי, לעומתנולעומתךָ, לעומתךְ, לעומתכם, לעומתכןלעומתו, לעומתה, לעומתם, לעומתן. |

**קטע 15: מה אומרים כשמבקשים התחשבות ...**לא אכפת לך מאחרים, בכלל.
אתה חושב רק על עצמך.
תנסה לגלות קצת אמפתיה.
תנסה להבין אותי
תנסה להתחשב בי.
תנסה לראות את זה בעיניים שלי.

**קטע 16: לא אכפת ל...**לא אכפת לך ממני ולא אכפת לי ממך.
לא אכפת לכם מאתנו ולא אכפת לנו מכם.
לא אכפת לנו מהם ולא אכפת להם מאתנו.
אנחנו לא חשובים להם והם לא חשובים לנו
זה קצת חבל ... לא?!

אז נאמר את זה ההפך ..
אכפת לך ממני ואכפת לי ממך.
אכפת לכם מאתנו ואכפת לנו מכם.
אכפת לנו מהם ואכפת להם מאתנו
אנחנו חשובים להם והם חשובים לנו.
עכשיו זה כבר יותר טוב..
העולם נראה יותר יפה ... לא?!.

**קטע 17: קשה לשכנע**אני רואה שאין לי השפעה עליך!
אתה ממש עקשן!
בלתי אפשרי להשפיע עליך.
תקשיב, ואולי תשנה קצת את דעתך,
תתייחס לזה אחרת. תשנה את הגישה.
תסמוך עלי הפעם.
אני מנוסה!
'אין חכם כבעל ניסיון'.
די, נמאס לי!
אולי סבתא תצליח לשכנע אותך. אני לא מצליחה.

|  |
| --- |
| **שימו לב:**נמאס לי, נמאס לך, נמאס לו, נמאס לה, נמאס לנו, וכולי |

**קטע 18: פעלים בהווה עבר ועתיד**

**פעלים מתוך קטע 1-11**

**לשנוא – שונא, שונאת; שנָא, שנאה, שנֵאתי, שנֵאנו; אֶשנָא, תִשנָא, תִשנאו**

יש אנשים ששונאים לאכול דגים. הוא לא שנא אבל הוא גם לא אהב אותה. אל תשנא אותי בגלל זה! אני ממש מתנצלת.

**להיפרד- נפרד, נפרדת; נפרד, נפרדה, נפרדנו; אפרד, תיפרדו**

בשדה התעופה נפרדים בני משפחה וחברים זה מזה. נפרדתי ממנו לפני הטיסה. אני שונאת פרידות. אחרי שאֶפרד ממך אכתוב לך מכתב.

**להתגעגע- מתגעגע, מתגעגעת ;התגעגע, התגעגעה, התגעגעתי; אתגעגע, יתגעגעו**

ההורים מתגעגעים לילד שנסע לחו"ל. התגעגעתי אליך מאוד. אל תתגעגעי אליי, אני תכף חוזר!

**לסמוך- סומך, סמך, יסמוך**

הוא סומך על הרופאים. היא סומכת על עצמה. סמכתי עליו, האמנתי בו, האמנתי לו .. איפה הוא עכשיו? אל תסמוך על כל אחד! אל תהיה תמים!

**לכעוס – כועס, כועסת; כעס, כעסו ;יכעס, תכעסו**

אם אתה כועס כל הזמן, הכעס חוזר אליך ופוגע בך. למה כעסת עלי? לא התכוונתי לרע התכוונתי לטוב. אל תכעס! תשכח מזה!

**לצעוק- צועק; צעק; תצעק תצעקו**

אתה צועק ומפריע לשכנים. צעקתם כמו משוגעים! למה אתם לא מדברים? אל תצעקו תדברו!

**להתווכח-מתווכח; התווכח; יתווכח, יתווכחו**

הם מתווכחים על כל דבר. תמיד לכל אחד מהם יש דעה אחרת על כל נושא. אני לא התווכחתי אתו רק אמרתי מה דעתי. אל תתווכחו! מספיק! אין טעם! אף פעם לא תגיעו להסכמה.

**להתרגל- מתרגל; התרגל, התרגלתי; אתרגל, יתרגלו**

עם השנים מתרגלים אחד לשני. לא התרגלתי לקור של המקום הזה. אתה תתרגל אליה והיא תתרגל אליך. בסוף לא תוכלו להיפרד.

**להיות מרוצה –מרוצה, מרוצה, מרוצים, מרוצות; הייתי מרוצה ;אהיה מרוצה**

אנחנו מרוצים מהמצב. הם היו מרוצים מהתנאים במלון. אני בטוחה שתהיו מרוצים מהתנאים כשתגיעו לשם.

**פעלים מתוך קטעים 12-15**

**להתגרש –מתגרש; התגרש, התגרשנו; נתגרש, יתגרשו**

אחוז לא קטן מהזוגות הנשואים מתגרשים בשנים הראשונות לנישואין. הם התחתנו זה **עם** זו והתגרשו זה **מ**זו אחרי שנה. אם הם יתגרשו, הם יתחתנו שוב?

**לפרק את– מפרק; פירק; יפרק, תפרק, נפרק, תפרקו את**

**להתפרק - מתפרק, התפרק, יתפרק**

הילד בונה בתים מקוביות ומיד מפרק אותם. התגרשתם ופירקתם את המשפחה. אם תתגרשו, המשפחה תתפרק.

**להתגבר – מתגבר, התגבר, יתגבר על**

הוא מתגבר על החשק שלו ולא מעשן עוד סיגריה. התגברתי על הרצון לאכול עוד עוגה. היא אישה חזקה. היא תתגבר על הכול.

**לגלות- מגלה; גילה, גילתה, גיליתי; אגלה, נגלה, תגלו**

התינוק מגלה את העולם שסביבו בעיניו. קולומבוס גילה את אמריקה. אל תגלה לכולם את הסוד שלי.

**לשנות- משנה; שינה, שינתה, שינו, שיניתי; אשנה, נשנה, תשני**

אנחנו משנים את הסדר של הרהיטים בחדר. שיניתי את התכניות שלי להיום. אולי תשנו את סדר היום שלכם ותבואו אִתנו לטיול.

**זקוק ל.. – זקוקה, זקוקים, זקוקות; הייתי זקוקה, נהיה זקוקים**

אני עייף. אני זקוק לשינה. הוא לא אכל כל היום. הוא זקוק לאוכל. לפני הנסיעה נהיה זקוקים לעזרה מכם.

**פעלים מתוך קטע 17**

**לשכנע את–משכנע, משכנעת; שכנע, שכנעה, שכנענו; אשכנע, ישכנע, תשכנעו את**

**להשתכנע- משתכנע, משתכנעת; השתכנע, ישתכנע**

 אנחנו משכנעים אותו להישאר לישון אצלנו הערב. הוא לא השתכנע ונסע חזרה לביתו. איך תשכנע אותה. היא בטוחה שהיא צודקת.

**קטע קריאה נוסף: סיפור "האסופית" מאת הסופרת לוסי מוד מונטגומרי**

מרילה ומתיו קתברט הם אח ואחות מבוגרים שחיים בחווה חקלאית באי הנסיך אדוארד שבקנדה.

מרילה ומתיו רצו לאמץ נער יתום כדי שיעזור להם בעבודות המשק. בטעות, במקום ילד הגיעה לחווה ילדה בת אחת עשרה אדומת-שיער ופטפטנית. הילדה מצאה חן בעיני מתיו, אבל אחותו כעסה ורצתה להחזיר אותה לבית היתומים. לבסוף, הסכימה להשאיר אותה אצלם.

מרילה הייתה אישה טובה אבל קשה. היא החליטה לחנך את הילדה ולשנות אותה כדי שתהיה ילדה אחראית מסודרת ומועילה. הילדה- אן - הייתה ילדה מלאת חיים, מוכשרת ובעלת דמיון רב, אבל גם פזיזה וכעסנית .

ביום הראשון שלה בבית הספר קרא לה אחד התלמידים בשם 'ראש גזר'. אן כעסה עליו ושברה על ראשו את לוח הכתיבה שלה. מאז אותו יום לא דיברה אן עם הנער –גילברט- במשך שנים, אף על פי שהוא התנצל והצטער מאוד על התנהגותו.

כבר בימים הראשונים בכפר הכירה אן את דיאנה. דיאנה ואן הפכו להיות 'חברות נפש'. דיאנה הייתה ילדה נעימה, פשוטה וטובת לב. אן ודיאנה עשו הכול ביחד, עד שיום אחד נתנה אן לדיאנה הצמאה את משקה הדובדבנים של מרילה. דיאנה שתתה את המשקה והשתכרה. מאז אותו יום לא הסכימה אימא של דיאנה שבתה תשחק עם אן. שתי הבנות היו אומללות מרוב צער על הפרידה.

אן עשתה טעויות רבות במשך ימי ילדותה, אבל היא הביאה הרבה שמחת חיים ואהבה לבית של מרילה ומתיו.

עברו שנים, אן גדלה והתבגרה. עם הזמן היא הצליחה לשלוט בהתנהגותה הפזיזה והכעסנית. היא הייתה מוכשרת מאוד בלימודים והצליחה לקבל מלגה ולהתקבל לאוניברסיטה. כשמתיו חלה ונפטר אן ויתרה על המלגה שלה וחזרה לחווה כדי להיות עם מרילה.

בדיוק באותם ימים, גילברט -הנער מבית הספר- קיבל את משרת המורה בכפר. גילברט ויתר לאן על התפקיד ואן התחילה ללמד במקומו בבית הספר. אן וגילברט הפכו, סוף סוף, לידידים. עם הזמן היו לזוג והתחתנו. בסיפורים הבאים שכתבה הסופרת לוסי מוד מונטגומרי אפשר לקרוא גם על הילדים שלהם.

|  |  |
| --- | --- |
| לוח זמנים שגרה ואירועים (1-3)לא ... אלא ..(3)הזמנות לאירועים בכתב ובעל פה (4-6) תואר הפועל (6)למצוא חן בעיני (7- 8)מבעים: מחמאות (9)ברכות (10)תפריט (11)מבעים: כיבוד (12) למרות ש.. למרות זאת (13)אף על פי ש.. אף על פי כן (14)כזה כזאת כאלה (15)מבעים: התפעלות (16) | **פרק כ"ה****אירועים פגישות לוח זמנים** |

**קטע 1: יומן חודשי – לוח זמנים**

חודש אוגוסט - שבוע ראשון:

יום ראשון- ישיבת מנהלים; קניות

יום שני – חתונה

יום שלישי- פגישה (אריה במשרד); ברית מילה

יום רביעי- נסיעה לתל אביב

יום חמישי- ישיבת צוות שבועית; בר מצווה

**קטע 2: אירועים ולוח זמנים – מונולוג**

השבוע יש לנו שלושה אירועים.
אנחנו מאוד מתרגשים ושמחים.
ביום שני בערב חתונה של בן אחותי.
ביום שלישי בבוקר ברית מילה של הבן של השכן.
ביום חמישי בערב חגיגת בר מצווה של בן אחי.
בבוקר נפגשים עם המשפחה בכותל בירושלים.
בערב חוגגים באולם אירועים.

השבוע יהיו כל כך הרבה שמחות.

יגיעו אלינו אורחים ובני משפחה.

נארח הרבה אנשים.

הם יתארחו אצלנו לקראת הבר מצווה.

צריך להתארגן ביעילות.

יש הרבה הכנות.

צריך לארגן את הבית.

צריך לקנות מתנות.

נסתדר... יהיה בסדר.

הלוואי שתמיד ניפגש רק בשמחות!

**קטע 3: שגרה וחיים רגילים – המשך המונולוג**

ומה עם החיים הרגילים, העבודה והשגרה?
השבוע, בגלל כל האירועים והשְמחות,
אהיה חייב לשנות את מועדי הפגישות.
אצטרך לדחות ולבטל כמה ישיבות.
אהיה מוכרח לתאם עם אנשים תאריכים אחרים.

אבל ..
את הישיבה השבועית,
שנערכת כל שבוע ביום חמישי במשרד,
אבקש **לא** לבטל, **אלא** לקיים בלעדיי.

**קטע 4: לא ... אלא**

**-לא** לבטל **... אלא** לקיים ...

הוא מבקש **לא** לבטל את הישיבה, **אלא** לקיים אותה בלעדיו.

**-לא** לדחות ... **אלא** לקיים ...

הוא מעדיף **לא** לדחות את הפגישה, **אלא** לקיים אותה בזמן.

**-לא** במשרד **אלא** בבית קפה

הישיבה **לא** תיערך במשרד **אלא** בבית קפה.

**-לא** אצל בני משפחה **אלא** בבית מלון

אנחנו חושבים **לא** להתארח אצל בני המשפחה **אלא** להזמין מקום במלון.

**קטע 5: מה אומרים כשרוצים להיפגש**

אני חייב לפגוש אותך
אני מוכרח להיפגש אתך
לא ראיתי אותך מזמן.
בוא נתאם בינינו משהו.
בוא נקבע תאריך ומקום.
נרשום ביומן.
אני מקווה שלא נצטרך לבטל.
אני מאמין שלא יהיה צורך לדחות.
זהו! סיכמנו זה רשום ביומן!
קבענו פגישה ביום חמישי הבא.
אצלי או אצלך?

**קטע 6:** **הזמנות** **בכתב**

**הזמנה לבר מצווה**

|  |
| --- |
| אנחנו שמחים להזמין אתכם לחגיגת בר המצווה של בננו יאיר.העלייה לתורה תתקיים ביום שבת אחד באוגוסט, ט"ו בחודש אב, בבית הכנסת בשכונה.ביום חמישי בערב ששה באוגוסט, כ"א בחודש אב, בשעה שבע בערב, נקיים קבלת פנים.נשמח לראותכם בין אורחינו.נא אשרו השתתפותכם. |

**הזמנה לחתונה**

|  |
| --- |
| אנחנו שמחים להזמינכם לחתונת דינה בת לשפרה וראובן עם בחיר ליבה דורון בן לאפרים ורחל .החופה תתקיים ביום שני שלושה בחודש אוגוסט, י"ח בחודש אב, בשעה שמונה בערב בגן האירועים "עדן".קבלת הפנים בשעה שבע.אנא אשרו הגעתכם. |

**קטע 7: הזמנה בעל פה**

מה דעתכם לבוא אלינו בסוף השבוע הבא?!

אנחנו עורכים מסיבה קטנה.

אתם מוזמנים.

בואו כולכם, כל המשפחה.

תביאו גם את הילדים.

בואו ואל תביאו שום דבר.

אל תדאגו, אנחנו אוהבים לארח.

אפשר אפילו לישון אצלנו.

אין בעיה!

זאת מסורת אצלנו לקיים בית פתוח פעם בשנה.

יהיה שמח!

רק תגידו כן!

**קטע 8: אישור הזמנה ושימוש בתואר הפועל**

שלום ראובן ורותי,

אני רוצה להודיע שנגיע ל *שמחה*.

אני רוצה לאשר שנבוא.

תוסיפו אותנו לרשימת המוזמנים.

נבוא **בכייף**! **בשמחה!**

נגיע **ברצון**!

איך לא נשתתף בשמחתכם?!

הילדים שלכם הם כמו הילדים שלנו.

ועוד דבר ...

יש לנו מתנה מיוחדת לכלה

נבקר אצלכם **במיוחד**, בהזדמנות הקרובה,

וניתן אותה **ישירות** לידי הכלה.

זאת הפתעה!!

תודה על ההזמנה.

הרבה נחת, הרבה מזל,

לכל המשפחה!

**קטע 9: קניתי שמלה.**

**קניתי שמלה**

שמלה מיוחדת במיוחד לחתונה.

אני לא הכלה.

אני אם הכלה.

אני מלווה את בתי לחופה.

אני שמחה ומתרגשת לפחות כמותה.

השמלה מצאה חן בעיני.

**למרות ש**זה לא הסגנון שלי בדרך כלל.

הראיתי אותה לכולם.

השמלה מצאה חן בעיני בעלי

השמלה מצאה חן בעיני השכנה.

השמלה מצאה חן בעיני הילדים.

אבל ...בערב החתונה, הרגשתי בתוכה קצת מוזרה.

**קטע 10: מוצא חן בעיני ...**

|  |  |  |
| --- | --- | --- |
| מוצא, מוצאת, מוצאים, מוצאותמצא, מצאה, מצאומצאתי, מצאנו, מצאת מצאתם, מצאתןימצא, תמצא, נמצא, אמצאימצאו, תמצאו, תמצאי | חן | בעיניי, בעינינובעיניךָ, בעינייךְ בעיניכם, בעיניכןבעיניו, בעיניה בעיניהם |

השמלה מוצאת חן בעיני

ההזמנה מוצאת חן בעיניך

הכלה מצאה חן בעינינו

החתן מצא חן בעיניהם.

האולם ימצא חן בעיניכם.

התפריט ימצא חן בעיניכם.

הכלה מצאה חן בעיני ההורים של החתן.

החתן מצא חן בעיני ההורים של הכלה.

הכול מאוד מוצא חן בעיני האורחים.

מזל טוב!

**קטע 11: מחמאות**

את נראית נהדר!

השמלה מתאימה לך מאוד.

זה נראה עליך מצוין.

אדום זה הצבע שלך.

את נעשית צעירה יותר מיום ליום.

אפשר רק לקנא.

אני לא סתם מחמיאה לך.

זאת לא סתם מחמאה.

אי אפשר להאמין שאת כבר סבתא.

**קטע 12: ברכות- קבלת פנים.**

מוזמנים, אורחים, חברים, משפחה קרובה ומשפחה רחוקה,

אנשים שלא ראית שנה,

ואנשים שלא פגשת שנים,

הנה, אתה רואה אותם בקבלת הפנים.

לחיצות ידיים חיבוקים נשיקות וברכות.

לחיצת יד ו.. "מזל טוב"

לחיצת יד ו... "הרבה נחת"

לחיצת יד ו ... "בקרוב אצלכם"

חיבוק ו ... "הרבה הצלחה"

נשיקה ו... "הרבה אושר ושמחה"

הרבה דמעות והתרגשות לא כל יום אתה אבי-החתן.

 לא כל יום את אם-הכלה.

**קטע 13: תפריט**

-למנה ראשונה סלטים

למנה שנייה מרקים

למנה עיקרית בשר בקר או עוף

למנה אחרונה קינוחים מתוקים

-לצמחונים וטבעונים תפריט מיוחד:

למנה ראשונה סלטים

למנה שנייה מרקים

למנה עיקרית קטניות או טופו

למנה אחרונה קינוחים מתוקים

-לשומרי כשרות:

קינוחים - פרווה

**קטע 14: כיבוד**

אפשר להציע לך משהו?

אפשר לכבד אותך במשהו?

תשתה משהו? חם או קר?

משקה חריף או משקה קל?

אני מציע לך לטעום את זה.

זה טעים מאוד!

זה מאכל מיוחד!

זה בישול מסורתי אבל עם מגע של טבח מקצועי.

טעמת? מצוין, נכון?

**קטע 15: למרות ש\* ... למרות זאת**

**למרות שהשמלה מצאה חן בעיני,** לא הרגשתי בה נוח.

למרות שהתפריט היה מוצלח, נשאר המון אוכל.

למרות שהמנהל לא היה יכול להגיע לישיבה, הישיבה לא התבטלה.

למרות שהיו השבוע הרבה אירועים ושמחות, הלכתי לעבודה כל יום.

למרות שהתארחו אצלנו הרבה אורחים, היה מספיק מקום לכולם.

השמלה מצאה חן בעיני. למרות זאת, הרגשתי בה מוזרה.

האוכל היה טעים. למרות זאת, האורחים לא אכלו הרבה.

המנהל לא היה יכול להגיע לישיבה. למרות זאת, הישיבה התקיימה.

היו לי הרבה אירועים משפחתיים השבוע. למרות זאת, הגעתי לעבודה יום יום.

אירחנו הרבה אורחים והבית שלנו לא גדול. למרות זאת, היה מקום לכולם.

|  |
| --- |
| **שימו לב:** **למרות זאת מתייחס למשפט שאמרנו קודם.** |

**קטע 16: אף על פי ש.. אף על פי כן**

אף על פי שהכלה התרגשה, היא לא בכתה.

אף על פי שאבי החתן התרגש, הוא דיבר ובירך בשקט ובחכמה.

אף על פי שהאורחים איחרו, החופה התקיימה בזמן.

אף על פי שהתפריט היה עשיר ומגוון, לא כולם אכלו.

הכלה התרגשה. אף על פי כן היא לא בכתה.

אבי החתן התרגש. אף על פי כן הוא דיבר בשקט ובחכמה.

האורחים איחרו. אף על פי כן החופה התקיימה בזמן.

התפריט היה עשיר ומגוון, אף על פי כן לא כל האורחים אכלו.

|  |
| --- |
| **שימו לב:**למרות ש\*... = אף על פי ש... למרות זאת = אף על פי כן |

* הצירוף למרות ש... אינו תקני

**קטע 17: כזה כזאת כאלה**

**א'-**איך היה בחתונה של שרה?

**ב'-** האולם היה מעולה.

הארוחה הייתה מצוינת.

המוזיקה הייתה נהדרת.

זרי הפרחים היו כל כך יפים.

**א'-**בקרוב אצלכם!

**ב'-** תודה! זה יקרה.

אני מקווה שבקרוב,

'אם ירצה השם' ..

אני בטוח שאז נרצה:

אולם כזה, ארוחה כזאת, מוזיקה כזאת ופרחים כאלה.

**א'-**בדיוק כמו בחתונה של שרה?!

**ב'-** כמו .. או לפחות ברמה כזאת.

**קטע 18: התפעלות**

זה היה מהמם, נפלא, מושלם.

אין מלים כדי לתאר את זה.

היה מרגש, התרגשנו מאוד, התרגשנו עד דמעות.

זאת הייתה חוויה מיוחדת במינה.

'משהו משהו'!

'משהו לא מהעולם הזה'!

**קטע 19: פעלים בהווה עבר ועתיד**

**מתוך קטעים 1-2**

**להתרגש מ..– מתרגש, מתרגשת; התרגש, התרגשה, התרגשתי ;אתרגש, נתרגש, יתרגשו**

הילדים מתרגשים לקראת המסיבה. התרגשנו מהברכות של האורחים. הם בטח, יתרגשו לשמוע את החדשות האחרונות.

**לשמוח – שמח, שְמחה; שמח, שַמחה, שמחתי ; נשמח, תשמח, תשמחו**

אני שמחה לראות אותך, שמחתי לפגוש אותך, אשמח להיפגש אתך בשבוע הבא.

**לחגוג – חוגג, חוגגת; חגג, חגגה, חגגתם; אחגוג, יחגוג, תחגגו**

אנחנו חוגגים את מסיבת יום ההולדת של דני בן השמונה. באביב המשפחה חגגה את חג הפסח אצל סבא וסבתא. בשבוע הבא נחגוג שלושים שנות נישואין.

**לארגן את- מארגן, מארגנים; ארגן, ארגנה, ארגנו; אארגן, נארגן, יארגנו**

אנחנו מארגנים הפגנה. הם ארגנו קבוצה לטיול לארצות הברית. אם לא תארגן את הטיול כמו שצריך, יהיו הרבה בעיות.

**להתארגן** **– מתארגן, מתארגנת; התארגן, התארגְנו, התארגַנּו; אתארגן, יתארגן, יתארגנו**

אנחנו מתארגנים לקראת הטיול. התארגנו במהירות ליציאה. אם העובדים לא 'יתארגנו' אף אחד לא ישמור על הזכויות שלהם.

**לארח את** **– מארח, מארחת; אירח, אירחה, אירחתי; אארח, נארח, תארחי**

היא מארחת לחג את כל המשפחה. היא ארחה הרבה אנשים בחג; את מי תארחו בסוף השבוע?

**להתארח – מתארח, מתארחת; התארח, התארחה, התארחו; אתארח, נתארח, יתארחו**

הוא מתארח אצל דודתו. מי התארח אצלכם בשבת? אצל מי הם יתארחו כשיגיעו לירושלים?

**פעלים מתוך קטעים 3-7**

**לדחות – דוחה, דוחָה; דחה, דחתה, דחו; אדחה, תדחה, ידחו**

אנחנו דוחים את הפגישה לשבוע הבא. הוא דחה את התור לרופא לעוד יומיים. אם תדחה את התור אני לא יודעת מתי נוכל לקבוע תור אחר.

**לבטל את** **– מבטל, מבטלת; ביטל, ביטלה, ביטלתם; אבטל, נבטל, תבטלי**

אני מבטלת את הפגישה. ביטלתי את הישיבה. תבטל בבקשה את התור שקבעת ליום שני.

**להתבטל** **– מתבטל, מתבטלת; התבטל, התבטלה ; יתבטל, תתבטל, יתבטלו**

הפגישה מתבטלת! למה הפגישה התבטלה? אני מקווה שהפגישה הבאה לא תתבטל!

**לתאם** **– מתאם, מתאמת; תיאם, תיאמתי, תאמנו; יתאם, תתאם, יתאמו**

אנחנו צריכים לתאם תאריך. תיאמתי אתה פגישה ליום שני הבא בבוקר. תתאמו פגישה בבית קפה ותדברו.

**לקיים את- מקיים, מקיימת; קיים, קיימו, קיימנו; אקיים, תקיים, תקיימו**

צריך לקיים הבטחות. הוא היה דתי. הוא קיים מצוות. איפה תקיימו את הישיבה הבאה?

**להתקיים- מתקיים, מתקיימת; התקיים, התקיימה, התקיימו ; תתקיים, יתקיימו**

הקונגרס הציוני הראשון התקיים בבאזל. הקונגרס יתקיים השבוע בירושלים. מתי תתקיים הישיבה הראשונה של הקונגרס?

**לערוך (שתי משמעויות)– עורך, עורכת; ערך, ערכה, ערכנו ;יערוך, תערוך, תערכי**

אנחנו עורכים מסיבה השבוע. המורים ערכו ישיבה ביום ראשון. מתי תערכו את השולחן? תיכף האורחים מגיעים.

**להיערך** **– נערך, נערכה; נערך, נערכת; ייערך, תיערך, ייערכו**

הישיבה תמיד נערכת במשרד. הישיבה כרגיל נערכה במשרד. איפה תיערך המסיבה?

**לאשר –(שתי משמעויות) מאשר, מאשרת ; אישר, אישרה, אישרתם; אאשר, נאשר, תאשרי**

רק המנהלת מאשרת את היציאה מבית הספר בזמן הלימודים. לא אישרתי לך לצאת עכשיו. תאשרו את הכרטיס שקניתם לפני הטיסה.

**להשתתף** **ב...– משתתף, משתתפת ; השתתף, השתתפה, השתתפתי ; אשתתף, נשתתף, תשתתפי**

אני משתתפת בשיחה. הוא השתתף בהפגנה. הם ישתתפו בהצגה?

**פעלים מתוך קטעים 9-11**

 **לְלוות** **– מלווה, מלוָוה; ליווה, ליוותה, ליוו, ליוויתי; אלווה, תלווה, תלווי**

אני מלווה את האורחים החוצה. ליווית אותם עד תחנת האוטובוס. תלווה אותה עד הבית. היא פוחדת ללכת לבד.

**להראות** **– מראה, מראָה; הראה, הראתה, הראיתי ; אראה, תראה, תראו**

אחותי מראה לי כל דבר שהיא קונה. היא הראתה לי את התכשיט החדש שקנתה. אל תראה לי את המתנה! אני אוהבת הפתעות.

**לברך - מברך, מברכת; בירך, בירכה, בירכתי; אברך, נברך, תברכי**

אני מברך אותך בהרבה הצלחה. בירכנו אותם ואיחלנו להם הרבה מזל טוב. תברכו את האח שלכם היום יש לו יום הולדת.

**ללחוץ– לוחץ, לוחצים; לחץ, לחצה, לחצתי; אלחץ, תלחץ, תלחצי**

אני לוחצת את הידיים של האורחים. לחצתי על הכפתור. אל 'תלחץ' עליו הוא איש רגיש.

**להחמיא ל...- מחמיא, מחמיאה, מחמיאים; החמיא, החמיאה, החמיאו, החמאתי; אחמיא תחמיא, תחמיאו**

הבגד הזה מחמיא לך מאוד. החמאתי לאורחת על הבגד היפה; אם אחמיא לך, תרגיש נעים?

**לקנא ב...- מקנא מקנאה; קינא, קינאה, קינֵא, קינאתי, קינאתם; אקנה, תקנה, תקנאו**

כולם מקנאים בה. היא מצליחה בכול. הם קינאו בו כי אביהם אהב אותו יותר. אל תקנא באחרים תסתכל רק על עצמך!

|  |  |
| --- | --- |
| מודעות דרושים, מקצועות, תנאים בעבודה (1-4)דרוש ..יש צורך ב.. (1-2)בעל/ חסר ניסיון ..(2)עדיף ... אבל אפשרי גם (3)קורות חיים, ראיון עבודה, חיפוש עבודה (5-8)מבעים: בקשר ל..(6)שמות תואר משם עצם (9)מצד אחד מצד שני (10)נטית אין, נטיית במקום (11-12)מבעים: לצאת לעבודה (13)מבעים: רעיונות ופתרונות (14)**קטע קריאה נוסף: השביתה הגדולה** **(16)** | **פרק כ"ו****עבודה** |

**קטע 1: מודעות דרושים –בקצרה**

|  |
| --- |
| למסעדה במרכז הארץ יש צורך בטבח בעל ניסיון והמלצות, במלצרים ובעובדי מטבח.שעות עבודה גמישות.נא לפנות ליוסי מספר טלפון .... |
| לקבלן בניין בדרום הארץ דרושים בנאים, נגרים, חשמלאים ובעלי מלאכה מקצועיים לצורך פרויקט בנייה גדול.תנאים מצוינים לאנשים המתאימיםנא לפנות לרונית מספר טלפון ... |
| למוסד גדול בצפון הארץ דרושים מהנדסים: מהנדסי מחשבים, מהנדסי חשמל, מהנדסי בניין.תנאים מעולים למתאימים.נא לשלוח קורות חיים למחלקת כוח אדם. תיבת דואר ....לפרטים ניתן לפנות בטלפון ל .... |

**קטע 2: דרוש דרושה דרושים**
- דרוש/ה עובד/ת מנוס/ה ומקצועי/ת בעל/ת ניסיון, ידע תיאורטי ומעשי ב ....
- דרוש/ה מהנדס/ת מומחה/מומחית ל ....
-דרוש/ה עובד/ת שמבין/ה במחשבים ויודע/ת לעבוד עם תוכנות ....
-דרוש/ה עובד/ת בעל/ת השכלה אקדמאית שיש לו/לה תואר ב ....
-דרוש/ה אקדמאי/ת, בעל/ת תואר שני ב ....
-דרוש/ה בעל/ת שתים עשרה שנות לימוד ובגרות מלאה לצורך עבודה ב ....
-דרוש/ה בעל/ת רכב ורישיון נהיגה ב ...
...
-לא דרוש ניסיון קודם.
-לא דרושה השכלה.
-יש צורך בהמלצות.
-עדיפות ל .... אולם אפשרי גם ....
אנא פנה/ פני בכתב ותוזמן/תוזמני לראיון בעל פה.

|  |
| --- |
| **שימו לב:** שמות תואר, זכר, נקבה, רבים, רבותבעל ניסיון, בעלת ניסיון, בעלי ניסיון, בעלות ניסיוןחסר השכלה, חסרת השכלה, חסרי השכלה, חסרות השכלה |

**קטע 3: עדיפות ל .. אולם אפשרי גם**

עדיפות לבעל תואר שני. אבל, אפשרי גם בעל תואר ראשון.

עדיפות לבעל השכלה אקדמית. אולם, אפשרי גם בעל תעודת בגרות.

עדיפות לבעל מכונית. אבל, אפשרי גם בעל אופנוע.

עדיפות לעובד בעל ניסיון. אבל, אפשרי גם חסר ניסיון.

**קטע 4: תנאים בעבודה**

עבודה בשעות הבוקר והערב.

עבודה בשעות גמישות.

עבודה במשמרות.

משרה חלקית.

משרה מלאה.

חצי משרה.

מעל משרה.

אפשרות לשעות נוספות.

עבודה קבועה.

עבודה זמנית.

עבודה יומית.

עבודה לפי שעות.

איזו עבודה אתה מעדיף? איזו עבודה את מעדיפה?

איזו עבודה יותר קל למצוא?

איזו עבודה יותר משתלמת?

איזו עבודה מתאימה לבעל משפחה?

איזו עבודה מתאימה לסטודנט?

איזו עבודה מתאימה לאישה בעלת משפחה וילדים?

**קטע 5: קורות חיים**

לכבוד מחלקת כוח אדם ..

שלום רב

להלן אני מצרף – קורות חיים

**קורות חיים**

בשנת ...

סיימתי לימודים בהצטיינות באוניברסיטה ה... / באוניברסיטת - ...

סיימתי תואר שני ב...

קיבלתי מלגה לתואר שלישי מ....

עברתי קורס/סדנה/ בנושא ...

שפת אמי היא ...

שפות נוספות שאני יודע:

... ברמה גבוהה ... ברמה בינונית.

השתתפתי ב...

הייתי שותף ל...

הייתי אחראי ל...

יזמתי פרויקט ב...

עסקתי בנושאים שקשורים ל...

יש לי רמת ידע טובה/ גבוהה ב...

עבדתי מספר שנים כ...

|  |
| --- |
| **שימו לב:**-אני **כלכלן פיזיקאי מהנדס** אבל ... סיימתי **לימודי** **כלכלה הנדסה רפואה** וכו'-**האוניברסיטה העברית** אבל **... אוניברסיטת- תל אביב אוניברסיטת ניו יורק** וכו'-אני מהנדס אבל ... עבדתי **כ**מורה, אני מורה אבל עבדתי **כ**מדריך וכו' |

**קטע 6: אני מתקשר בנוגע ל..**

שלום!

התקשרתי בנוגע למודעה.

אני מתקשר בקשר להצעת העבודה שפרסמתם באינטרנט.

אני פונה בעניין 'מודעת הדרושים', העובדים שאתם מחפשים.

אני מעוניין בתפקיד.

למי לפנות?

את יכולה להפנות אותי לאיש המתאים?

תודה רבה לך !

**קטע 7: ראיון עבודה- עצות**

ספר על עצמך דברים חיוביים, לא שליליים.

ספר על התכונות החיוביות שלך.

אל תהיה עצבני ולחוץ.

תראה שאתה בטוח בעצמך.

תראה ביטחון עצמי אבל לא שחצנות.

שמור על שפת גוף רגועה.

תסתכל למראיין בעיניים כשאתה עונה.

שמור על קשר עין.

אל תהיה ביקורתי מדי.

בהצלחה!

**קטע 8: מונולוג- לחפש ולמצוא עבודה במקצוע**

חשוב לי מאוד לעבוד במקצוע שלי!

אבל כרגע אני עובד בעבודות לא מקצועיות ומרוויח לא רע,

חשוב לי להתפרנס בכבוד ולא לקבל דמי אבטלה מהמדינה.

מה עשיתי כדי למצוא עבודה במקצוע?!

מה לא עשיתי?!

חיפשתי ...

חיפשתי באינטרנט ובעיתונים.

פרסמתי פרטים על עצמי ברשתות החברתיות.

פניתי למוסדות ציבוריים ולמוסדות פרטיים.

פניתי ללשכת העבודה.

עשיתי הכול!

...

אני מנוסה ומומחה.

אני מוכשר ומאמין בעצמי.

יש לי כל הכישורים הדרושים להצלחה.

אני מאמין שבקרוב הכול יסתדר.

יש סיכוי טוב שאקבל תשובה חיובית מכמה מקומות

שפניתי אליהם בזמן האחרון.

...

מה אעשה כדי להתקבל?!

בתחילה אתפשר.

אסכים למשכורת נמוכה יחסית.

לא אתנגד לעבודה זמנית.

אעבוד כמחליף.

לא אדרוש תנאים מיוחדים.

בהמשך כבר יכירו אותי.

ואני מאמין ומקווה שהמצב רק ילך וישתפר.
אני אופטימי!

 **קטע 9 : שמות תואר משמות עצם**

מהמילה חברה**:**

רשת חברתית רשתות חברתיות

מהמילה ציבור

טלפון ציבורי שירותים ציבוריים

מהמילה פרט

מוסד פרטי מכונית פרטית מוסדות פרטיים.

מהמילה תרבות

אירוע תרבותי התנהגות תרבותית

מהמילה ממלכה

בית ספר ממלכתי בתי ספר ממלכתיים

מהמילה מוסר

איש מוסרי התנהגות מוסרית

|  |
| --- |
| **שימו לב:**בזכר התואר מסתיים ב-Xיבנקבה –Xיתברבים- Xייםברבות- Xיות |

**קטע 10: איזה עובד לקבל לעבודה? מצד אחד מצד שני**

השאלה היא: איזה מועמד עדיף לנו לקבל לעבודה?

לכל מועמד יש יתרונות וחסרונות, לכן קשה להחליט ולבחור.

המועמד הראשון:

מצד אחד הוא מאוד מנוסה, מצד שני הוא כבר מבוגר.

המועמד השני:

מצד אחד הוא מאוד מוכשר, מצד שני הוא חסר ניסיון.

המועמד השלישי:

מצד אחד הוא מקצועי, מצד שני הוא חסר השכלה.

השאלה היא: איזה מועמד עדיף לנו לקבל לעבודה?

**קטע 11: הוא איננו! אני עובד במקומו!**

**משה:** שושנה, את מוכנה לעבוד מחר במקומי? אני צריך לנסוע לפתח תקווה למשפחה.

**שושנה:** אין בעיה! אעבוד במקומך! אבל בשבוע הבא אתה תחליף אותי ותעבוד במקומי.

**משה:** בוודאי! בשמחה! אני אעבוד במקומך בשבוע הבא.

**מרכזיית הטלפונים**

ג': משה בעבודה?

ד': לא, משה איננו!

ג': מי במקומו?

ד': שושנה במקומו! היא מחליפה אותו.

ג': ציפורה ישנה?

ד': גם ציפורה איננה.

ג': מי במקומה?

ד': שושנה במקומה.

ג': טוב! תני לי את שושנה.

|  |
| --- |
| **שימו לב:**-**נטיית 'במקום':**במקומי, במקומנובמקומך, במקומךְ, במקומכם, במקומכןבמקומו, במקומה, במקומם, במקומן-**נטיית 'אין':** אינני, איננואינך, אינך, אינכם, אינכןאינו, אינה, אינם, אינן |

**קטע 12: 'למלא את מקומו'**

המנהל נסע לפגישות בחו"ל. מי ממלא את מקומו?

המורה חולה. מי מחליף אותה? מי ממלא את מקומה?

הרופאה יצאה לחופשה. מי מחליף אותה? מי ממלא את מקומה?

אימא ואבא נסעו לטיול. מי ממלא את מקומם? מי מטפל בילדים במקומם? מי 'מחזיק' את הבית במקומם?

**קטע 13: מספיק לחיות על חשבון ההורים**

מספיק לחיות על חשבוננו! אתה כבר בן שלושים!

צא לעבוד! חפש עבודה!

'כל עבודה מכבדת את בעליה'

תרוויח משהו! תפרנס את עצמך!

'תחזיק את עצמך'! תחיה על חשבונך!

תהיה עצמאי!

תפתח חשבון 'עובר ושב' בבנק

תפקיד את המשכורת שלך בחשבון משלך!

כל חודש שים בצד כמה שקלים.

כדאי לחסוך קצת כסף לכל צרה ולכל מטרה.

מתישהו הרי תתחתן ותקים בית ומשפחה.

ועוד עצה חשובה!

אל תלווה כסף מאף אחד ...

ו... תחשוב טוב לפני שאתה משקיע בבורסה.

ואיך אומרים אותו הדבר לבחורה?
'את כבר בת שלושים' ..

צְאי ...,חַפשי ..., תַרוויחי .. ,תְפרנסי ..., תַחזיקי .. , תִחיי... , תִפתחי ..., תַפקידי ..., תִתחתני ..., תַקימי ..., תִלווי..., תנסי ..

**הפעלה:**א-חזור על המשפטים שלמעלה בנקבה
ב-מה יועצים ההורים לבנם/ לבתם?
ג-מה דעתך על העצות של ההורים? הם צודקים? הם טועים?

**קטע 14: רעיון גאוני**יש לי רעיון! אני גאון!
זה רעיון פשוט וגאוני!
אומרים שסוד הגאונות בפשטות.
ו.. זה נכון! זאת אמת לאמיתה!
פתרתי את הבעיה המסובכת בדרך חכמה ופשוטה.
המצאתי המצאה מיוחדת במינה.
מצאתי את הדרך הנכונה.
גיליתי את השיטה המתאימה.
זהו! הבעיה נפתרה!
אני מתכוון לרשום פטנט לפני שמישהו אחר 'יעלה על הפתרון' וירשום את הרעיון.

**קטע 15:**

**פעלים בהווה עבר ועתיד מתוך קטעים 1- 5**

**לצרף-מצרף, מצרפת; צירף, צירפה; אצרף, נצרף, יצרפו**אני מצרף מסמך למכתב. צֵירפתי שני מסמכים. אצרף גם כמה תמונות.

**לסיים – מסיים, מסיימים; סיים, סיימו, סיימתי; אסיים; תסיים, תסיימי**אנחנו מסיימים את הפרויקט בסוף החודש. סיימנו הכול בזמן. מתי אתם תסיימו לבנות את הבית החדש?

**לעבור קורס –עובר; עבר; אעבור, נעבור, תעבור, תעברו**בעלי המקצוע עוברים מדי פעם השתלמויות במקצועם. עברנו קורס באינטרנט. נעבור קורס במחשבים בשנה הבאה.

**ליזום –יוזם, יוזמת, יזם, יזמה, יזמתי; ניזום, איזום, תיזמו**עובדים בחברה יוזמים תכניות חדשות ומעניינות. מנהל החברה יזם פרויקט חדש בתחום החינוך בבתי הספר היסודיים. אם יש לך רעיון חדש, אל תחכה! תיזום פגישה עם המנהל ותציע לו את הרעיון.

**לעסוק ב...–עוסק, עוסקים; עסק, עסקה, עסקנו; אעסוק, תעסוק, יעסקו** הוא עוסק בהוראה אבל גם בתחומים אחרים שמעניינים אותו. עסקתי בספורט אבל הפסקתי. אל תעסוק בשטויות! תחליט על תחום ותתמחה בו.

**לפנות ל ...- פונה, פונה,; פנה, פנתה, פניתי; אפנה, תפנה, תפני**אני פונה לכל אחד. פניתי למי שחשבתי שיהיה מעוניין. אני אפנה לכל מי שיהיה מוכן לשמוע.

**להשתלם –משתלם, השתלם, ישתלם**זה משתלם לעבוד במשמרות. מקבלים הרבה כסף. כשהייתי סטודנטית השתלם לי לעבוד בלילה כי המשכורת הייתה יותר גבוהה; כדאי לך! תעבדי שעות נוספות! זה ישתלם לך! תקבלי בונוס!

**פעלים בהווה עבר ועתיד מתוך קטעים 6-12**

**להפנות את .. ל..- מפנה, מפנה; הפנה, הפנתה, הפנו, הפנינו; אפנה, תפנה, יפנו**הוא לא מטפל בבעיות הוא רק מפנה לאנשים אחרים שמטפלים בבעיות שונות; מי הפנה אותך אלי? אל תפנה עוד אנשים אלי. אני יוצאת לחופשה.

**לפרסם את ... להתפרסם- מפרסם; פרסם; יפרסם;
מתפרסם; התפרסם; יתפרסם, יתפרסמו**כולם מפרסמים היום באינטרנט. פרסמתי את עצמי ברשתות החברתיות. אתה חושב שאם תתפרסם תהיה מאושר?

**להתפרנס- מתפרנס; התפרנס; יתפרנס**הוא מתפרנס בכבוד. ממה הוא התפרנס עד היום? כשתעזוב את הבית תתפרנס מהעבודה שלך ולא מכספי המשפחה.

**להתפשר- מתפשר; התפשר; יתפשר** הוא עקשן! הוא לא מסכים להתפשר! או הכול או כלום! ; היא התפשרה עם הגרוש שלה על הרכוש. היא לא רבה אתו. תתפשרי אתו, זה יותר טוב מוויכוחים ומריבות.

**להסכים עם–מסכים; הסכים; יסכים** אני מסכימה אתך בעניין הזה. הוא הסכים לחלק את הרכוש בינינו. אם תסכימי להתפשר אתי בעניין הרכוש, אתפשר אתך בעניין הילדים.

**להתנגד ל..- מתנגד; התנגד; יתנגד**אנחנו מתנגדים לתכנית הזאת. התנגדנו כל הזמן לתכניות האלה. אם תתנגדו לרעיון הזה, יהיה סקנדל.

**למלא מקום –ממלא, ממלאת; מילא, מילאה, מילאו, מילאתי; אמלא, תמלא**המנהלת ממלאת את מקום המורה החולה. מי מילֵא את מקום המורה שחלתה? אם לא אגיע לעבודה, תמלא את מקומי, בבקשה.

**להחליף – מחליף; החליף; אחליף**ד"ר רבינוביץ בחופשה! מי מחליף אותה היום? החלפתי את הנהג! הוא לא הרגיש טוב. אל תחליפי את השמלה הזאת היא מאוד מחמיאה לך!

**להחזיק- מחזיק; החזיק, החזיקה, החזקתי; אחזיק נחזיק תחזיקו**הילד מחזיק את השמלה של אימא; החזקתי כסף בבורסה; 'תחזיק את עצמך', תהייה עצמאי.

**פעלים בהווה בעבר ובעתיד מתוך קטע 13**

**לכבד – מכבד; כיבד, כיבדה, כיבדנו; אכבד, תכבד, תכבדו**המנהל מכבד את העובדים שלו והעובדים מכבדים אותו. כיבדתי אותו ונתתי לו לשבת במקומי. אם תכבד את ההורים שלך, הילדים שלך יכבדו אותך.

**ללוות – לוֹוֶה, לוֹוָה; לָוַוה, לוותה, לוויתי; אֲלווה, תִלווה, תִלווי**הוא לא לווה כסף מאף אחד, לא מחברים ולא מהבנק. לוויתי כסף מהבנק, לקחתי הלוואה כדי לקנות מכונית. אל תִלווה כספים. תחייה מהכסף שיש לך.

**להשקיע –משקיע, השקיע, אשקיע, תשקיעו** אנשים משקיעים כסף בבורסה כדי להרוויח, אבל לפעמים הם מפסידים. השקעת הרבה אנרגיה בזה. אתה מרוצה מהתוצאות? אם תשקיע זמן ומחשבה, תגיע לתוצאה טובה.

**לחסוך – חוסך, חסך, אחסוך, תחסכי**הילד חוסך כסף בקופה קטנה. כשהייתי ילדה חסכתי בחשבון חסכון לילדים בבנק. כדאי שתחסוך כדי שיהיה לך כשתצטרך.

**להפקיד –מפקיד, הפקיד, הפקדתי; נפקיד, תפקידו** המעביד מפקיד את השכר החודשי של העובד בחשבון הבנק שלו. הפקדתי את הפרס הכספי שקיבלתי בחשבון חסכון. אם תפקיד את הכסף בבנק, אולי תרוויח קצת ריבית.

**לפרנס – מפרנס; פרנס; אפרנס, תפרנסי**במשפחות של היום שני ההורים עובדים ומפרנסים את המשפחה. פעם האבא היה המפרנס הוא עבד ופרנס את המשפחה. המיליונר לא צריך לעבוד. הרווחים מההשקעות שלו יפרנסו אותו.

**פעלים בהווה בעבר ובעתיד מתוך קטע 14**

**לפתור –פותר; פתר, יפתור, אפתור, תפתרו**צריך לפתור את התרגיל עכשיו ! זה תרגיל חשבון פשוט. נראה מי פותר אותו ראשון! פתרתי את התרגיל הוא היה מאוד קל. אם תפתרו את כל התרגילים בכיתה לא תצטרכו להכין שיעורי בית.

**להיפתר – נפתר, נפתרת; נפתר, נפתרה, נפתרו; ייפתר, תיפתר, ייפתרו**הבעיה לא נפתרת מעצמה! הבעיה נפתרה אבל בקושי. זה לא פשוט! זה לא ייפתר בקלות.

**להמציא – ממציא, ממציאה; המציא, המציאה, המציאו, המצאתי; אמציא, תמציא, תמציאי** יש לו ראש מיוחד. כל שנה הוא ממציא פטנט חדש. מי המציא את מנורת הניאון? היא כבר תִמצא איזה רעיון. היא תַמציא לנו פתרון!

**לרשום –רושם; רשם; ארשום, תרשום, תרשמו**התלמיד רושם את המילים החדשות; רשמתי אתכם לטיול בשבוע הבא; תרשום גם את יוסי הוא גם רוצה לצאת לטיול.

**קטע 16: קטע קריאה נוסף – עבודה עצמית**

**השביתה הגדולה**

בדצמבר 2012 פרצה בבריטניה השביתה הגדולה.

כרבע מהעובדים במגזר הציבורי השתתפו בשביתה:

עובדים במסופי הגבול, קציני מבחן, ספרנים, הפקידות בבתי המשפט, עובדים סוציאליים, עובדי תברואה, מיילדות, מנקים, עובדי חדרי אוכל בבתי הספר, פרמדיקים, פקחי מס, עובדי המכס, פקידי משרד הפנים, עובדים אזרחיים של המשטרה, בוחני רכב, בוחני פטנטים, פקחי בריאות ובטיחות ועוד.

כ- 1000 הפגנות התקיימו ברחבי המדינה בהשתתפות כ- 30 איגודים מקצועיים.

השביתה גרמה לסגירה של כ- 60% מבתי הספר, לשיבושים בפעילות בתי החולים ולתוהו ובוהו (בלגן) בשדות התעופה.

העובדים יצאו להפגנות בשל (בגלל) הצעות הממשלה לרפורמה בכלכלת המדינה.

הרפורמה כללה את העלאת גיל הפרישה (הפנסיה) והקטנת תקציב הפנסיה.

בתגובה להפגנות ולשביתות אמר שר האוצר הבריטי, כי בריטניה צריכה 'לחיות' לפי האמצעים שיש לה. "אם לא נחייה כך", אמר, "נצטרך לפטר עובדים רבים".

נגיד הבנק המרכזי של בריטניה אמר כי בריטניה צריכה להתחשב במשבר הכלכלי שעובר על כל אירופה ולהתכונן למצבים קשים.

|  |  |
| --- | --- |
| אזהרות וסכנות בבית בדרכים ובכל מקום (קטעים 1-7)עלול, עשוי + שם הפועל (קטעים 2, 6)מבעים: אזהרות (3)מבעים: מצב חירום (4)מבעים: לטפל בבעיה (7)מבעים: טעות (8)רצוי ש.. רצוי ל..(9)מסוגל + שם הפועל (10)שמות הפעולה – בצורתם הרגילה (11)לסבול מ..(12) להזיק ל..(13)חפץ חשוד(14)מבעים: הלך לאיבוד(15)**קטע קריאה נוסף : תלמידה ומורתה** | **פרק כ"ז****אזהרות וסכנות** |

**קטע 1: העולם מלא סכנות**

תיזהר! אל תתקרב! אל תיגע! תתרחק!

חשמל! כלב נושך! חומר דליק! אתר בנייה!

שיטפון במדבר! חומר כימי שנשפך!

כלי שביר! מכשיר רגיש! קרינה רדיואקטיבית בסביבה!

סע לאט! לך בזהירות!

הכביש חלק! הדרך חסומה! אין כאן מעבר!

סכנה! סכנת נפשות!

קרתה כאן תאונה.

**קטע 2: זהירות!**

זהירות!

אתה עלול להתחשמל.

אתה עלול ליפול.

אתה עלול משהו להפיל.

אתה עלול לנקוע או לשבור רגל ויד.

אתה עלול להיפגע.

אתה עלול להיפצע.

חס וחלילה

אתה עלול אפילו להיהרג.

תשמור על עצמך!

**קטע 3: זהירות! (המשך)**

תיזהר!

אל תסתכן! אל 'תיקח סיכונים'!

אל תסמוך על זרים!

תימנע מדברים מסוכנים

תימנע מהרפתקאות מיותרות.

תפקח עיניים! תסתכל שבע פעמים לצדדים!

תשגיח על עצמך,

ותחזור הביתה בעזרת השם בריא ושלם.

**קטע 4: מצב חירום**

**א':** יש בעיה! זה מצב חירום!
צריך להזעיק עזרה!
תזעיק אמבולנס ומשטרה!
אל תתעכב אפילו שנייה!
תגיע לכאן תיכף ומיד!
זה דחוף!

**ב':** מה קרה?!
**א':** אנשים צועקים: הצילו!!!
יש שריפה!
אנשים פצועים! הייתה תאונה! תאונת דרכים!
זה אסון! אולי יש גם הרוגים!

|  |
| --- |
| **שימו לב:** תאונה, אבל > תאונת דרכים, תאונת עבודה,  |

**קטע 5: אתה עלול / לא נעים אבל לא נורא**

**א'-**צא בזמן!
אתה עלול לאחר לפגישה.
**ב'-** זה לא נורא!

--------

**א'-**דבר אתו! תסביר לו!
הוא עלול להיפגע ואתה עלול להסתבך!
**ב'-** זה באמת לא נעים!

--------

**א'-**תיזהר! אל תיגע! הצבע טרי! אתה עלול להתלכלך!
**ב'-** זה לא נעים אבל לא נורא!

--------

**א'-**אל תיגע! אל תתקרב!
אתה עלול להיעקץ.
**ב'-** זה לא נורא! אני לא רגיש!

--------

**א'-**אל תתקרב אל החיה!
היא עלולה לנשוך אותך!
**ב'-** זה ממש לא נעים!

--------

**א'-**אל תאכל כל כך הרבה!
אתה עלול להשמין!
**ב'-** נו.. זה לא נורא!

|  |
| --- |
| **שימו לב:**עלול + שם הפועל - המשמעות שלילית |

**קטע 6: עלול ועשוי - שלילי וחיובי**

**בין אנשים**

-אתה **עשוי** לגלות שהיא נהדרת והכול יהיה מצוין.

-אתה **עלול** לגלות שהיא איומה והכול יהיה נורא.

**בעבודה**

-אתה **עשוי** להצליח בפרויקט.

-אתה **עלול** להיכשל בו.

**עם המנהל**

-אתה **עשוי** להסתדר עם המנהל החדש בלי בעיה.

-אתה **עלול** להסתבך אתו. הוא איש קשה.

**בנסיעות**

-אם תתפוס את הרכבת הראשונה אתה **עשוי** להגיע בזמן.

-אם תיקח את הרכבת השנייה אתה **עלול** לאחר.

**בכספים**

-אתה **עלול** להפסיד את כל הכסף בהשקעה הזאת.

-אתה **עשוי** להרוויח אחוזים גבוהים.

**קטע 7: לטפל בבעיה**

זאת בעיה שמחייבת טיפול.

זאת בעיה קשה אבל לא מסובכת.

למרות שיש לך עניינים אחרים, תן לזה עדיפות!

אם לא תסדר את העניין, הוא לא יסתדר מעצמו.

תתייחס לעניין ברצינות!

אל תדחה את זה למחר!

יש צורך בטיפול מידי ודחוף.

אחרת המצב יהיה רע מאוד.

**קטע 8: טעות**

אתה צודק!

עשיתי טעות!

טעות גדולה, לא סתם שגיאה.

זאת שגיאה חמורה.

בלבלתי בין העיקר לטפל

איך התבלבלתי?! אני לא יודע איך זה קרה.

טעיתי, למרות שבדקתי את זה שוב ושוב.

אנסה לתקן את זה תכף ומיד.

אני מאמין שזה אפשרי, במאמץ לא רב.

**קטע 9: רצוי ש..+ פועל בעתיד; רצוי ל..+ שם הפועל**

**-רצוי שתצא/רצוי לצאת** בזמן כדי לא לאחר.

**-רצוי שתתפוס/רצוי לתפוס** את הרכבת הראשונה כדי להגיע בזמן.

**-רצוי שתתרחק/רצוי להתרחק** ממנו כדי לא להיפגע**.**

**-רצוי שתשתתף/רצוי להשתתף** בכיתה כדי שהמורה תעריך את היכולות שלך.

**-רצוי שתבטל**/רצוי לבטל את הפגישה הזאת ושתתכונן/להתכונן לפגישה הבאה.

**קטע 10: "שד משחת" מסוגל לכל דבר.**

**א':** הוא איום! הוא בלתי נסבל הוא מסוגל לכל דבר.

הוא מסוגל לקלקל את מה שאנשים מארגנים ומסדרים.

הוא מסוגל להרוס את מה שאנחנו בונים.

הוא מסוגל לזרוק את כל הדברים הכי טובים.

הוא מסוגל לפגוע באנשים תמימים.

הוא מסוגל להעליב חברים.

הוא מסוגל -בלי שום בעיה- לגרום נזק לאחרים.

הוא מסוגל –בלי רגע מחשבה- 'לשרוף' את כל הקשרים ואת כל הגשרים.

והיא?!

היא ממש ההפך, "נשמה טובה".

לא מסוגלת לעשות שום דבר רע.

היא מסוגלת לתת לך את שיעורי הבית שלה.

היא מסוגלת לארח אותך אצלה בלי הגבלה.

היא מסוגלת להתחשב רק בך ולא לחשוב על עצמה.

היא לא מסוגלת להזיק לאיש

לא מסוגלת לפגוע באף איש או אישה.

**ב':** הם דומים..

**א':** איך הם דומים?!

**ב':** שניהם מסוגלים לעשות דברים לא רגילים.

**קטע 11: שמות הפעולה**

1. **א':** מכאן לא יוצאים! **היציאה** מימין או משמאל?
2. **א':** מכאן נכנסים! **הכניסה** משם אסורה.
3. **א':** שומרים על המקום הזה? **ב':** בטח! יש פה **שמירה**!
4. **א':** מתי יושבים ומדברים? **ב':** עכשיו מדברים! אבל ב**ישיבה** לא ב**עמידה**!
5. **ב':** מי נוסע לתל אביב? מי מצטרף ל**נסיעה**?
6. **א':** אין מקום באוטובוס צריך לעמוד! מי מוכן לנסוע ב**עמידה**?
7. **ב':** איך נפלת? זאת ממש **נפילה** קשה!
8. **א':** מה קניתם הכול? איזו **קנייה** גדולה!
9. **א':** מה יש לשתות? **ב':** במקרר יש **שתייה**!
10. **א':** איפה אתה שוחה? **ב':** פה בשכונה! בבריכת ה**שחייה**.
11. **א':** איפה בונים כאן בתים חדשים? **ב':** הנה שם אזור ה**בנייה**.
12. **ב':** איפה את רצה כל יום? **א':** על יד הים יש מסלול להליכה ו**ריצה**.
13. **ב':** מתי את טסה? **א':** ה**טיסה -** היום אחר הצהרים.
14. **א':** מי שר כל כך יפה? ה**שירה** הזאת ממש מחממת את הלב.
15. **א':** מי מטייל אתנו? **ב':** כולם באים ל**טיול**!
16. **א':** מתי אפשר לבקר את החולים? **ב':** רק בשעות ה**ביקור**.
17. **א':** אימא בישלה היום? **ב':** הנה, תראי, במקרר מסודרים כל ה**בישולים**.
18. **א':** מה אתה מספר להם? **ב': סיפורים** ישנים ששמעתי מסבתא וגם חדשים.
19. **א':** שיפצתם את הבית? **ב':** לפני חג הפסח עשינו **שיפוצים**.
20. **א':** על מה אתם מדברים? על מה כל ה**דיבורים**?
21. **א':** ההורים מאשרים לך לצאת לטיול? **ב':** כן, הנה האישור.
22. **א':** מתי התחלת ללמוד עברית? **ב':** אני לא זוכר מתי הייתה ה**התחלה**.
23. **א':** הם הזמינו אותך לחתונה? **ב':** כן, הנה **ההזמנה.**
24. **א':** החלטת כבר מה לעשות? **ב':**  לא, ה**החלטה** מאוד קשה.
25. **א':** אתה מתקדם בפרויקט? **ב':** כן, אני חושב שיש **התקדמות**.
26. **א':** הם מתקרבים אחד לשני? **ב':** נראה שיש **התקרבות**.
27. **א':** הם התאהבו? **ב':** ברור, רואים בעיניים שלהם. זאת **התאהבות**. אהבה ממבט ראשון.
28. **א':** נראה שהוא התבגר מאז ראינו אותו בפעם האחרונה. **ב':** זאת הצרה! שזה גיל ה**התבגרות**.

|  |
| --- |
| **שימו לב: שם הפועל ושם הפעולה** לשמור- שמירה, שמירות; לנסוע- נסיעה, נסיעות; לצאת- יציאה, יציאות; לשבת- ישיבה, ישיבות; לעמוד- עמידה\*לקנות – קנייה, קניות; לשתות- שתייה; לבנות - בנייהלרוץ- ריצה, ריצות; לטוס- טיסה, טיסות; לשיר- שירהלטייל- טיול, טיולים; לבקר- ביקור, ביקורים; לבשל- בישול, בישולים; לספר – סיפור, סיפורים; לשפץ- שיפוץ שיפוצים; לדבר- דיבור, דיבורים; לאשר – אישור, אישוריםלהזמין- הזמנה, הזמנות; להתחיל – התחלה, התחלות; להחליט- החלטה, החלטות;להתקדם- התקדמות; להתקרב- התקרבות; להתאהב- התאהבות, התאהבויות; להתבגר- התבגרותלהיעלב- היעלבות, היעלבויות; להיכנס- כניסה, כניסות * לפעמים צורת הרבים לא שימושית
 |

**קטע 12: לסבול מ..**

הוא סובל מאנורקסיה קשה.

היא סובלת מעודף משקל, מהשמנה.

הוא סובל מאלרגיות גרד ופריחות.

היא סובלת מכל מיני מחלות.

הוא סובל מכאב ראש ושעמום.

היא סובלת מחוסר שקט, כשהיא לא עושה כלום.

ואם הם גם לא 'סובלים' אחד את השני.

אז ...

זה דיכאון ממש, זה סבל אמתי.

|  |
| --- |
| **שימו לב:**סובל **מ**משהו - יש לו בעיה.'לא **סובל את** מישהו' - לא אוהב אותו, לא מחבב אותו. |

**קטע 13: נזקים**

הסיגריות מזיקות לבריאות.
העשן מזיק לריאות.
הסוכר מזיק לשיניים.
מה עוד מזיק לגוף?

יש ציפורים שגורמות נזק לחקלאים,
מחסלות את הדגים בבריכות הדגים.
יש חרקים שגורמים נזק לעצים.
הורסים את הפרי וזוללים את העלים.
יש מפעלים שגורמים נזק לסביבה,
ממלאים את האוויר בעשן ואת הנחלים בחומר מזוהם
איזה עוד דברים מזיקים יש בעולם?
איזה עוד דברים פוגעים בבריאות האדם?

|  |
| --- |
| **שימו לב:** הורס **את ..** מחסל **את..**אבלגורם נזק **ל..** מזיק **ל.**. פוגע **ב..** |

**קטע 14: 'חפץ חשוד'/של מי התיק הזה?**

אדוני, שים לב! אתה במקום ציבורי!

תסתכל מסביב.

תסתכל ותבדוק!.

אולי יש כאן תיק שמישהו שכח,

מזוודה שמישהו השאיר.

ראית משהו כזה?

מיד תשאל:

"של מי התיק הזה?"

**קטע 15: 'הלך לאיבוד'**

הכובע שלי נעלם.

הכובע, 'הלך לאיבוד', אני לא יודע איפה הכובע.

הוא פשוט איננו.

חיפשתי בכל המקומות. שאלתי את כולם.

איבדתי אותו.

ממש חבל.

הוא לא נמצא! הכובע האהוב שלי אבד!

**הפעלה**

1. במקום 'כובע' אמור 'טבעת'
2. במקום 'כובע' אמור 'משקפיים'

**קטע 16: פעלים בזמן הווה עבר ועתיד**

**מתוך קטעים 1-2**

**לגעת- נוגע, נוגעת; נגע נגעה נגעתי; אגע תיגע תיגעו**

כשנוגעים בלכלוך מתלכלכים. לא נגעתי בזה ולא התלכלכתי. אל תיגע בחפצים האלה! הם שבירים!

**להתחשמל –מתחשמל; התחשמל; יתחשמל**

נגעת בשקע חשמל והתחשמלת! אם תשתמש בכלים מתאימים לא תתחשמל.

**ליפול נופל; נפל; אפול תיפול תפלי**

**להפיל את מפיל; הפיל; יפיל תפילי**

אתה נופל ומפיל את כל הדברים מהשולחן. נפלת והפלת אותי גם כן. תיזהר! אם תיפול, תפיל את כל השולחן ביחד אתך!

**להישבר- נשבר, נשברת; נשבר נשברה; אשבר תישבר תישברו**

**לשבור את - שובר; שבר; אשבור, תשבור, תשברי**

מי שבר את הצעצועים? הם נשברו מעצמם? אם תשבור את הצלחת תצטרך לשלם. צלחות לא נשברות מעצמן.

**לנקוע- נוקע, נוקעת; נקע, נקעה, נקעתי; אנקע, תנקע, תנקעי**

יש לה עצמות רכות. כל שנה שנתיים היא נוקעת רגל או יד. מזל שרק נקעתי את הרגל ולא שברתי אותה.

**להיפצע- נפצע, נפצעת; נפצע, נפצעה, נפצעתי; אפצע, תיפצע, ייפצעו**

**להיהרג – נהרג, נהרגים; נהרג נהרגה, נהרגו; ייהרגו, תיהרגו**

 בכל מלחמה נהרגים ונפצעים אנשים. אמרו בחדשות ששלושה אנשים נפצעו בתאונת דרכים ואחד נהרג. אם הציידים יפגעו בחיה היא תיפצע או תיהרג.

**להיפגע מ..–נפגע, נפגעת; נפגע, נפגעה, נפגענו; אפגע, תיפגע, ייפגע**

היא נפגעת מכל מילה. היא ממש רגישה. לא נפגענו מהדיבורים שלו אנחנו מכירים את סגנון הדיבור שלו. אל תיפגע ממנו ככה הוא מדבר.

**פעלים מתוך קטעים 3-4**

**להסתכן- מסתכן; הסתכן; אסתכן, יסתכן, תסתכנו**

**לסכן את– מסכן, סיכן; יסכן, יסכנו**

אתה נוהג יותר מדי מהר. אתה מסתכן ומסכן את המשפחה שלך יחד אתך. הסתכנת כבר מספיק בעבודה הזאת. סיכנת את החיים שלך. מספיק! תעזוב את התפקיד הזה! זה לא אחראי מצדך. אל תסתכן ואל תסכן את האחרים!

**להימנע מ...- נמנע, נמנעת; נמנע, נמנעה; אֶמנע, תימנע יימנעו**

היום הרבה אנשים נמנעים מעישון. בעבר לא נמנעתי מסגריות. כדאי שתימנע מאוכל מלוח ושמן.

**לפקוח עיניים- פוקח, פוקחת; פקח, פקחתי; אפקח תפקח, תפקחי**

**להשגיח על–משגיח, השגיח, אשגיח**

אסור להשאיר ילדים קטנים בבית לבד! תמיד צריך 'לפקוח עיניים' ולהשגיח עליהם. אני יוצאת לרגע, אתה 'פוקח עין', אתה משגיח במקומי? 'תפקח עין' בבקשה, תשגיח על הסיר שעל האש.

**להתעכב –מתעכב; התעכב; יתעכב**

יוסי, אגיע באיחור, אני מתעכבת כמה דקות עם הילד בגן . התעכבתי בגלל הילד. הוא בכה. אם תתעכבי שוב, בבקשה, רק תודיעי שאת מתעכבת.

**להזעיק – מזעיק; הזעיק; יזעיק**

צריך להזעיק עזרה לקרוא לאמבולנס. כשקורה אסון, תמיד יש אנשים שמזעיקים עזרה. הזעקתי רופא. בעלי התעלף. תזעיקו את מכבי האש! פרצה כאן שרפה!

**פעלים מתוך קטעים 5-6**

**להתלכלך - מתלכלך, התלכלך; יתלכלך**

**ללכלך את ... - מלכלך; לכלך; ילכלך**

– אתה מתלכלך כולך! אתה מלכלך את הבגדים! כשבישלתי, התלכלכתי ולכלכתי את החולצה שלי. תזהרי שלא תתלכלכי ותלכלכי את השמלה החדשה שלך.

**להסתבך –מסתבך; הסתבך; יסתבך**

אתה עושה שטויות ומסתבך עם אנשים. שוב הסתבכת עם יוסי? אל תסתבך אתו! זה לא ייגמר בטוב.

**להיעקץ מ...– נעקץ, נעקצת; נעקץ, נעקצה, נעקצתי; איעקץ, תיעקץ**

אני נעקצת מיתושים. נעקצתי! תראה כמה עקיצות! תשימי חומר דוחה יתושים ולא תיעקצי.

**לנשוך –נושך; נשך; יישך, תישך,**

 הכלב הזה לא נושך! אל תפחד! התינוק נשך אותך, כי צומחות לו השיניים. תיזהר מהכלב! אם תתקרב אליו הוא יישך אותך!

**להשמין –משמין; השמין; ישמין, תשמין**

 כולם יודעים שעוגות משמינות. בחגים אנשים אוכלים יותר ומשמינים. אם תמשיך לאכול 'בלי חשבון' תשמין בלי לשים לב.

**להיכשל –נכשל, נכשלת; נכשל, נכשלה, נכשלנו; אכשל, תיכשל, תיכשלו**

בכל מבחן יש מעטים שנכשלים. הייתי תלמידה טובה. אף פעם לא נכשלתי במבחן. אם תיכשל בפעם הראשונה, תנסה שוב ותצליח בפעם השנייה.

**להרוס –הורס; הרס; אהרוס, תהרוס, תהרסו**

אתה לא מצחצח שיניים והורס אותן. הרסת את מגדל הקוביות שבנית ! למה?!. אל תהרוס את מה שבנית! חבל!

**להתקלקל- מתקלקל; התקלקל; יתקלקל**

**מקלקל את- מקלקל; קלקל; יקלקל**

אימא קונה צעצועים והילד מקלקל אותם. המחשב מקולקל אני לא יודעת איך הוא התקלקל. אני לא קלקלתי אותו! אם תקלקל את המחשב נצטרך להזמין טכנאי.

**פעלים מתוך קטעים 8-15**

**להתבלבל- מתבלבל; התבלבל; יתבלבל**

**לבלבל את- מבלבל, בלבל; יבלבל**

הוא כל הזמן מתבלבל הוא מבלבל בין האות ג' לאות ז'. תפסיק לעשות רעש בלבלת אותי! אני מנסה לחשוב!; אל תתבלבל! סע ימינה לא שמאלה. הדרך הזאת מאוד מבלבלת.

**לטעות –טועה; טעה, טעתה; אטעה, יטעה, יטעו**

מי לא טועה!? אנחנו בני אדם. טעיתי, אני מתנצלת! עשיתי טעות אחת! יותר לא אטעה!

**לצדוק – צודק; צדק; אצדק, תצדק**

אתה צודק ואני טועה! צדקת אני טעיתי! אם אטעה ואם אצדק, המצב לא ישתנה.

**להעריך (שתי משמעויות)–מעריך; העריך; יעריך**

 אני מאוד מעריכה את מה שעשיתם בשבילנו. הוא העריך שהפגישה תימשך שעתיים. תעריך את מה שנתנו לך ההורים! בשבילם אתה הכול!

**להזיק –מזיק; הִזיק; יזיק**

 בסביבה המודרנית, יש הרבה דברים שמזיקים לבריאות שלנו. לא טיפלת בעצמך והזקת לבריאות שלך. אם תזיק לו, הוא יידע איך להזיק גם לך.

**לגרום –גורם; גרם; אגרום, תגרום**

מה גורם לך להתנהג בצורה כזאת? מה גרם לך להפריע בשיעור? אני מקווה שהשיחה שלנו תגרום לך לשנות את ההתנהגות שלך.

**לחסל – מחסל; חיסל; יחסל**

זה ריסוס מצוין! הוא מחסל חרקים לא רצויים! איך חיסלתי את כל החרקים?! פשוט ריססתי. את חושבת שאם תחסלי אותם היום הם לא יחזרו מחר?

**לאבד- מאבד; איבד; יאבד**

כל יום יוסי מאבד משהו. מה יוסי איבד היום? תיזהר שלא 'תאבד את הראש' שלך!

**להיעלם- נעלם, נעלמת; נעלם, נעלמה, נעלמו; תיעלם, ייעלמו**

הבלון נעלם בשמים. לא יודעת איפה העטים שלי. כולם נעלמו! גם אם אימא תיעלם פתאום, היא תחזור תיכף ומיד. אל תדאג!

**קטע קריאה נוסף : תלמידה ומורתה**

הלן הייתה בת שנה ושבעה מהתוצאות הקשות של המחלה לא הבריאה. היא נשארה עיוורת וחרשת. רופאים רבים הגיעו לבית הוריה. איש מהם לא הצליח לרפא אותה מהנכות הקשה שפגעה בה. הלן, שהייתה ילדה בריאה וחברותית עד המחלה, הפכה לילדה אלימה וחסרת יכולת לתקשר עם הסביבה שלה. הוריה אהבו אותה ופינקו אותה אבל לא ידעו איך לטפל בה ואיך לשנות את ההתנהגות שלה.

חמש שנים לאחר שלקתה במחלה הגיעה לביתם מורה צעירה בת עשרים. שמה היה אן סליבן. אן הייתה לקוית ראייה בעצמה וחסרת ניסיון בהוראה. היא ראתה שקשה מאוד ללמד את הלן בבית והבינה שחייבים להוציא את הילדה מהבית כדי לחנך אותה ולקדם אותה. אן לא ריחמה על הילדה. היא האמינה בה. היא דרשה מהאב לאפשר לה ולילדה לגור בנפרד. הן עברו לגור בבית קטן על יד בית ההורים.

המילה הראשונה שהלן הבינה הייתה המילה מים. המורה אן שפכה על היד של הלן מים וסימנה לה על היד השנייה את המילה מים. עד אז לא הבינה הלן את הסימנים שניסתה המורה ללמד אותה. היא חשבה שהסימנים הם משחק. המילים הבאות שלמדה היו כלב ובובה. מאותו היום, דרשה הלן לדעת את השמות של כל החפצים והעצמים שבסביבה שלה ולמדה אותם במהירות רבה. הילדה שחיה שנים רבות בתוך החשכה והדממה התחילה לצאת אל העולם.

שנתיים אחר כך ידעה הלן לקרוא ולכתוב בכתב ברייל. בגיל עשר ביקשה ללמוד לדבר. למרות שהדבר נראה בלתי אפשרי, למדה הלן את הצלילים של הדיבור דרך הוויברציות של הדיבור. היא שמה את הידיים שלה על הפנים של מורתה, ואז ניסתה לחקות את הוויברציות.

המשפט הראשון שלמדה היה: אני כבר לא טיפשה.

חודשים כשחלתה בשפעת קשה. הילדה התאוששה מהשפעת אך

הלן - בשמה המלא הלן קלר - התחילה להיות אדם מתקשר. היא הלכה לבית ספר לחרשים- עיוורים ומשם המשיכה וסיימה את לימודיה באוניברסיטה. מורתה הנאמנה אן ליוותה אותה בכל שיעוריה ותרגמה לה את השיעורים לשפת הסימנים. בגיל 24 הייתה הלן קלר החרשת- עיוורת הראשונה שסיימה קולג' וקיבלה תואר.

כשגדלה אמרה שהיום שבו הגיעה המורה אן לביתה היה היום החשוב ביותר בחייה.

במשך השנים היא כתבה שירים, מאמרים ואת הביוגרפיה שלה. היא הצטרפה לארגונים חברתיים והרצתה במקומות רבים. הלן קלר פעלה למען הנשים, השחורים, הנכים וכמובן העיוורים. הלן ואן נסעו למקומות שונים בעולם כדי לספר את סיפורן. הן הפכו להיות לסמל של אופטימיות ותקווה בכל העולם.

|  |  |
| --- | --- |
|  שוכר ומשכיר דירה. עימות בנושא אחזקת דירה ושכירות. (קטע 1)לעומת זאת .. ואילו ... (קטע 1)בבית המשפט: בעל הבית הדייר וועד הבית המתווך (קטע 2-6)למרות ה..(קטע 4)אף על פי ש.. למרות ש..(קטע 3)למרות זאת (5)מבעים: הבעת דעה (6)בצורה.. באופן ..(קטע 7)מבעים: הבעת ספק (8)נטית מעל מתחת (9) | **פרק כ"ח****השלמות בנושא דירה** |

**קטע 1: וויכוח בין שוכרת דירה ובעל הבית**

**בעל הבית :**
את חייבת לי עשרת אלפים שקל.

את צריכה לבצע את כל התיקונים.

את חייבת לשפץ את הדירה לפני שאת עוזבת.

את צריכה לשלם לוועד הבית.

את מוכרחה לפנות את הדירה בסוף החודש.

אחרת, אני פונה לבית המשפט.

אני מגיש תביעה בבית דין.

**הדיירת:**
אתה אומר שאני צריכה לשלם עשרת אלפים שקל.

אני, **לעומת זאת,** חושבת שאני חייבת לך רק שמונת אלפים.

אתה אומר שאני אחראית לשיפוץ.

אני לא מקבלת את זה! אני חושבת שזאת האחריות שלך.

אתה אומר שאני צריכה לבצע כאן את התיקונים.

אני, **לעומת זאת**, חושבת שזאת חובתך.

אתה טוען שאני חייבת לשלם לוועד בית.

אני, **לעומת זאת** טוענת שזאת חובתך.

אתה חושב שככה זה צריך להיות, ואני לא מסכימה.

אתה רוצה שאני אפנה את הדירה החודש,

אבל אני ... אני לא יכולה לפנות עכשיו. אין לי לאן ללכת.

**עורך הדין:** חבל שלא חתמתם על חוזה! אילו (אם) הייתם חותמים על חוזה, לא היה עכשיו הוויכוח הזה.

**הפעלה:** אמור וכתוב: מה עונה בעל הבית לעורך דין. (אמרתי לדיירת ש.. אבל היא ענתה ש..)

**קטע 2: לעומת זאת /ואילו**

|  |
| --- |
| **שימו לב:** **לעומת זאת= ואילו**הוא חושב על עשרת אלפים שקל ואילו [לעומת זאת] היא חושבת על שמונת אלפים.הוא חושב שהיא צריכה לשפץ ואילו [לעומת זאת] היא חושבת שזאת האחריות שלו.הוא טוען שהיא צריכה לשלם לוועד בית ואילו [לעומת זאת]היא טוענת שזאת חובתו לשלם. |

**הפעלה:**קראו את המשפטים עם המילה: 'ואילו'. קראו שוב עם המילה: 'לעומת זאת'.

**קטע 3:** **מקרים מבית המשפט לתביעות קטנות**

**מקרה א'**שוכרת הדירה נגד המשכיר (בעל הבית):

שוכרת הדירה טוענת כי השוכר התחייב למסור לה את הדירה לאחר צביעה ושיפוץ. בדירה שקיבלה התריסים היו שבורים, הדלתות מקולקלות, במקלחת היה עובש והממ"ד (חדר הביטחון) היה מלא רהיטים ישנים.

**מקרה ב'**המשכיר נגד השוכר:

משכיר הדירה טוען כי השוכרים התחייבו בעל פה לפנות את הדירה בסוף השנה הראשונה לשכירות. בסוף השנה השוכרים לא פינו את הדירה .

השוכרים טוענים כי בחוזה כתוב כי יש להם אפשרות להישאר בדירה עוד חצי שנה לפי הצורך (אם צריך).

**מקרה ג'**הדייר נגד בעל הבית:

המשכיר גבה כסף בעבור זיפות הגג אך לא עשה זאת.

**מקרה ד'**מתווך נגד קונים:

המתווך טוען כי הציג לקונה פוטנציאלי דירה. הקונה קנה את הדירה ולא היה מוכן לשלם למתווך דמי תיווך.

**מקרה ה'**משכיר נגד שוכר:

השוכר פינה את הדירה אך לא שילם את חשבון הארנונה כפי\* שהתחייב לעשות בחוזה השכירות.

\*כפי ש..= כמו ש..

**מקרה ו'**ועד הבית נגד הדייר ק':

ועד הבית טיפל בגינה, צבע וריסס את חדר המדרגות נגד חרקים, שיפץ את הכניסה לבניין ואת המעלית. הדייר ק' אינו מוכן להשתתף בהוצאות הוועד ואינו משלם דמי ועד כבר שלוש שנים.

**קטע 4: למרות ש..\* / אף על פי ש...**

-למרות שהבטחת שהדירה תהיה משופצת, קיבלנו דירה במצב גרוע.

-אף על פי שהבטחתם לתקן את הדלתות, הן לא תקינות.

-למרות שהתחייבת לזפת את הגג, הגג לא עבר זיפות.

-אף על פי שהתחייבתם בעל פה לפנות את הדירה, לא פיניתם אותה.

-למרות שהראיתי להם את הדירה, הם לא שילמו לי דמי תיווך.

-אף על פי שהדירה לא משופצת, היא יפה ואנחנו מעוניינים בה.

|  |
| --- |
| **שימו לב:**אחרי המילית ש.. יבוא משפט* הצירוף למרות ש... אינו תקני
 |

**קטע 5: למרות ה ...**

-למרות ההבטחה, הוא לא תיקן את הדלתות

-למרות ההתחייבות, בעל הבית לא שיפץ את הדירה

-למרות השיפוץ שנערך בדירה, היא עדיין נראית גרוע.

-למרות הוויכוח בינינו, אנחנו עדיין שכנים טובים.

-למרות הכול, אני מאמין שיהיה בסדר.

|  |
| --- |
| **שימו לב:** למרות ה.. + שם. למרות ההבטחה, למרות ההתחייבות וכו' |

**קטע 6: למרות זאת**

-בעל הבית הבטיח לתקן את הדלתות. למרות זאת, הוא לא תיקן אותן.

-וועד הבית התחייב לזפת את הגג. למרות זאת, לא עשו זיפות.

-הדייר התחייב לפנות את הדירה. למרות זאת, הדייר לא פינה את הדירה.

-המתווך הראה את הדירה לקונים. למרות זאת, הקונים לא הסכימו לשלם לו דמי תיווך.

|  |
| --- |
| **שימו לב:** בקטע זה- משפט ראשון ואחריו משפט שני שמתייחס אל המשפט הראשון. |

**הפעלות:**

כתבו פרוטוקולים מבית המשפט בגוף ראשון ושני.

**קטע 7: החלטת השופט**

**השופט פתח ואמר:**

נראה לי ששני הצדדים משוכנעים בצדקתם (בצדק שלהם).

אין להם ספק שהם צודקים.

לכל אחד נדמה שהוא צודק והשני טועה.

אבל, 'לכל מטבע יש שני צדדים'.

המשכיר התחייב וגם השוכר התחייב.

נחתם חוזה.

הם חתמו על חוזה.

**השופט פנה לשני הצדדים ואמר:**

אני מציע שתגיעו לפשרה.

אני מעריך שאתם מסוגלים להגיע לפשרה.

זה תלוי רק בכם.

צריך לפתור את הבעיה בצורה מכובדת.

נסו לברר את העניין שוב ביניכם.

תחזרו אלי בעוד עשר דקות.

**קטע 8: נראה לי, נדמה לי**

-נראה לי שראיתי את הסרט הזה בעבר. אני זוכר את הסצנה הזאת.

נדמה לי שראינו את זה ביחד.

-נראה לי ששמעתי את הלחן הזה בעבר. אני זוכר את הלחן הזה. נדמה לי שזה היה בקונצרט של יום שישי.

-נראה לי שאתה צודק. בדקנו את הפרטים לפני כמה ימים.

נדמה לי שזה היה ביום חמישי.

|  |
| --- |
| **שימו לב:**נראה לי, נראה לנו, נראה לו, נראה להם ..נדמה לי, נדמה לו, נדמה לה ..**נראה לנו –** אנחנו זוכרים משהו, יודעים משהו, אבל לא בוודאות.**נדמה לנו**– אנחנו זוכרים משהו, יודעים משהו, בהרבה פחות וודאות. |

**קטע 9: תואר הפועל - באופן .. בצורה ...**

-אנחנו מדברים באופן כללי.

-השופט מדבר בצורה משכנעת.

-עורך הדין טוען בצורה ברורה.

-השופט מציע לפתור את הבעיה בצורה מכובדת.

-בעל הבית מציג את טענותיו באופן מבולבל.

-השיפוצניק ביצע את העבודה מצוין, באופן יוצא מן הכלל.

-הדיירים חייבים לפנות את הבית מיד, באופן מידי.

-הוא מתנגד באופן קבוע למה שאני אומרת.

-אנחנו גרים כאן באופן זמני.

-כל דבר שהיא עושה, היא עושה בצורה מיוחדת.

|  |
| --- |
| **שימו לב:** באופן + שם תואר בזכר בצורה+ שם תואר בנקבהבצורה נכונה, בצורה חכמה, בצורה מיוחדת, באופן קבוע, באופן זמני, באופן יוצא מן הכלל |

**קטע 10: הבעת ספק**

אולי .. ייתכן .. יכול להיות ..

אני לא בטוח.

זה לא ברור.

צריך לבדוק את זה!

צריך לחקור את זה!

צריך לברר את זה!

זה בספק!

זה לא וודאִי!

**קטע 11: כשלא מסכימים**

סליחה, אבל אני לא מסכימה אתך.

אני מתנגדת למה שאתה אומר.

זה ממש לא מקובל עלי.

אני לא אעשה את זה.

זה לא בא בחשבון.

אני לא מקבלת את זה.

ממש לא!

בשום פנים ואופן!

זה לא היה הסיכום בינינו.

**קטע 12: מעל מתחת**

בבניין שלנו ארבע קומות.

אנחנו גרים בקומה השנייה

מעלינו בקומה השלישית- משפחת רבינוביץ

מתחתינו בקומה הראשונה - משפחת כהן.

בקומה הרביעית גרה משפחת לוי.

מתחתם גרה משפחת רבינוביץ

מעליהם -הגג ומעל הגג -השמים.

שאלה:

באיזו קומה אתם גרים?

מי גר מתחתכם?

מי גר מעליכם?

|  |
| --- |
| **שימו לב:**מתחתי, מעליימתחתינו, מעלינומתחתֵיך, מעלֵיך, מתחתַיך, מעלַיך מתחתכם, מעליכם, מתחתיכן, מעליכן מתחתיו, מעליו, מתחתיה, מעליה מתחתיהם, מעליהם, מתחתיהן, מעליהן  |

**קטע 13: פעלים בהווה עבר ועתיד**

**לבצע- מבצע, מבצעת; ביצע, ביצענו; אבצע, תבצע, תבצעו**

המשטרה מבצעת את החלטת בית המשפט. השוטר ביצע את הפקודה שקיבל. חשוב שתבצע את ההוראות שקיבלת מ'למעלה'.

**לטעון –טוען; טען; אטען, יטען**

הוא טוען שהצדק אתו. היא טענה שהוא משקר. עורך הדין טוען בפני השופט שחשוב לשמוע את טענת האישה.

**לִפנות אל/ל– פונֶה, פונָה; פנה, פנתה, פנו, פניתי; אפנה, תפנה, תפנו**

בעל הבית פונה לבית המשפט; שוכרת הדירה פנתה לעורך דין; גם בעל הבית יפנה לעורך דין שלו.

**לְפנות-מפנֶה, מפנָה; פינה, פינתה, פינינו; אפנה, תפנה, תפנו**

 התלמידים מפנים את החדר כי כיתה אחרת צריכה ללמוד בו. פינינו את הדירה בירושלים בסוף אוגוסט ועברנו לתל אביב. מתי תפנו את החדר? אנחנו רוצים לשבת כאן בשקט.

**להתחייב – מתחייב; התחייב; אתחייב, יתחייב**

אתה חותם ומתחייב על מה שכתוב בחוזה. לא התחייבת לבצע את התיקונים אבל התחייבת לשמור על הדירה. אל תתחייב אם אתה יודע שלא תוכל לעמוד בהתחייבות.

**לרסס –מרסס; ריסס, תרסס, ארסס**

וועד הבית הזמין ריסוס. מרססים את הבית לפני החגים. ריססנו את הדירה לפני שנכנסנו לגור בה. לפני שאתם נכנסים לדירה, תרססו נגד חרקים!

**לזפת –מזפת; זיפת; יזפת**

 לפני החורף מזפתים את הגג. זיפתנו את הגג לפני עונת הגשמים. תזפתו את הגג! הזיפות מועיל נגד רטיבות.

**לצבוע – צובע; צבע; אצבע, יצבע, תצבעו**

– בעל הבית צובע את הדירה בכל שנה. צבענו כל חדר בצבע אחר. תצבעו בצבעים בהירים. זה יותר נעים.

**לחתום על ...- חותם; חתם; אחתום, יחתום, נחתום**

**להיחתם- נחתם, נחתמת; נחתם, נחתמה; תיחתם, ייחתם**

 שני הצדדים חותמים על החוזה. החוזה נחתם ברגע זה. שוכר הדירה והמשכיר חתמו על הסכם. ההסכם נחתם אתמול. מחר הם יחתמו. החוזה ייחתם מחר.

**לתבוע- תובע; תבע; יתבע**

הדיירת תובעת את בעל הבית בבית המשפט. המתווך תבע את קונה הדירה משום שלא קיבל דמי תיווך. אם לא תפנה את הדירה עד סוף החודש אפנה לבית המשפט ואתבע אותך!